PERUMBAVOOR NEWS: March 2014\nബിനി രാജന് പെരുന്വാവൂര് നഗരസഭ വൈസ് ചെയര്‍പേഴ്‌സണ്\nപെരുമ്പാവൂര്: നഗരസഭയുടെ വൈസ് ചെയര്‍പേഴ്‌സണായി പത്താം വാര്‍ഡ് കൗണ്‍സിലര് ബിനി രാജനെ തെരഞ്ഞെടുത്തു. വൈസ് ചെയര്‍പേഴ്‌സണായിരുന്ന റോസിലി വറുഗീസ് മുന്‍ധാരണ പ്രകാരം രാജിവച്ചതിനെ തുടര്‍ന്നായിരുന്നു തെരഞ്ഞെടുപ്പ്.\nകോണ്‍ഗ്രസ് ഐ സ്ഥാനാര്‍ത്ഥിയായ ബിനി രാജന് 16 വോട്ടും എതിര്‍സ്ഥാനാര്‍ത്ഥി ഷീല സതീശന് (സി.പി.എം) 8 വോട്ടും ലഭിച്ചു. ബി.ജെ.പി അംഗമായ ഓമന സുബ്രഹ്മണ്യനും കോണ്‍ഗ്രസിലെ ബിജി സുജിത്തും വോട്ടിങ്ങിനെത്തിയില്ല.\nപെരുമ്പാവൂര് അര്‍ബന് ബാങ്ക് പ്രസിഡന്റ് ഇ.എസ് രാജന്റെ ഭാര്യയാണ് ബിനി.\nപരി. ബാവയുടെ ചരമശുശ്രൂഷകളില് പങ്കെടുക്കാന് സാജുപോള് എം.എല്.എ ലബനോണിലേക്ക്\nപെരുമ്പാവൂര്: ആകമാന സുറിയാനി സഭയുടെ പരമാദ്ധ്യക്ഷനായിരുന്ന പരി. മോറാന്‍മോര് ഇഗ്നാത്തിയോസ് സാഖാ പ്രഥമന് ബാവയുടെ ചരമ ശുശ്രൂഷകളില് പങ്കെടുക്കാന് സാജുപോള് എം.എല്.എ ലബനോണിലേക്ക് പുറപ്പെട്ടു\nനിയമസഭ പ്രതിപക്ഷ നേതാവ് വി.എസ് അച്യുതാന്ദന്റെ പകരക്കാരനായാണ് സാജുപോളിന് ഈ അവസരം ലഭിച്ചത്. ലോകത്തിന്റെ വിവിധ ഭാഗങ്ങളിലെത്തുന്ന രാജ്യപ്രതിനിധികള്‍ക്ക് ഒപ്പം മലയാളത്തിന്റെ ആദരാഞ്ജലികള്‍കള് സാജുപോള് എം.എല്.എ സമര്‍പ്പിക്കും.\nകൂലി കുടിശിഖ: തൊഴിലുറപ്പു തൊഴിലാളികളുടെ ഉപരോധം വീണ്ടും വെങ്ങോലയില് പഞ്ചായത്ത് ഭരണസമിതി യോഗം മുടങ്ങി\nപെരുമ്പാവൂര്: കൂലികുടിശിഖ അഞ്ചുമാസത്തോളമായതിനെതുടര്‍ന്ന് തൊഴിലുറപ്പു തൊഴിലാളികള് വെങ്ങോല ഗ്രാമപഞ്ചായത്ത് ഓഫീസ് വീണ്ടും ഉപരോധിച്ചു. ഉപരോധത്തെ തുടര്‍ന്ന് ഇന്നലെ നടക്കേണ്ട പഞ്ചായത്ത് ഭരണസമിതി യോഗം മുടങ്ങി.\nപഞ്ചായത്തിലെ രണ്ടായിരത്തിയഞ്ഞൂറോളം തൊഴിലാളികള്‍ക്ക് ഒന്നരകോടി രൂപയോളമാണ് കൂലിയിനത്തില് ലഭിക്കാനുള്ളത്. ഇതേ ആവശ്യം ഉന്നയിച്ച് ജനുവരി 21 ന് പഞ്ചായത്ത് ഓഫീസ് ഉപരോധിച്ചിരുന്നു. ഒരാഴ്ചക്കുള്ളില് കൂലി നല്‍കാമെന്ന പഞ്ചായത്ത് സെക്രട്ടറിയുടെ വാഗ്ദാനത്തെ തുടര്‍ന്നാണ് അന്ന് തൊഴിലാളികള് പിരിഞ്ഞുപോയത്. എന്നാല് വാഗ്ദാനം ലംഘിക്കപ്പെട്ടു. അതേ തുടര്‍ന്നാണ് ഇന്നലെ വീണ്ടും ഉപരോധ സമരം നടന്നത്.\nരാവിലെ 10 ന് തുടങ്ങിയ സമരം ഉച്ചകഴിഞ്ഞ്2വരെ നീണ്ടു. സമരക്കാര് പിരിയാത്തതിനാല് രാവിലെ പഞ്ചായത്ത് ഓഫീസിനുള്ളിലകപ്പെട്ട പ്രസിഡന്റ് എം.എം അവറാന് പുറത്തേക്കിറങ്ങാനായില്ല. വനിതാ പോലീസ് ഉള്‍പ്പെടെ സ്ഥലത്തെത്തിയെങ്കിലും തൊഴിലാളികള് സമരത്തില് നിന്ന് പിന്തിരിയാന് തയ്യാറായില്ല. ഒടുവില് പത്തുദിവസത്തിനകം കൂലി നല്‍കുമെന്ന് സര്‍ക്കിള് ഇന്‍സ്‌പെക്ടര് മുഹമ്മദ് റിയാസിന്റെ സാന്നിദ്ധ്യത്തില് പ്രസിഡന്റ് ഉറപ്പു നല്‍കിയതിനെ തുടര്‍ന്നാണ് സമരം അവസാനിപ്പിച്ചത്. ഇനിയും വാഗ്ദാന ലംഘനമുണ്ടായാല് പഞ്ചായത്ത് ഓഫീസിനു മുന്നില് അനിശ്ചിതകാല സമരം തുടങ്ങാനാണ് തൊഴിലാളികളുടെ തീരുമാനം.\nഉപരോധ സമരം സി.പി.എം ഏരിയാ സെക്രട്ടറി അഡ്വ. എന്.സി മോഹനന് ഉദ്ഘാടനം ചെയ്തു. ലോക്കല് സെക്രട്ടറി അന്‍വര് അലി, സി.ഐ.ടി.യു. ഏരിയാ സെക്രട്ടറി എം.ഐ ബീരാസ്, പി.എം സലിം, എം.പി സുരേഷ്, കെ.വി ഗോപാലകൃഷ്ണന്, അന്നമ്മ ജോര്‍ജ്, കെ.വി പത്രോസ്, അജിത ഷാജി, സുജമോള്, കെ.വി വാസുദേവന്, ജുബൈരിയ ഐസക് എന്നിവര് പ്രസംഗിച്ചു.\nബി.ജെ.പിയില് നിന്നും കൊഴിഞ്ഞുപോക്ക് തുടങ്ങി; മുന് നിയോജകമണ്ഡലം പ്രസിഡന്റ് രാജിവച്ചു\nപെരുമ്പാവൂര്: ആര്.എസ്.എസ് ആധിപത്യത്തില് പ്രതിഷേധിച്ച് ബി.ജെ.പിയില് നിന്നും കൊഴിഞ്ഞുപോക്ക് തുടങ്ങി. മുന് നിയോജകമണ്ഡലം പ്രസിഡന്റ് എം.ജി ഗോവിന്ദന്‍കുട്ടി ഇന്നലെ ബി.ജെ.പിയില് നിന്നും രാജിവച്ചു.\nവര്‍ഷങ്ങളായി പാര്‍ട്ടിക്കുവേണ്ടി പ്രവര്‍ത്തിച്ചിരുന്ന ആളുകളെ പ്രവര്‍ത്തനത്തില് നിന്നും മാറ്റി നിറുത്തുകയും പാര്‍ട്ടി പ്രവര്‍ത്തനം അവസാനിപ്പിച്ചില്ലെങ്കില് കൊന്നുകളയുമെന്ന് വീട്ടില് വന്ന് ഭീഷണിയപ്പെടുത്തുകയും ചെയ്യുന്ന സാഹചര്യത്തില് മനസുമടുത്താണ് രാജിയെന്നും ഗോവിന്ദന്‍കുട്ടി അറിയിച്ചു. അനേകം മുതിര്‍ന്ന പ്രവര്‍ത്തകര് പെരുമ്പാവൂരില് നിന്നും രാജിവെയ്ക്കാന് തയ്യാറായിട്ടുണ്ടെന്നും ബി.ജെ.പിയുടെ പ്രവര്‍ത്തനം ചില ചിട്ടി ബ്ലയിഡ് മാഫിയകളുടെ കയ്യിലാണെന്നും ഗോവിന്ദന്‍കുട്ടിയുടെ പത്ര പ്രസ്താവനയിലുണ്ട്.\nഅവഗണനയും ഭീഷണിയും സഹിച്ച് പാര്‍ട്ടിയില് തുടരാന് താല്‍പര്യമില്ലാത്തതുകൊണ്ട് ബി.ജെ.പിയില് നിന്നും രാജി വെച്ച് ദേശീയ പ്രസ്ഥാനമായ കോണ്‍ഗ്രസില് ചേരുകയാണെന്ന് ഗോവിന്ദന്‍കുട്ടി പറയുന്നു. ചാലക്കുടി പാര്‍ലമെന്റ് സ്ഥാനാര്‍ത്ഥി പി.സി ചാക്കോയുടെ വിജയത്തിന് വേണ്ടി പ്രവര്‍ത്തിക്കുമെന്നും അദ്ദേഹം അറിയിച്ചു.\nബി.ജെ.പിയുടെ ബൂത്ത് പ്രസിഡന്റ്, പഞ്ചായത്ത് കമ്മിറ്റി പ്രസിഡന്റ് , യുവമോര്‍ച്ച നിയോജകമണ്ഡലം പ്രസിഡന്റ്, ജനറല് സെക്രട്ടറി, നിയോജകമണ്ഡലം പ്രസിഡന്റ് എന്നി നിലകളിലും പ്രവര്‍ത്തിച്ച ഗോവിന്ദന്‍കുട്ടി നിലവില് ജില്ലാ കമ്മിറ്റി അംഗമായിരുന്നു.\nകഴിഞ്ഞ ദിവസം നടന്ന നിയോജകമണ്ഡലം കണ്‍വെന്‍ഷനിലാണ് ബി.ജെ.പിയിലെ ആഭ്യന്ദര കലഹം മറനീക്കിയത്. പാര്‍ട്ടിയുടെ സംസ്ഥാന സമിതി അംഗമായ അഡ്വ.കെ.ആര് രാജഗോപാലിനേയും ജില്ലാ സെക്രട്ടറി അജിത് കുമാറിനേയും നിയോജകമണ്ഡലം കണ്‍വീനറായ ഒ.സി അശോകനേയും വേദിയിലിരിക്കാന് പോലും അനുവദിച്ചിരുന്നില്ല. ഇതില് പ്രതിഷേധിച്ച് ബി.ജെ.പി നേതാക്കള് കൂട്ടത്തോടെ കണ്‍വെന്‍ഷന് ബഹിഷ്‌കരിച്ചിരുന്നു. ഇതേതുടര്‍ന്ന് പാര്‍ട്ടി സ്ഥാനാര്‍ത്ഥി നേതാക്കളെ അനുനയിപ്പിയ്ക്കാന് ശ്രമിച്ചെങ്കിലും ഫലമുണ്ടായില്ല. ഇത് മംഗളം റിപ്പോര്‍ട്ട് ചെയ്തിരുന്നു.\nആര്.എസ്.എസ് നേതൃത്വത്തിന്റെ അതിരുകടന്ന ഇടപെടല് പാര്‍ട്ടി നേതാക്കളെ നാളുകളായി അസ്വസ്ഥതപ്പെടുത്തിയിരുന്നു. ആര്.എസ്.എസ് ആഭിമുഖ്യമുള്ള വിഭാഗം ഇലക്ഷന് ഘട്ടത്തില്‍പോലും നേതാക്കളെ അവഗണിച്ചതോടെ പല നേതാക്കളും പാര്‍ട്ടി വിടാനുള്ള തീരുമാനത്തിലാണ്. ഇതിന്റെ മുന്നോടിയാണ് ഗോവിന്ദന്‍കുട്ടിയുടെ രാജി എന്നുവേണം കരുതാന്.\nപെരുമ്പാവൂര്: മേതല ടണലിന് മുകളില് അനധികൃതമായി മണ്ണെടുക്കുന്നതായി പരാതി.\nടണലിന് മുകളില് 606 ലേക്കു പോകുന്ന വഴിയുടെ വശത്തുനിന്നാണ് വന്‍തോതില് മണ്ണെടുക്കുന്നത്. ഹിറ്റാച്ചിയും ജെസിബിയും ഉപയോഗിച്ച് എടുക്കുന്ന മണ്ണ് നൂറുകണക്കിന് ലോഡുകളായാണ് പുറത്തേക്കു പോകുന്നത്. ഇതിനെതിരെ പ്രദേശ വാസികള് മൂവാറ്റുപുഴ ആര്.ഡി.ഒക്ക് പരാതി നല്‍കിയിട്ടുണ്ട്.\nമൂന്ന് വര്‍ഷം മുമ്പാണ് ഇവിടെ മണ്ണെടുക്കാനുള്ള ശ്രമം തുടങ്ങിയത്. നാട്ടുകാരുടെ എതിര്‍പ്പിനെതുടര്‍ന്ന് അത് നടന്നില്ല. കഴിഞ്ഞ രണ്ട് ദിവസം മുമ്പാണ് വീണ്ടും മണ്ണെടുപ്പ് ആരംഭിച്ചത്. മണ്ണെടുപ്പിനെതിരെ കുറുപ്പംപടി പോലീസ് സ്റ്റേഷനില് പരാതി നല്‍കിയെങ്കിലും അവഗണനയായിരുന്നു ഫലമെന്ന് നാട്ടുകാര് ആരോപിക്കുന്നു. അതേ തുടര്‍ന്നാണ് വാര്‍ഡ് മെമ്പര് മിനി തങ്കപ്പന്റെ നേതൃത്വത്തില് നാട്ടുകാര് മണ്ണെടുപ്പ് തടഞ്ഞത്. പിന്നീട് ആര്.ഡി.ഒക്ക് പരാതി നല്‍കുകയും ചെയ്തു.\nടണലിന് അപകടഭീഷണി ഉയര്‍ത്തികൊണ്ടുള്ള മണ്ണെടുപ്പിനെതിരെ നടപടി ഉണ്ടായില്ലെങ്കില് ശക്തമായ പ്രക്ഷോഭ പരിപാടികളുമായി രംഗത്തുവരാനാണ് നാട്ടുകാരുടെ തീരുമാനം\nPosted by സുരേഷ് കീഴില്ലം at 8:14 PM\nഗുജറാത്തില് നിന്നെത്തി നാട്ടുകാര്‍ക്ക് പ്രിയങ്കരനായി മാറിയ ഭായ്\nപെരുമ്പാവൂര്: ഇന്നലെ അന്തരിച്ച മുന് മുനിസിപ്പല് വൈസ് ചെയര്‍മാന് പ്രേംജി എച്ച് പട്ടേല് നാട്ടുകാര്‍ക്കെല്ലാം ഭായ് ആയിരുന്നു. എന്താവശ്യത്തിനും ആര്‍ക്കും ഓടിച്ചെല്ലാവുന്ന ജേഷ്ഠ സഹോദരന്.\nഅറുപത് വര്‍ഷങ്ങള്‍ക്ക് മുമ്പാണ് പ്രേജി എച്ച് പട്ടേലിന്റെ കുടുംബം പട്ടണത്തിലെത്തുന്നത്. ഗുജറാത്തിലെ കഛ് ജില്ലയിലെ റസാലിയ ഗ്രാമത്തില് നിന്ന്. ടൗണിലെ ആദ്യതടിമില്ലായ അംബികാ സോമില്‍സ് ഈ കുടുംബത്തിന്റേതായിരുന്നു. ഭവാനി കുടുംബത്തില്‍പ്പെട്ട ഹിര്‍ജി ലാല് പട്ടേലിന്റേയും ജാനമ്മയുടേയും മകനായ പ്രേംജി പിന്നീട് അംബിക മാര്‍ബിള്‍സ് എന്നൊരു സ്ഥാപനവും നടത്തിയിരുന്നു.\nബിസിനസില് മാത്രമല്ല, ഈ നാട്ടുകാരുടെ കൂടി പള്‍സ് തിരിച്ചറിയാന് കഴിഞ്ഞതാണ് പ്രേംജി. എച്ച് പട്ടേലിന്റെ വിജയം. അതുകൊണ്ടാണ് അന്യദേശക്കാരനായ ഈ മനുഷ്യന് മൂന്നു വട്ടം തുടര്‍ച്ചായി നഗരസഭ കൗണ്‍സിലറായി തെരഞ്ഞെടുക്കപ്പെട്ടത്. 1985 മുതല് പതിനഞ്ചു വര്‍ഷം ഇദ്ദേഹം നഗരസഭ ഭരണസമിതിയിലുണ്ടായിരുന്നു. ഒടുവില് മുനിസിപ്പല് വൈസ് ചെയര്‍മാനുമായി.\nകുറച്ചുനാളുകളായി സജീവ രാഷ്ട്രീയത്തില് നിന്ന് വിട്ടു നില്‍ക്കുകയായിരുന്നെങ്കിലും ജനങ്ങളുടെ ഏതാവശ്യത്തിനും ഉദാരമനസ്‌കനായ ഇദ്ദേഹം അവര്‍ക്കൊപ്പം നിന്നു. അതുകൊണ്ടുതന്നെ സമൂഹത്തിലെ നാനാതുറകളിലുള്ളവരാണ് ഇന്നലെ അദ്ദേഹത്തിന് അന്ത്യോപചാരം അര്‍പ്പിക്കാന് എത്തിച്ചേര്‍ന്നത്.\nPosted by സുരേഷ് കീഴില്ലം at 8:09 PM\nപെരുമ്പാവൂര് മുന് നഗരസഭ വൈസ് ചെയര്‍മാന് പ്രേംജി എച്ച് പട്ടേല്\nപെരുമ്പാവൂര്: മുന് നഗരസഭ വൈസ് ചെയര്‍മാന് പ്രേംജി.എച്ച് പട്ടേല് (61) നിര്യാതനായി. ആലുവ മൂന്നാര് റോഡില് ആശ്രമം ഹയര്‍സെക്കന്ററി സ്‌കൂളിന് സമീപമുള്ള അംബികാ നിവാസില് സംസ്‌കാരം നടത്തി.\nപൊള്ളാച്ചിയിലുള്ള മകളുടെ വീട്ടിലേക്ക് പോകുംവഴി നെന്മാറയില് വച്ചുണ്ടായ ദേഹാസ്വാസ്ഥ്യത്തെ തുടര്‍ന്നാണ് മരണം. ഗുജറാത്തില് നിന്ന് പട്ടണത്തിലേക്ക് കുടിയേറിപ്പാര്‍ത്ത കുടുംബമാണ് പ്രേജിയുടേത്. ടൗണിലെ ആദ്യ തടിമില്ലായ അംബികാ സോമില്‍സിന്റെ ഇപ്പോഴത്തെ ഉടമയായിരുന്നു. 1985 മുതല് തുടര്‍ച്ചായി മൂന്നു വട്ടം നഗരസഭ കൗണ്‍സിലര് ആയിരുന്നു. 95 മുതല് നഗരസഭ വൈസ് ചെയര്‍മാനായി.\nഭാര്യ: രാധാഭായ് പട്ടേല്. മക്കള്: ദമയന്തി, ധീരജ്, ദക്ഷാ, വിനോദ്. മരുമക്കള്: ശാരദ, ഹന്‍സാ, ഖജന് ലാല്, സുരേഷ്.\nLabels: ചരമവാര്‍ത്തകള്, പ്രമുഖ വ്യക്തികള്\nതെരഞ്ഞെടുപ്പ് കഴിയുന്നതോടെ ഇടതുപക്ഷ കക്ഷികള്‍ക്ക് ദേശീയ സ്ഥാനം നഷ്ടമാകും: ബാലകൃഷ്ണപിള്ള\nപെരുമ്പാവൂര്: ലോക് സഭ തെരഞ്ഞെടുപ്പ് കഴിയുന്നതോടെ ദേശീയരാഷ്ട്രീയത്തില് നിന്നും സി.പി.എമ്മും സി.പി.ഐയും പുറത്താകുമെന്ന് മുന് മന്ത്രി ആര് ബാലകൃഷ്ണപിള്ള. കൈവിരലിലെണ്ണാവുന്ന സീറ്റുകള് പോലും ഇരുകക്ഷികള്‍ക്കും ഇക്കുറി കിട്ടാന് പോകുന്നില്ല. അതുകൊണ്ടാണ് സ്ഥാനാര്‍ത്ഥികളായി രംഗത്തുവരാന് മുതിര്‍ന്ന നേതാക്കള് പോലും മടിക്കുന്നതെന്നും അദ്ദേഹം പറഞ്ഞു.\nചാലക്കുടി പാര്‍ലമെന്റ് മണ്ഡലം യു.ഡി.എഫ് സ്ഥാനാര്‍ത്ഥി പി.സി ചാക്കോയുടെ നിയോജകമണ്ഡലം കണ്‍വെന്‍ഷന് ഉദ്ഘാടനം ചെയ്തു പ്രസംഗിക്കുകയായിരുന്നു ബാലകൃഷ്ണപിള്ള. ഇന്ത്യന് മതേതരത്വം സംരക്ഷിക്കാന് യു.പി.എ സര്‍ക്കാര് വീണ്ടും അധികാരത്തില് വരേണ്ടതുണ്ടെന്നും അദ്ദേഹം ഓര്‍മ്മപ്പെടുത്തി. കണ്‍വെന്‍ഷനില് നിയോജക മണ്ഡലം യു.ഡി.എഫ് ചെയര്‍മാന് എം.പി അബ്ദുള് ഖാദര് അദ്ധ്യക്ഷത വഹിച്ചു.\nയു.ഡി.എഫ് കണ്‍വീനര് പി.പി തങ്കച്ചന്, മുന് മന്ത്രി ടി.എച്ച് മുസ്തഫ, കെ.പി.സി.സി ജനറല് സെക്രട്ടറി ടി.പി ഹസന്, മുന് എം.എല്.എ പി.ജെ ജോയി, ജെയ്‌സണ് ജോസഫ്, ബാബുജോസഫ്, ജോയി ജോസഫ്, ഒ ദേവസി, തോമസ് പി കുരുവിള, മത്തായി മണ്ണപ്പിള്ളി, വി.എന് രാജന്, ഷാജി എന്.പി, കെ.ടി ബോസ്, പോള് ഉതുപ്പ്, മുരുകന് അകനാട്, പി.പി അവറാച്ചന് തുടങ്ങിയവര് പ്രസംഗിച്ചു.\nവറുഗീസ് തായ്ക്കര നിരാഹാരം സമരം ഏറ്റെടുക്കും\nപെരുമ്പാവൂര്: പ്ലൈവുഡ് മലിനീകരണത്തിനെതിരെ പരിസ്ഥിതി സംരക്ഷണ കര്‍മ്മ സമിതി തുടങ്ങിയ സേവ് രായമംഗലം പ്രക്ഷോഭം 140 ദിവസം പിന്നിട്ടു. നിരാഹാര സത്യാഗ്രഹം നടത്തിവന്ന കര്‍മ്മ സമിതി നേതാവ് സി.പി ജയിംസിന്റെ ആരോഗ്യ നില വഷളായതിനേതുടര്‍ന്ന് വറുഗീസ് തായ്ക്കര നിരാഹാരം തുടങ്ങി.\nരായമംഗലം ഗ്രാമപഞ്ചായത്തിലെ പ്ലൈവുഡ് മലിനീകരണത്തിനെതിരെ കഴിഞ്ഞ ഒക്‌ടോബര് 31 നാണ് സേവ് രായമംഗലം പ്രക്ഷോഭം തുടങ്ങിയത്. ഗ്രാമപഞ്ചായത്ത് ഓഫീസിനു മുന്നില് തുടര്‍ച്ചയായ സത്യാഗ്രഹമാണ് ആദ്യം സംഘടിപ്പിച്ചത്. എന്നാല് സത്യാഗ്രഹ പന്തലിന് ആരോ തീയിട്ടതോടെ സമരം അവിടെനിന്ന് മാറ്റി.\nസമരത്തോട് പഞ്ചായത്ത് അധികൃതര് പുലര്‍ത്തിയ കടുത്ത അവഗണനയില് പ്രതിഷേധിച്ച് ഗ്രാമപഞ്ചായത്ത് പ്രസിഡന്റ് കെ.കെ മാത്തുക്കുഞ്ഞിന്റെ വീട്ടുപടിക്കലേക്കായിരുന്നു സമരം മാറ്റിയത്. പീച്ചനാംമുകളില് തന്റെ വീടിന്റെ ഒരടി ദൂരത്തായി പ്ലൈവുഡ് കമ്പനിക്ക് അനുമതി നല്‍കിയ പഞ്ചായത്ത് അധികൃതര്‍ക്കെതിരെ ദളിത് വിധവയായ എം.കെ കാര്‍ത്ത്യായനിയാണ് ആദ്യം നിരാഹാര സമരത്തിന് തുടക്കം കുറിച്ചത്. കാര്‍ത്ത്യായനിയുടെ ആരോഗ്യനില മോശമായതിനെ തുടര്‍ന്ന് പോലീസ് ഇവരെ അറസ്റ്റ് ചെയ്ത് ആലുവ താലൂക്ക് ആശുപത്രിയിലേക്ക് മാറ്റി.\nഅതേ തുടര്‍ന്ന് ജോര്‍ജ് പുള്ളോര്‍ക്കുടി നിരാഹാര സമരം ഏറ്റെടുത്തു. ആറു ദിവസം നീണ്ട നിരാഹാരത്തിനൊടുവില് ജോര്‍ജിനേയും ആശുപത്രിയിലേക്ക് മാറ്റി. പിന്നീട് സി.പി ജെയിംസ് സമരപന്തലിലെത്തി.\nഇപ്പോള് സമരം ഏറ്റെടുത്തിട്ടുള്ള വരുഗീസ് തായ്ക്കര കര്‍മ്മ സമിതിയുടെ തായ്ക്കരച്ചിറ മേഖല പ്രസിഡന്റാണ്. കോതമംഗലം റാഡോ ടയേഴ്‌സ് എംപ്ലോയീസ് അസോസിയേഷന് ജനറല് സെക്രട്ടറി കൂടിയാണ് വറുഗീസ്. വറുഗീസിന്റെ നിരാഹാരസമരത്തോടനുബന്ധിച്ച് ഇന്ന് കുറുപ്പംപടി ടൗണില് പൊതുയോഗം സംഘടിപ്പിക്കുമെന്ന് കര്‍മ്മ സമിതി കേന്ദ്ര കമ്മിറ്റി ചെയര്‍മാന് വറുഗീസ് പുല്ലുവഴി അറിയിച്ചു. പരിസ്ഥിതി പ്രവര്‍ത്തകന് ഏലൂര് ഗോപിനാഥ് സമ്മേളനം ഉദ്ഘാടനം ചെയ്യും.\nസുരക്ഷാ സംവിധാനങ്ങള് ഏര്‍പ്പെടുത്തി\nപെരുമ്പാവൂര്: രണ്ടു കോളജ് വിദ്യാര്‍ത്ഥികളുടെ ജീവഹാനിയെ തുടര്‍ന്ന് അടച്ച പാണിയേലി പോര് വീണ്ടും സന്ദര്‍ശകര്‍ക്കായി തുറന്നു.\nകഴിഞ്ഞ പതിമൂന്നിന് എറണാകുളം മഹാരാജാസ് കോളജിലെ രണ്ടു ബിരുദ വിദ്യാര്‍ത്ഥികളാണ് പെരിയാറ്റിലെ പോരില് കാല്‍വഴുതി വീണ് മരിച്ചത്. അതേ തുടര്‍ന്ന്, പെരിയാറിന്റെ വന്യസൗന്ദര്യമുള്ള ഈ പ്രദേശത്തേക്കുള്ള സന്ദര്‍ശകര്‍ക്ക് മലയാറ്റൂര് ഡി.എഫ്.ഒ സുനില് പാമിടി നിരോധനം ഏര്‍പ്പെടുത്തുകയായിരുന്നു.\nപുറമെ നിന്ന് നോക്കിയാല് ആഴം തോന്നാത്ത പാണിയേലി പോരില് ഇതിനോടകം 93 പേര് മരിച്ചിട്ടുണ്ട്. കുളിക്കാനിറങ്ങുകയോ പുഴയില് അറിയാതെ വീഴുകയോ ചെയ്താല് ചുഴിയിലോ പാറയിടുക്കിലോ കുടുങ്ങിയാണ് ഇവിടെ മരണം സംഭവിക്കുന്നത്.\nഎന്നാല്, 2006 ല് വനസംരക്ഷണ സമിതി രൂപീകരിച്ചതിനെ തുടര്‍ന്ന് ഇവിടെ മരണനിരക്ക് ഗണ്യമായി കുറഞ്ഞിരുന്നു. സമിതി രൂപീകരണത്തിന് ശേഷം എട്ടു വര്‍ഷത്തിനിടയില് നാലുമരണങ്ങള് മാത്രമാണ് നടന്നത്. സാജുപോള് എം.എല്.എയുടെ ശ്രമഫലമായി പോരില് നിരവധി സുരക്ഷാ സംവിധാനങ്ങളും ഏര്‍പ്പെടുത്തിയിരുന്നു.\nവനസംരക്ഷണ സമിതി പ്രവര്‍ത്തകരുടെ മുന്നറിയിപ്പുകള് ലംഘിച്ചവര്‍ക്ക് മാത്രമാണ് പിന്നീട് ഇവിടെ മരണം സംഭവിച്ചിട്ടുള്ളത്. അതുകൊണ്ടു തന്നെ പാണിയേലി പോരിലേക്ക് സന്ദര്‍ശകര്‍ക്ക് വിലക്ക് ഏര്‍പ്പെടുത്തിയതിനെതിരെ കൂവപ്പടി ബ്ലോക്ക് പഞ്ചായത്ത് പ്രസിഡന്റ് റെജി ഇട്ടൂപ്പ് ഉള്‍പ്പടെയുള്ള ജന പ്രതിനിധികള് രംഗത്ത് വന്നിരുന്നു. വനം വകുപ്പ് മന്ത്രിയുമായി ഇവര് ബന്ധപ്പെട്ട് പ്രതിഷേധം അറിയിക്കുകയും ചെയ്തു.\nഇതേതുടര്‍ന്ന്, ഇന്നലെ വനംവകുപ്പിന്റെ ഇന്‍ഫര്‍മേഷന് സെന്ററില് ഉദ്യോഗസ്ഥരും ജനപ്രതിനിധികളുമായി നടന്ന ചര്‍ച്ചയെ തുടര്‍ന്നാണ് സന്ദര്‍ശകര്‍ക്കുള്ള വിലക്ക് പിന്‍വലിക്കാന് തീരുമാനമായത്.\nസന്ദര്‍ശന സമയം വൈകിട്ട് അഞ്ചുവരെയായി നിജപ്പെടുത്തുക, അതിനു ശേഷവും തങ്ങുന്നവര്‍ക്കെതിരെ നിയമ നടപടികള് സ്വീകരിക്കുക, സന്ദര്‍ശകര് മദ്യം കൊണ്ടുവരുന്നത് കര്‍ശനമായി തടയുക, പോലീസിന്റേയും വനപാലകരുടേയും സാന്നിദ്ധ്യം ഉറപ്പുവരുത്തുക, കൂടുതല് ഗാര്‍ഡുമാരെ നിയമിക്കുക, ജനപ്രതിനിധികള് മിന്നല് പരിശോധന നടത്തുക തുടങ്ങിയ തീരുമാനങ്ങളും ഇന്നലെ ചേര്‍ന്ന യോഗം കൈക്കൊണ്ടു.\nചര്‍ച്ചയില് സാജുപോള് എം.എല്.എ, കൂവപ്പടി ബ്ലോക്ക് പഞ്ചായത്ത് പ്രസിഡന്റ് റെജി ഇട്ടൂപ്പ്, വേങ്ങൂര് ഗ്രാമപഞ്ചായത്ത് പ്രസിഡന്റ് പ്രസന്ന കുമാരി വാസു, ജനപ്രതിനിധികളായ റോയി വറുഗീസ്, ജെസി പൗലോസ്, ഫെമി എല്‍ദോസ്, എം.എം ബിനു, വത്സ ദിവാകരന്, പി.പി കോരക്കുഞ്ഞ്, ബൈജു പോള്, കുറുപ്പംപടി സര്‍ക്കിള് ഇന്‍സ്‌പെക്ടര് ജെ കുര്യാക്കോസ്, കോടനാട് ഫോറസ്റ്റ് റെയ്ഞ്ച് ഓഫീസര് കെ.എന് ഉണ്ണികൃഷ്ണന് നായര്, പെരുമ്പാവൂര് എക്‌സൈസ് സബ് ഇന്‍സ്‌പെക്ടര് പി ഇ ഷൈബു, വനസംരക്ഷണ സമിതി പ്രസിഡന്റ് ബെന്നി മാനാങ്കുഴി തുടങ്ങിയവര് പങ്കെടുത്തു.\nതെരഞ്ഞെടുപ്പ് മുന്നണികള് പോരിന് ഒരുങ്ങി; ചുവരെഴുത്തു തുടങ്ങി\nപെരുമ്പാവൂര്: ചാലക്കുടി പാര്‍ലമെന്റ് മണ്ഡലത്തിലെ യു.ഡി.എഫ് സ്ഥാനാര്‍ത്ഥി കൂടി തീരുമാനിയ്ക്കപ്പെട്ടതോടെ ഇരുമുന്നണികളും പോരിന് സജ്ജമായി. ചുമരെഴുത്ത് ഉള്‍പ്പെടെയുള്ള പ്രചരണ പരപിപാടികള് തുടങ്ങിക്കഴിഞ്ഞു.\nസിറ്റിംഗ് എം.പി കെ.പി ധനപാലന് തൃശൂര് മണ്ഡലത്തിലേക്ക് മാറി, പി.സി ചാക്കോ ചാലക്കുടിയിലെ സ്ഥാനാര്‍ത്ഥിയായതോടെയാണ് യു.ഡി.എഫിലെ അനിശ്ചിതത്വത്തിന് അറുതിയായത്. ജനപിന്തുണ ഏറെ നേടിയ ധനപാലന് തന്നെ ചാലക്കുടിയില് ഒരുവട്ടം കൂടി അങ്കത്തിനിറങ്ങുമെന്നായിരുന്നു പ്രവര്‍ത്തകരുടെ പ്രതീക്ഷ. അതുകൊണ്ടുതന്നെ പാര്‍ലമെന്റിലെ നൂറില് നൂറ് ഹാജറും വികസന നേട്ടങ്ങളും രേഖപ്പെടുത്തിയ കെ.പി ധനപാലന്റെ ഫ്‌ളക്‌സ് ബോര്‍ഡുകള് മണ്ഡലത്തിലുടനീളം ഉയര്‍ന്നിരുന്നു. വികസന സ്തംഭനമുണ്ടാക്കിയ ധനപാലനെതിരെ എല്.ഡി.എഫ് ധര്‍ണ്ണകള് സംഘടിപ്പിച്ച് യുദ്ധം പ്രഖ്യാപിക്കുകയും ചെയ്തിരുന്നു. അതിനിടയിലാണ് സ്ഥാനാര്‍ത്ഥി മാറ്റം.\nഎല്.ഡി.എഫ് സ്ഥാനാര്‍ത്ഥിയായി ചലച്ചിത്രതാരം ഇന്നസെന്റിനെ നേരെത്തെ നിശ്ചയിച്ചതിനാല് ഇടതു ക്യാമ്പിന്റെ പ്രചരണ പരിപാടികള് ഒരുപടി മുന്നിലായി. ഇന്നസെന്റ് ഒരുവട്ടം പട്ടണത്തിലെത്തി പാര്‍ട്ടി പ്രവര്‍ത്തകരെ കണ്ടു മടങ്ങി. ഇന്ന് വോട്ടര്‍മാരെ കാണാന് താരം പൊതു നിരത്തുകളില് ഇറങ്ങും.\nവരുന്ന 17 ന് ഫാസ് ഓഡിറ്റോറിയത്തില് എല്.ഡി.എഫിന്റെ നിയോജകമണ്ഡലം കണ്‍വെന്‍ഷ.ന് നടക്കും. സി.പി.എം സംസ്ഥാന സെക്രട്ടറിയേറ്റംഗം ബേബി ജോണ് ഉദ്ഘാടനം ചെയ്യും. സ്ഥാനാര്‍ത്ഥി ഇന്നസെന്റ് പങ്കെടുക്കും. തുടര്‍ന്ന് 19 മുതല് 21 വരെയുള്ള തീയതികളില് വിവിധ ലോക്കല് സമ്മേളനങ്ങളും നടക്കും.\nഏത് കോണ്‍ഗ്രസുകാരന് നിന്നാലും ചാലക്കുടിയില് വിജയം ഉറപ്പാണെന്ന് തൃശൂരിലേക്ക് മണ്ഡലത്തിലേക്ക് മാറിയ കെ.പി ധനപാലന് കഴിഞ്ഞദിവസം പ്രസ്താവിച്ചിരുന്നു. പി.സി ചാക്കോ ചാലക്കുടി നിയോജകമണ്ഡലത്തിന് അപരിചിതനല്ല എന്നതിലുപരി കോണ്‍ഗ്രസിന്റെ മുതിര്‍ന്ന നേതാക്കളില് ഒരാളുമാണ്. അതുകൊണ്ടുതന്നെ ഐക്യജനാധിപത്യ മുന്നണിയുടെ പാളയം ഏറെ ശുഭാപ്തി വിശ്വാസത്തിലാണ്.\nഇന്നലെ പട്ടണത്തിലെ പ്രവര്‍ത്തകരെ കാണാന് പി.സി ചാക്കോ എത്തിയിരുന്നു. തിങ്കളാഴ്ച യു.ഡി.എഫ് സ്ഥാനാര്‍ത്ഥി പ്രചാരണത്തിന് ഇറങ്ങും.\nമോഡി തരംഗം പ്രതീക്ഷിച്ച് ബി.ജെ.പിയും കജ്‌രീവാള് തരംഗം വോട്ടാക്കിമാറ്റാന് ആം ആദ്മി പാര്‍ട്ടിയും ഇക്കുറി രംഗത്തുണ്ട്. ഇനിയുള്ള നാളുകള് മത്സരാവേശത്തിന്റേയായിരിക്കുമെന്നതിന്റെ സൂചനകള് പ്രത്യക്ഷപ്പെട്ടു തുടങ്ങി.\nPosted by സുരേഷ് കീഴില്ലം at 3:37 PM\nപെരുമ്പാവൂര്: തൊണ്ണൂറ്റി മൂന്നു പേരുടെ ജീവന് കവര്‍ന്ന പാണിയേലി പോരില് ഇനി സന്ദര്‍ശകര്‍ക്ക് വിലക്ക്. കോളജ് വിദ്യാര്‍ത്ഥികളായ രണ്ടുപേര്‍ക്ക് ഇന്നലെയുണ്ടായ ജീവഹാനിയെ തുടര്‍ന്നാണ് ഇത്. ഇനിയൊരു അറിയിപ്പ് ഉണ്ടാകുന്നത് വരെ ഇവിടേയ്ക്ക് സന്ദര്‍ശകര്‍ക്ക് പ്രവേശനമുണ്ടാകില്ലെന്നാണ് വനം വകുപ്പിന്റെ അറിയിപ്പ്.\nഅതേസമയം, പെരിയാറിന്റെ സൗന്ദര്യം ഏറെയുള്ള പാണിയേലി പോരിലേക്ക് സന്ദര്‍ശകര്‍ക്കുള്ള പ്രവേശനം തടയുന്നത് ശരിയല്ലെന്നും പകരം സുരക്ഷാ സംവിധാനങ്ങള് ശക്തിപ്പെടുത്തി അപകടങ്ങള് തടയുകയാണ് വേണ്ടെതെന്നും സ്ഥലവാസിയും കൂവപ്പടി ബ്ലോക്ക് പഞ്ചായത്ത് പ്രസിഡന്റുമായ റെജി ഇട്ടൂപ്പ് മംഗളത്തോട് പറഞ്ഞു.\nവനസംരക്ഷണ സമിതി പ്രവര്‍ത്തകരുടെ നിബന്ധനകള് മറികടന്ന് പെരിയാറിന്റെ മായിക സൗന്ദര്യത്തിലേക്ക് പോയ വിദ്യാര്‍ത്ഥി സംഘത്തിലെ രണ്ടുപേരാണ് ഇന്നലെ മുങ്ങി മരിച്ചത്. പുറമെ നിന്ന് നോക്കുമ്പോള് ശാന്തമെന്ന് തോന്നിപ്പിക്കുമെങ്കിലും ആഴമുള്ള ചുഴികളും പാറയിടുക്കുകളുമാണ് പോരില് അപകടം വരുത്തിവയ്ക്കുന്നത്. പുഴ പരിചയമുള്ള പ്രദേശവാസികള്‍ക്ക് പോലും ഇവിടെ വീണാല് തിരിച്ചുകയറാന് സാദ്ധ്യമല്ല.\nദൂരെ നിന്ന് എത്തുന്നവര് പുഴയില് ഇറങ്ങുന്നതും മരണം സംഭവിക്കുന്നതും ഇവിടെ പതിവായിരുന്നു. 2006-ലാണ് ഇവിടെ വനസംരക്ഷണ സമിതി രൂപീകരിക്കുന്നത്. അതേ തുടര്‍ന്ന് പുഴയോരത്ത് മുന്നറിപ്പു ബോര്‍ഡുകള് സ്ഥാപിക്കുകയും സുരക്ഷാ സംവിധാനങ്ങള് ഒരുക്കുകയും ചെയ്തു. വനസംരക്ഷണ സമിതി പ്രവര്‍ത്തകരായ ഗൈഡുകള് വിനോദയാത്രികര്‍ക്ക് മുന്നറിയിപ്പ് നല്‍കാനായി ഇവിടുണ്ടാകും. മദ്യപിച്ച് പുഴയില് ഇറങ്ങാന് ആരേയും അനുവദിക്കില്ല. അപകടമേഖലയിലേക്ക് ആരും പോകാതെ ശ്രദ്ധിക്കുകയും ചെയ്യും. ഇത്തരം കാര്യങ്ങള് യാഥാര്‍ത്ഥ്യമാക്കാന് സ്ഥലം എം.എല്‍എയും പ്രദേശവാസിയുമായ സാജുപോളും പ്രത്യേക താത്പര്യമെടുത്തിരുന്നു.\nഅതുകൊണ്ടു തന്നെ പാണിയേലി പോരിലെ അപകടമരണ നിരക്ക് ഗണ്യമായി കുറഞ്ഞതായി വനസംരക്ഷണ സമിതി പ്രസിഡന്റ് എം.ജി ബെന്നി പറയുന്നു. 2006 വരെ ഇവിടെ 89 പേര് മരിച്ചതായാണ് ഔദ്യോഗിക കണക്കുകള്. എന്നാല്, വനസംരക്ഷണ സമിതിയുടെ വരവോടെ മരണനിരക്ക് താണു. 2011-ലും 2013-ലുമാണ് ഇതിനു മുമ്പ് ഇവിടെ മരണം നടന്നത്. വനസംരക്ഷണ സമിതി പ്രവര്‍ത്തകരുടെ നിര്‍ദ്ദേശങ്ങള് അവഗണിച്ച്, കണ്ണുവെട്ടിച്ച് നിരോധിത മേഖലയിലേക്ക് കടന്നതിനാലാണ് ഇന്നലെയുണ്ടായ അപകടമെന്നും ബെന്നി പറയുന്നു.\nPosted by സുരേഷ് കീഴില്ലം at 2:31 PM\nപെരുമ്പാവൂര്: അയല്‍ക്കാര് തമ്മിലുള്ള തര്‍ക്കത്തെ തുടര്‍ന്ന് അഭിഭാഷകന് അയല്‍വീട്ടിലെത്തിയ യുവാവിന്റെ ചെവി കടിച്ചു മുറിച്ചു.\nകോതമംഗലം കൊടമുണ്ടക്കവല പുല്‍പ്രകുടിയില് ശശിയുടെ മകന് ശരത്തിന്റെ ചെവിയാണ് പെരുമ്പാവൂര് ബാറിലെ അഭിഭാഷകനായ വിമല്‍കുമാര് കടിച്ചെടുത്തത്. എറണാകുളം മെഡിക്കല് ട്രസ്റ്റ് ഹോസ്പിറ്റലില് എത്തിച്ചെങ്കിലും, കടിച്ചുമുറിച്ചെടുത്തതിനാല് ചെവി വീണ്ടും തുന്നിച്ചേര്‍ക്കാന് മുദ്ധിമുട്ടാണെന്നാണ് ഡോക്ടര്‍മാരുടെ അഭിപ്രായം.\nഒരു തടിമില്ലില് സൂപ്പര്‍വൈസറായ ശരത്, വിമല്‍കുമാറിന്റെ തൊട്ടടുത്തുള്ള മാതൃസഹോദരിയുടെ വീട്ടില് എത്തിയതായിരുന്നു. ഈ വീടിന്റെ മുറ്റത്ത് ടൈല് പാകിയാല് വെള്ളം കെട്ടുമെന്നതിന്റെ പേരിലാണ് ഇരുവീട്ടുകാരും തമ്മില് വാക്കേറ്റമുണ്ടായത്. വാക്കേറ്റത്തിനൊടുവിലാണ് വിമല്‍കുമാര് ശരതിനെ ആക്രമിച്ചത്.\nവിമല്‍കുമാറിന്റെ പിതാവ് ഗോപന് ശരതിന്റെ പുറത്ത് ഇഷ്ടികകൊണ്ട് ഇടിച്ചതായും പിന്നീട് മുറിഞ്ഞുവീണ ചെവി എടുക്കാനാഞ്ഞപ്പോള് വാക്കത്തികൊണ്ട് വെട്ടിക്കൊലപ്പെടുത്താന് ശ്രമിച്ചതായും ശരത് പരാതി നല്‍കിയിട്ടുണ്ട്\nഅരുണ് രാമകൃഷ്ണനും അശ്വതി നാരായണനും ആശാന് സാഹിത്യവേദി സാഹിത്യ പുരസ്‌കാരം\nപെരുമ്പാവൂര്: നാലു ദശാബ്ദക്കാലമായി പ്രവര്‍ത്തിക്കുന്ന ആശാന് സ്മാരക സാഹിത്യവേദി ഏര്‍പ്പെടുത്തിയ സാഹിത്യപുരസ്‌കാരത്തിന് അരുണ് രാമകൃഷ്ണനും അശ്വതി നാരായണനും അര്‍ഹരായി.\n'ചീട്ടുരാജ്യം' എന്ന അരുണ് രാമകൃഷ്ണന്റെ കഥയ്ക്കും 'എനിയ്ക്ക് പ്രണയിക്കണം' എന്ന അശ്വതിയുടെ കവിതയ്ക്കുമാണ് പുരസ്‌കാരം. കഥാ വിഭാഗത്തില് ബാബു ഇരുമല രണ്ടാം സ്ഥാനവും കടാതി ഷാജി മൂന്നാം സ്ഥാനവും നേടി. കവിതാ വിഭാഗത്തില് പി.പി രാജേന്ദ്രന് രണ്ടാം സ്ഥാനവും കാരുകുളം ശിവശങ്കരന് മൂന്നാം സ്ഥാനവും നേടി.\nഡോ.കെ.എന് ഉണ്ണികൃഷ്ണന്, ഡോ.ജെ.കെ.എസ് വീട്ടൂര്, സന്തോഷ് കോടനാട് എന്നിവരായിരുന്നു കവിതകള് വിലയിരുത്തിയത്. ഇന്ദുചൂഡന് കിഴക്കേടം, ഡോ.സരസ്വതി ശര്‍മ്മ, മനോജ് വെങ്ങോല എന്നിവര് കഥകള് വിലയിരുത്തി.\nവിജയികള്‍ക്കുള്ള പുരസ്‌കാര സമര്‍പ്പണം ഏപ്രില് ആറിന് കുന്നത്തുനാട് എസ്.എന്.ഡി.പി ഹാളില് നടക്കുമെന്ന് സാഹിത്യവേദി പ്രസിഡന്റ് ഡോ.കെ.എ ഭാസ്‌കരന്, സെക്രട്ടറി സുരേഷ് കീഴില്ലം എന്നിവര് അറിയിച്ചു.\nPosted by സുരേഷ് കീഴില്ലം at 2:07 PM\nപെരുമ്പാവൂര് ബൈപാസിനായി യൂത്ത് കോണ്‍ഗ്രസിന്റെ ഫ്‌ളാഷ് മോബ്\nപെരുമ്പാവൂര്: വന്‍കിട ഷോപ്പിംഗ് മാളുകളിലും മറ്റും നടക്കുന്ന ഫ്‌ളാഷ് മോബ് പെരുമ്പാവൂര് പട്ടണത്തിലും. ബൈപാസ് യാഥാര്‍ത്ഥ്യമാക്കണമെന്നാവശ്യപ്പെട്ട് യൂത്ത് കോണ്‍ഗ്രസ് നിയോജക മണ്ഡലം കമ്മിറ്റി സംഘടിപ്പിച്ച ജനകീയ കൂട്ടായ്മയുടെ ഭാഗമായിരുന്നു ഇത്.\nയാത്രിനിവാസിനു മുന്നില് പലയിടത്തു നിന്നായി ഒത്തുകൂടിയ യുവ നൃത്തകര് ആള്‍കൂട്ടത്തിനിടയില് ചുവടുകള് വച്ചപ്പോള് എല്ലാവരും ആദ്യമൊന്നമ്പരന്നു. പിന്നീട് കാണികളായി ചുറ്റും കൂടിയ വഴിയാത്രക്കാരും നൃത്തകര്‍ക്കൊപ്പം ചേര്‍ന്നതോടെ യൂത്ത് കോണ്‍ഗ്രസിന്റെ പ്രചരണ രീതി ഫലംകണ്ടു.\nതിങ്ങിക്കൂടിയ ജനക്കൂട്ടത്തിന് മുന്നില് കെ.പി.സി.സി ജനറല് സെക്രട്ടറി ടി.പി ഹസന് നിര്‍ദ്ദിഷ്ട ബൈപാസിനു വേണ്ടിയുള്ള ജനകീയകൂട്ടായ്മ ഉദ്ഘാടനം ചെയ്തു. യൂത്ത് കോണ്‍ഗ്രസ് നിയോജകമണ്ഡലം പ്രസിഡന്റ് ജോജി ജേക്കബ് അദ്ധ്യക്ഷത വഹിച്ചു.\nമുനിസിപ്പല് ചെയര്‍മാന് കെ.എം.എ സലാം യൂത്ത് കോണ്‍ഗ്രസ് സംസ്ഥാന സെക്രട്ടറി ടി.ജി സുനില്, പാര്‍ലമെന്റ് പ്രസിഡന്റ് അഡ്വ. പി.ബി സുനീര്, മനോജ് മൂത്തേടന്, റോയി കല്ലുങ്കല്, ടി.എം കുര്യാക്കോസ്, ജോയി പൂണേലി, സി.ജെ ബാബു, കെ.പി വറുഗീസ്, പി.എം ഹംസ, പ്രസന്ന രാധാകൃഷ്ണന്, പുഷ്പ വറുഗീസ്, പി.കെ മുഹമ്മദുകുഞ്ഞ്, സദാശിവന്, മാത്യൂസ് പോള്, കമല് ശശി, റിയാസ് എം.ആര്, ജെയ്‌മോന് എം.ടി അജിത്കുമാര്, ഷൈമോള് ഷൈജന്, പ്രിന്‍സ് മാത്യു, ജോഷ് പോള്, സനോഷ് മാത്യൂ, ഫെബിന് കുര്യാക്കോസ് തുടങ്ങിയവര് പ്രസംഗിച്ചു.


ഫ്രാഞ്ചൈസി ബിസിനസില് ശ്രദ്ധിക്കേണ്ട ഒരു സുപ്രധാന കാര്യം – Business Life\nഫ്രാഞ്ചൈസി ബിസിനസില് ശ്രദ്ധിക്കേണ്ട ഒരു സുപ്രധാന കാര്യം\nഏറ്റവും മികച്ച ബിസിനസ് മോഡലുകളില് ഒന്നാണ് ഫ്രാഞ്ചൈസി ബിസിനസ്. മികച്ച ബ്രാന്‍ഡിങുള്ള സ്ഥാപനങ്ങളുടെ ഫ്രാഞ്ചൈസികള് ഇന്ന് വ്യാപകമാണ്. അത് ഭക്ഷ്യമേഖലയിലാണ് കൂടുതലായി കണ്ടുവരുന്നത്. ഒരു പരിധിവരെ ഐടി അനുബന്ധ മേഖലകളിലും ഫ്രാഞ്ചൈസി ബിസിനസുകള് സുലഭമാണ്. അതേസമയം ഇതര മേഖലകളിലേക്കും ഫ്രാഞ്ചൈസി ബിസിനസുകള് കടന്നുവരുന്നുണ്ട്. കാര്‍ഷിക മേഖലയിലും വിദ്യാഭ്യാസ മേഖലയിലും ടെക്‌സ്‌റ്റൈല്, കിഡ്‌സ്, ഗ്രോസറി രംഗത്തുമെല്ലാം ഫ്രാഞ്ചൈസി ഷോപ്പുകള് വര്‍ധിച്ചുവരുന്നു.\nബ്രാന്‍ഡിന്റെ അല്ലെങ്കില് ബിസിനസിന്റെ ഉടമ തന്നെ പബ്ലിസിറ്റിയും പ്രമോഷനും ഉള്‍പ്പടെയുള്ള കാര്യങ്ങള് നിര്‍വഹിച്ചുകൊള്ളുമെന്നതുകൊണ്ടുതന്നെ ഫ്രാഞ്ചൈസി സ്ഥാപനങ്ങള്‍ക്ക് അക്കാര്യത്തില് വലിയ തലവേദന ഉണ്ടാകാറില്ല. അറിയപ്പെടുന്ന ഒരു ബ്രാന്‍ഡിന്റെ ഉത്പന്നങ്ങള് വാങ്ങാനാണ് ഏത് ഉപഭോക്താവും ആഗ്രഹിക്കുന്നത്. അതുകൊണ്ടുതന്നെ അത്യാവശ്യം അറിയപ്പെടുന്ന ഒരു ബ്രാന്‍ഡിന്റെ പേരിലുള്ള ഫ്രാഞ്ചൈസി ഷോപ്പുകളില് മികച്ച കച്ചവടവും നടക്കും. അതേസമയം ഫ്രാഞ്ചൈസി മോഡല് ബിസിനസിനെ കച്ചവടം തുടങ്ങാനുള്ള മൂലധന സമാഹരണമായി കണ്ടുകൊണ്ടു ഈ രംഗത്തേക്കു ഇറങ്ങുന്നവരുമുണ്ട്. ഒരു ബിസിനസ് ആശയം കണ്ടെത്തിയശേഷം അതിനെ ഫ്രാഞ്ചൈസി ഫോര്‍മാറ്റിലേക്ക് മാറ്റുകയും ഫ്രാഞ്ചൈസി വിറ്റ് പണം സംബന്ധിച്ച് ബിസിനസ് വിപുലപ്പെടുത്താമെന്ന ചിന്തയുമാണ് ഇവരില് പലര്‍ക്കും ഉണ്ടാകുക. അതേസമയം ഫ്രാഞ്ചൈസര് സ്വന്തം നിലക്ക് ഷോപ്പുകള് തുടങ്ങി വിജയിപ്പിച്ചശേഷം ഫ്രാഞ്ചൈസികള് നല്‍കുന്നതാണ് ഏറ്റവും ഉചിതം. സ്വന്തമായി ഷോപ്പുകള് നടത്തുമ്പോള് മാത്രമേ അതിലെ പ്രായോഗിക പ്രശ്‌നങ്ങള് തിരിച്ചറിയാന് സാധിക്കുകയുള്ളൂ.\nഫ്രാഞ്ചൈസി മോഡല് ബിസിനസ് പ്ലാന് ചെയ്യുന്നവര്‍ക്ക് അതിനോടു പാഷന് ഉണ്ടായിരിക്കണം. മാത്രമല്ല, ഫ്രാഞ്ചൈസി ഉടമകള് നേരിടുന്ന എല്ലാ പ്രശ്‌നങ്ങളിലും അവര്‍ക്ക് ഒപ്പം നിന്ന് പരിഹാരം കണ്ടെത്തി നല്‍കാനും ഫ്രാഞ്ചൈസര്‍ക്ക് കഴിയണം. ഫ്രാഞ്ചൈസി വിറ്റ് നമ്മള് പണം ഉണ്ടാക്കുന്നതുപോലെ നമ്മള് നല്‍കുന്ന ഉത്പന്നമോ സേവനമോ സ്ഥിരമായി വില്‍പന നടത്തി ലാഭമുണ്ടാക്കാന് ഫ്രാഞ്ചൈസികള്‍ക്ക് കഴിയുന്നുണ്ടെന്നും ഉറപ്പാക്കണം. ഇതൊരു തുടര് പ്രക്രീയ ആയതുകൊണ്ടുതന്നെ ഫ്രാഞ്ചൈസി മോഡല് ബിസിനസിന് നിരന്തരമുള്ള മോണിറ്ററിങും അനിവാര്യമാണ്.


രാഷ്ട്രപതി സ്ഥാനാര്‍ഥി ദ്രൗപദി മുര്‍മുവിന് സെഡ് പ്ലസ് സുരക്ഷ – Wayanad News Daily\nരാഷ്ട്രപതി സ്ഥാനാര്‍ഥി ദ്രൗപദി മുര്‍മുവിന് സെഡ് പ്ലസ് സുരക്ഷ\nന്യൂഡല്‍ഹി: എന്‍ഡിഎയുടെ രാഷ്ട്രപതി സ്ഥാനാര്‍ഥി ദ്രൗപദി മുര്‍മുവിന് സെഡ് പ്ലസ് സുരക്ഷയേര്‍പ്പെടുത്തി കേന്ദ്ര ആഭ്യന്തരമന്ത്രാലയം. ബുധനാഴ്ച പുലര്‍ച്ചെ മുതല് 64കാരിയായ മുര്‍മുവിന്റെ സുരക്ഷ സായുധ സ്‌ക്വാഡ് ഏറ്റെടുത്തതായി ഉദ്യോഗസ്ഥര് അറിയിച്ചു.\nഡല്‍ഹിയില് ഇന്നലെ ചേര്‍ന്ന ബിജെപി പാര്‍ലമെന്ററി ബോര്‍ഡ് യോഗമാണ് ഒഡീഷയില് നിന്നുള്ള ഗോത്രവിഭാഗം നേതാവും ഝാര്‍ഖണ്ഡ് മുന് ഗവര്‍ണറുമായ ദ്രൗപദി മുര്‍ുവിനെ എന്‍ഡിഎയുടെ രാഷ്ട്രപതി സ്ഥാനാര്‍ഥിയായി പ്രഖ്യാപിച്ചത്. രാജ്യത്തെ രാഷ്ട്രപതി സ്ഥാനാര്‍ഥി ആകുന്ന ആദ്യ ഗോത്ര വിഭാഗം വനിതയാണ് മുര്‍മു.\nഝാര്‍ഖണ്ഡിന്റെ ഒന്‍പതാം ഗവര്‍ണറായിരുന്നു ബിജെപി അംഗമായ ദ്രൗപദി മുര്‍മു. 1958 ജൂണ് 20ന് ഒഡിഷയിലെ ബൈഡപ്പോസി ഗ്രാമത്തിലാണ് ജനനം. സന്താള് വംശജയാണ് ദ്രൗപദി. ഝാര്‍ഖണ്ഡിന്റെ ആദ്യ വനിതാ ഗവര്‍ണറായിരുന്നു. ഇന്ത്യയിലെ ഒരു സംസ്ഥാനത്തിലെ ഗവര്‍ണറായ ആദ്യ ഗോത്രവിഭാഗം വനിതയുമാണ്.\n2000 മുതല് 2004വരെ ഒഡീഷയിലെ രാജ്രംഗ്പുര് നിയോജക മണ്ഡലത്തില് നിന്നുള്ള എംഎല്‍എ ആയിരുന്നു. 2000 മാര്‍ച്ച് ആറു മുതല് 2002 ഓഗസ്റ്റ് ആറുവരെ ഒഡീഷയിലെ ബിജു ജനതാദള്, ബിജെപി സഖ്യ സര്‍ക്കാരില് സ്വതന്ത്ര ചുമതലയുള്ള വാണിജ്യ – ഗതാഗത മന്ത്രിയായിരുന്നു. 2002 ഓഗസ്റ്റ്6മുതല് 2004 മേയ് 16 വരെ ഫിഷറീസ് ആന്‍ഡ് ആനിമല് റിസോഴ്സസ് ഡവലപ്മെന്റ് മന്ത്രിയായിരുന്നു. ഭര്‍ത്താവ് പരേതനായ ശ്യാം ചരണ് മുര്‍മു.\nപതിമൂന്ന് വര്‍ഷം ബിജെപിയുടെ മയൂര്‍ഭഞ്ജ് ജില്ലാ ഘടകത്തിന്റെ അധ്യക്ഷയായിരുന്നു. പട്ടികവര്‍ഗ മോര്‍ച്ച ദേശീയ നിര്‍വാഹകസമിതി അംഗമായും പ്രവര്‍ത്തിച്ചു.\nകോവിഡ് രോഗികള് 82,000ലേക്ക്; ഇന്നലെ 12,249 പേര്‍ക്ക് വൈറസ് ബാധ; 13 മരണം\nവിജയ് ബാബുവിന് മുന്‍കൂര് ജാമ്യം


എപിജെ അബ്ദുൾ കലാം ചരമവാർഷികം: ശാസ്ത്രമേഖലക്ക് മുൻ രാഷ്ട്രപതി നൽകിയ സംഭാവനകൾ | APJ Abdul Kalam's death anniversary: Contributions made by former President to the field of science – News18 Malayalam\nഎപിജെ അബ്ദുൾ കലാം ചരമവാർഷികം: ശാസ്ത്രമേഖലക്ക് മുൻ രാഷ്ട്രപതി നൽകിയ സംഭാവനകൾ\nസ്വന്തമായി സാറ്റലൈറ്റ് വിക്ഷേപണ വാഹനം (എസ്എല്‍വി) എന്നത് അക്കാലത്ത് ഇന്ത്യയുടെ സ്വപ്നമായിരുന്നു. ദശാബ്ദങ്ങള് നീണ്ട എപിജെ അബ്ദുള് കലാമിന്റെ പരിശ്രമമാണ് ഇന്ത്യന് നിര്‍മ്മിത സാറ്റലൈറ്റ് വിക്ഷേപണ വാഹനം സാധ്യമാക്കിയത്.\n2002 മുതല് 2007 വരെ ഇന്ത്യയുടെ 11ാമത് രാഷ്ട്രപതിയായി സേവനം അനുഷ്ഠിച്ച എപിജെ അബ്ദുള് കലാം ബഹിരാകാശ ശാസ്ത്രജ്ഞനും മികച്ച ഒരു അധ്യാപകനും ആയിരുന്നു. ജനപ്രിയ രാഷ്ട്രപതി എന്ന പേരിലും അദ്ദേഹം അറിയപ്പെട്ടു. 2015 ജൂലൈ 27 ന് ഷില്ലോങ്ങിലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റില് വിദ്യാര്‍ത്ഥികളുമായി സംവദിക്കുന്നതിനിടെ കുഴഞ്ഞ് വീണ അദ്ദേഹം ഹൃദയാഘാതത്തെ തുടര്‍ന്നാണ് മരണപ്പെട്ടത്.\nഎപിജെ അബ്ദുള് കലാമിന്റെ ചരമവാര്‍ഷികമായ ഇന്ന് അദ്ദേഹം ഇന്ത്യന് ശാസ്ത്ര ലോകത്തിന് നല്‍കിയ സംഭാവനകളെ കുറിച്ച് നോക്കാം\nസ്വന്തമായി സാറ്റലൈറ്റ് വിക്ഷേപണ വാഹനം (എസ്എല്‍വി) എന്നത് അക്കാലത്ത് ഇന്ത്യയുടെ സ്വപ്നമായിരുന്നു. ദശാബ്ദങ്ങള് നീണ്ട എപിജെ അബ്ദുള് കലാമിന്റെ പരിശ്രമമാണ് ഇന്ത്യന് നിര്‍മ്മിത സാറ്റലൈറ്റ് വിക്ഷേപണ വാഹനം സാധ്യമാക്കിയത്. അബ്ദുള് കലാം നിര്‍മ്മിച്ച എസ് എല് വി3യിലൂടെ രോഹിണി സാറ്റലൈറ്റിനെ നാം ഭൂമിയുടെ ഭ്രമണപഥത്തില് എത്തിച്ചു. സ്‌പേസ് ക്ലബിലേക്കുള്ള ഇന്ത്യയുടെ പ്രവേശനവും ഇതിലൂടെയായിരുന്നു.\nഇന്ത്യന് ബഹിരാകാശ ഗവേഷണ കേന്ദ്രത്തില് (ഐഎസ്ആര്‍ഒ) രണ്ട് ദശാബ്ദം സേവനം അനുഷ്ഠിച്ച ശേഷം പ്രതിരോധ ഗവേഷണ വികസന വിഭാഗത്തില് (ഡിആര്‍ഡിഒ) തദ്ദേശീയ മിസൈലുകള് നിര്‍മ്മിക്കുന്നതിന്റെ ചുമതല കലാമിന് നല്‍കി. അഗ്‌നി, പൃഥി മിസൈലുകള് വികസിപ്പിച്ചെടുക്കാനും അദ്ദേഹത്തിന് കഴിഞ്ഞു. ഇന്ത്യയുടെ മിസൈല് മാന് എന്ന പേര് കലാമിന് ലഭിക്കുന്നത് അങ്ങനെയാണ്.\n1992- 99 കാലത്ത് പ്രതിരോധ മന്ത്രിയുടെ ശാസ്ത്ര ഉപദേശകനായിരുന്നു എപിജെ അബ്ദുള് കലാം. ഇക്കാലത്താണ് പൊക്രാനില് ഇന്ത്യ ആണവ പരീക്ഷണം നടത്തുന്നത്.\nപൊക്രാന്2ആണവ പരീക്ഷണത്തിന് നേതൃത്വം നല്‍കിയതും എപിജെ അബ്ദുള് കലാമാണ്. ഇന്ത്യയെ ആണവശക്തിയുള്ള രാജ്യങ്ങളുടെ പട്ടികയിലേക്ക് എത്തിച്ചത് ഇതാണ്. അമേരിക്ക, ചൈന, ഫ്രാന്‍സ്, റഷ്യ, യുകെ രാഷ്ട്രങ്ങള്‍ക്ക് മാത്രമാണ് അന്ന് ആണവശക്തി ഉണ്ടായിരുന്നത്.\nഹൃദ്രോഗ വിദഗ്ധനായ ഡോ. ബി സോമ രാജുവമായി ചേര്‍ന്ന് ഇന്ത്യയുടെ ആദ്യത്തെ കൊറോണറി സ്റ്റെന്റര് നിര്‍മ്മിക്കുന്നതിലും കലാം പങ്കാളിയായി. 1994 ല് നിര്‍മ്മിക്കപ്പെട്ട ഈ സ്റ്റെന്ററിന് കലാം-രാജു സ്റ്റെന്റര് എന്ന പേരും നല്‍കി. മറ്റ് രാജ്യങ്ങളില് നിന്നും ഇറക്കുമതി ചെയ്യുന്ന സ്റ്റെന്ററുകളുടെ വില 50 ശതമാനത്തോളം കുറയാന് ഇത് കാരണമായി. ഈ സെന്ററിന്റെ നവീകരിച്ച പതിപ്പുകള് ഇപ്പോഴും മാര്‍ക്കറ്റില് ലഭ്യമാണ്.\nഎയറോനോട്ടിക്ക് എഞ്ചിനീയറിംഗില് വൈദഗ്ധ്യം നേടിയാണ് മദ്രാസ് ഇന്‍സ്റ്റിറ്റ്യൂട്ട് ഓഫ് ടെക്‌നോളജിയില് നിന്നും അദ്ദേഹം പുറത്തിറങ്ങുന്നത്. അതിന് ശേഷം ധാരാളം എവിയോണിക്കുമായി ബന്ധപ്പെട്ട (വിമാനത്തിലെ ഇലക്ടോണിക്‌സിന്റെ പ്രയോഗം) പ്രവര്‍ത്തനങ്ങളില് അദ്ദേഹം ഭാഗമായിട്ടുണ്ട്. രാജ്യത്തിന്റെ പ്രതിരോധ വിമാനങ്ങളുമായി ബന്ധപ്പെട്ടും അദ്ദേഹം പ്രവര്‍ത്തിച്ചു. യുദ്ധവിമാനം പറത്തുന്ന ആദ്യ രാഷ്ട്രപതിയും എപിജെ അബ്ദുള് കലാം ആണ്.\nസ്റ്റെന്ററിന് ശേഷം ഡോ. സോമ രാജുവുമായി ചേര്‍ന്ന് ഒരു ഒരു ടാബ്ലലെറ്റ് കമ്പ്യൂട്ടറും 2012ല് കലാം വികസിപ്പിച്ചെടുത്തിരുന്നു. ഗ്രാമീണ മേഖലയില് ഉണ്ടാകുന്ന അടിയന്തര മെഡിക്കല് ആവശ്യങ്ങളെ നേരിടാന് ആരോഗ്യപ്രവര്‍ത്തകര്‍ക്ക് നല്‍കാനായാണ് ഇത്തരമൊരു ടാബ്ലറ്റ് വികസിപ്പിച്ച് എടുത്തത്.\nFirst published: July 27, 2021, 15:22 IST\nAPJ Abdul KalamDRDOisro


വീണ്ടും സമനില, ഡോർട്ട്മുണ്ട് കീരീടം കൈവിട്ടോ? | Fanport | Bundesliga News Malayalam\nHome Football Bundesliga വീണ്ടും സമനില, ഡോർട്ട്മുണ്ട് കീരീടം കൈവിട്ടോ?\nസമനില കുരുക്കിൽ പെട്ട് വലയുകയാണ് ബൊറുസ്സിയ ഡോർട്ട്മുണ്ട്. ഇന്നലെ നടന്ന ബുണ്ടസ് ലീഗ മത്സരത്തിൽ 1-1 ന് മൈൻസാണ് ഡോർട്ട്മുണ്ടിനെ സമനിലയിൽ തളച്ചത്. കഴിഞ്ഞ5ലീഗ് മത്സരത്തിനിടെ ഇത് നാലാം തവണയാണ് ഡോർട്ട്മുണ്ട് സമനില വഴങ്ങുന്നത്. ഇതോടെ ബയേണുമായി 14 പോയിൻ്റ് പിറകിൽ നാലാമതുള്ള ഡോർട്ട്മുണ്ടിൻ്റെ കിരീടസ്വപ്നങ്ങൾക്ക് മങ്ങലേറ്റു. തൻ്റെ പഴയ ക്ലബിനെതിരെ മത്സരത്തിനിങ്ങിയ തോമസ് തുച്ചലിൻ്റെ ടീമിന് സ്വപ്ന സമാനമായ തുടക്കമാണ് മത്സരത്തിൽ ലഭിച്ചത്. ആന്ദ്ര ഷുർലയുടെ പാസ് മത്സരത്തിൻ്റെ മൂന്നാം നിമിഷം തന്നെ ഗോളാക്കി മാറ്റിയ മാർകോ റൂയിസ് മൈൻസിനെ ഞെട്ടിച്ചു.\nഎന്നാൽ മത്സരം തീരാൻ7മിനിറ്റ് മാത്രം ബാക്കി നിൽക്കെ ലാട്സയിലൂടെ സമനില കണ്ടത്തിയ മൈൻസ് ഡോർട്ട്മുണ്ടിനെ നിരാശയിലേക്ക് തള്ളി വിട്ടു. ലീഗിൽ ഇതോടെ പത്താമതെത്താനും മൈൻസിനായി. ലീഗിലെ ഇന്നലെ മറ്റൊരു മത്സരത്തിൽ ലീഗിൽ ആറാമതുള്ള ഹെർത്ത ബെർലിനെ ഫ്രയ്‌ബർഗ് 2-1 നു തോൽപ്പിച്ചു. ഇതോടെ ലീഗിൽ എട്ടാം സ്ഥാനത്തേക്കുയരാനും അവർക്കായി.\nPrevious articleസെവിയ്യ തോറ്റു, ബാഴ്സ രക്ഷപ്പെട്ടു, റയലിൻ്റെ ദിനം\nNext articleഘാനയും ഈജിപ്തും സെമിയിൽ


ചെസ്സ് കളിച്ചാലും ശരീരഭാരം കുറയുമെന്ന് പഠനം\nക്രിക്കറ്റും ഫുട്ബോളും ടെന്നിസും മാത്രമല്ല ബുദ്ധിരക്ഷസന്മാരുടെ ഇരുന്നു കളിക്കുന്ന കളിയായ ചെസ്സ് കളിച്ചാലും ശരീരഭാരം കുറയുമെന്ന് പഠനം. 2018ൽ അമേരിക്കയിലെ പോളാർ കമ്പനി റഷ്യൻ ഗ്രാൻഡ് മാസ്റ്റർ മിഖായേൽ അന്റിപോവിൽ നടത്തിയ പഠനത്തിലാണ് ഇക്കാര്യം പറയുന്നത്. പഠനം പറയുന്നത് ഇങ്ങനെ: മത്സരസമയത്ത് മിഖായേൽ മണിക്കൂറിൽ 280 കാലറി ഊർജം ഉപയോഗിക്കുന്നു. ടെന്നിസ് ഇതിഹാസം റോജർ ഫെഡറർ മത്സര സമയത്ത് മണിക്കൂറിൽ 560 കാലറി ഊർജമാണ് കത്തിച്ചു കളയുന്നത്. 1984ൽ ഗാരി കാസ്പറോവും അനറ്റൊലി കാർപോവും തമ്മിൽ നടന്ന More\nBy Blive News Sat, 1 Feb 2020\nക്രിക്കറ്റും ഫുട്ബോളും ടെന്നിസും മാത്രമല്ല ബുദ്ധിരക്ഷസന്‍മാരുടെ ഇരുന്നു കളിക്കുന്ന കളിയായ ചെസ്സ് കളിച്ചാലും ശരീരഭാരം കുറയുമെന്ന് പഠനം.\n2018ൽ അമേരിക്കയിലെ പോളാർ കമ്പനി റഷ്യൻ ഗ്രാൻഡ് മാസ്റ്റർ മിഖായേൽ അന്റിപോവിൽ നടത്തിയ പഠനത്തിലാണ് ഇക്കാര്യം പറയുന്നത്. പഠനം പറയുന്നത് ഇങ്ങനെ: മത്സരസമയത്ത് മിഖായേൽ മണിക്കൂറിൽ 280 കാലറി ഊർജം ഉപയോഗിക്കുന്നു. ടെന്നിസ് ഇതിഹാസം റോജർ ഫെഡറർ മത്സര സമയത്ത് മണിക്കൂറിൽ 560 കാലറി ഊർജമാണ് കത്തിച്ചു കളയുന്നത്.\n1984ൽ ഗാരി കാസ്പറോവും അനറ്റൊലി കാർപോവും തമ്മിൽ നടന്ന ചെസ് ചാംപ്യൻഷിപ് മത്സരം5മാസം നീണ്ടു. തയാറെടുപ്പും മത്സരവും ഉൾപ്പെടെ 10 മാസത്തിനിടെ കാർപോവിന് നഷ്ടമായത് 22 പൗണ്ട് . അതായത് ഏകദേശം 10 കിലോഗ്രാം ശരീരഭാരം എന്നും പഠനത്തില് പറയുന്നു. അതായത് ചെസ് കളിക്കുന്നതിലൂടെ കാലറി കത്തിക്കുമെന്ന് സാരം.


സംസ്‌ഥാന സ്‌കൂള് കലോത്സവം ആഘോഷമില്ലാതെ നടത്തും | Mangalam\nSunday, June 16, 2019 Last Updated 52 Min 38 Sec ago English Edition\nസംസ്‌ഥാന സ്‌കൂള് കലോത്സവം ആഘോഷമില്ലാതെ നടത്തും\nതിരുവനന്തപുരം: ആഘോഷങ്ങള് ഒഴിവാക്കി സംസ്‌ഥാന സ്‌കൂള് കലോത്സവം നടത്തുമെന്നു വിദ്യാഭ്യാസമന്ത്രി സി. രവീന്ദ്രനാഥ്. ഇത് എങ്ങനെയെന്നു തീരുമാനിക്കാനുള്ള മാന്വല് കമ്മിറ്റി 17-നു യോഗം ചേരും. സംസ്‌ഥാന കലോത്സവം ആലപ്പുഴയില് നടത്താനാണു തീരുമാനിച്ചിരുന്നതെങ്കിലും പുതിയ സാഹചര്യത്തില് മാന്വല് കമ്മിറ്റി അക്കാര്യവും പരിശോധിക്കും.\nശാസ്‌ത്ര, കായിക, കലാമേളകള് സെലക്‌ഷന് പ്രോസസ് മാത്രമായി നടത്താനാണു തീരുമാനം. ഒന്നും രണ്ടും മൂന്നും സ്‌ഥാനക്കാരെ തെരഞ്ഞെടുക്കാനും ഗ്രേഡ് നല്‍കാനും അര്‍ഹരായ കുട്ടികള്‍ക്കു ഗ്രേസ് മാര്‍ക്ക് നഷ്‌ടപ്പെടാതിരിക്കാനും വേണ്ടി മാത്രമായിരിക്കും കലോത്സവം നടത്തുക. പ്രളയക്കെടുതിയെത്തുടര്‍ന്ന് കലോത്സവങ്ങളടക്കം ഒരാഘോഷവും വേണ്ടെന്നാണു തീരുമാനിച്ചിരുന്നെങ്കിലും കുട്ടികള്‍ക്കു ഗ്രേസ് മാര്‍ക്ക്, ദേശീയ കായികമേളയ്‌്ക്കു യോഗ്യത നേടാനുള്ള അവസരം തുടങ്ങിയവ നിഷേധിക്കരുതെന്ന വാദം പരിഗണിച്ചാണു പുനരാലോചന നടത്തിയത്. മേളയില് പ്രളയ ബാധിത മേഖലയിലെ കുട്ടികളുടെ പങ്കാളിത്തം ഉറപ്പാക്കാനുള്ള നടപടികള് സര്‍ക്കാര് തലത്തില് പുരോഗമിക്കുകയാണ്. ത്രൈമാസ ടേം പരീക്ഷകള്‍ക്കു പകരം അര്‍ധവാര്‍ഷിക പരീക്ഷ നടത്താനാണ് ആലോചന. ക്യു.ഐ.പി. യോഗമാകും അന്തിമ തീരുമാനമെടുക്കുക.


ഇന്നത്തെ ദിവസം മൊത്തം 'എയറിൽ' ആണല്ലോ! ആരാധകരെ അമ്പരപ്പിച്ച് സാം കറന്റെ ഭീമൻ നോ ബോൾ ; പിന്നാലെ ഓടി ഫിലിപ്പ്‌സ് - Crickerala\nഇന്നത്തെ ദിവസം മൊത്തം ‘എയറിൽ’ ആണല്ലോ! ആരാധകരെ അമ്പരപ്പിച്ച് സാം കറന്റെ ഭീമൻ നോ ബോൾ ; പിന്നാലെ ഓടി ഫിലിപ്പ്‌സ്\nBy CricKerala Author\t On Oct 3, 2021\nഐപിഎൽ പതിനാലാം സീസണിൽ പ്ലേ ഓഫ് സാധ്യതകൾ നിലനിർത്താൻ നിര്‍ണായക മത്സരത്തില് ഫോമിലേക്കുയര്‍ന്ന് രാജസ്ഥാന് ബാറ്റിങ് നിര. ഓപ്പണര് റുതുരാജ് ഗെയ്ക്ക്‌വാദിന്റെ തകര്‍പ്പന് സെഞ്ചുറിയുടെ പിന്‍ബലത്തില് ചെന്നൈ സൂപ്പര് കിങ്‌സ് ഉയര്‍ത്തിയ 190 റണ്‍സ് എന്ന വിജയലക്ഷ്യം 15 പന്തുകള് ബാക്കിനില്‍ക്കെ മൂന്നു വിക്കറ്റ് നഷ്ടത്തില് മറികടന്ന് രാജസ്ഥാന് പ്ലേ ഓഫ് സാധ്യതകള് സജീവമാക്കി.\nഅബുദബിയില് നടന്ന ത്രസിപ്പിക്കുന്ന പോരാട്ടത്തില് മധ്യനിര താരം ശിവം ദുബെയുടെയും ഓപ്പണര് യശ്വസി ജയ്‌സ്വാളിന്റെയും തകര്‍പ്പന് ബാറ്റിങ്ങാണ് രാജസ്ഥാന് മിന്നുന്ന ജയം ഒരുക്കിയത്. ദുബെ 42 പന്തില് നിന്ന് നാലു വീതം ബൗണ്ടറികളും സിക്‌സറുകളം സഹിതം 64 റണ്‍സുമായി പുറത്താകാതെ നിന്നപ്പോള് ജയ്‌സ്വാള് 21 പന്തുകളില് നിന്ന് ആറു ബൗണ്ടറികളും മൂന്നു സിക്‌സറുകളും സഹിതം 50 റണ്‍സാണ് നേടിയത്.\nകൂറ്റന് സ്‌കോര് പിന്തുടര്‍ന്നിറങ്ങിയ രാജസ്ഥാന് ഓപ്പണര്‍മാരായ എവിന് ലൂയിസും ജയ്‌സ്വാളും ചേര്‍ന്ന് തകര്‍പ്പന് തുടക്കമാണ് സമ്മാനിച്ചത്. ഒന്നാം വിക്കറ്റില് വെറും 5.2 ഓവറില് തന്നെ അവര് 77 റണ്‍സ് കൂട്ടിച്ചേര്‍ത്തു. ലൂയിസ് 12 പന്തുകളില് നിന്ന് രണ്ടു വീതം സിക്‌സറുകും ഫോറുകളും സഹിതം 27 റണ്‍സാണ് നേടിയത്.\nമത്സരത്തിൽ രാജസ്ഥാൻ റോയൽസ് ബാറ്റിങ്ങിനിടെ ചിരി സമ്മാനിച്ച രസക്കാഴ്ചയായിരുന്നു സാം കറന്റെ പതിനേഴാം ഓവറിലെ നോ ബോൾ. ക്രീസിൽ ഉണ്ടായിരുന്ന ഫിലിപ്പ്‌സിനെതിരെ രണ്ടാം പന്ത് എറിയാനായി എത്തിയ സാം കറൻ പിഴക്കുകയായിരുന്നു. കൈയിൽ നിന്ന് പന്ത് വഴുതി വായുവിൽ ഉയരുകയാണ് ചെയ്തത്. എന്നാൽ പന്ത് ചെന്ന് പതിച്ചതാകട്ടെ വിക്കറ്റ് കീപ്പിങ്ങിൽ ഉണ്ടായിരുന്ന ധോണിയുടെ വലത് വശത്ത് ദൂരെയായിട്ട് ആയിരുന്നു.\n— Insider_cricket (@Insidercricket1) October 2, 2021\nഈ കാഴ്ച്ച ആരാധകരെ അമ്പരപ്പിക്കുന്നതിനിടെയാണ് പന്തിന് പിറകെ അടിക്കാനായി ഫിലിപ്പ്സിന്റെ ശ്രമം. ഈ രംഗങ്ങൾ കമെന്റർമാരെയും സഹതാരങ്ങളെയും ഒരു പോലെ ചിരിപ്പിച്ചു. ഭീമൻ നോ ബോളിൽ അമ്പയർ ഫ്രീ ഹിറ്റ് വിധിക്കുകയും ചെയ്തു. അതേസമയം സമയം ബൗളിങ്ങിൽ സാം കറൻ ഇന്നും ദയനീയ പ്രകടനമായിരുന്നു. ഒരു വിക്കറ്റ് പോലും നേടനാകാതെ ഇംഗ്ലണ്ടിന്റെ യുവ ഓൾ റൗണ്ടർ4ഓവറിൽ 55 റൺസാണ് വഴങ്ങിയത്. കഴിഞ്ഞ മത്സരത്തിലും 50ന് മുകളിൽ വിട്ടുനൽകിയിരുന്നു.


എമി ജാക്‌സണ് വിവാഹിതയാകുന്നു; വരന് ബ്രിട്ടനിലെ ശതകോടീശ്വരന് | PravasiExpress\nകരിപ്പൂരില് ഇറങ്ങേണ്ട വിമാനങ്ങള് കണ്ണൂരില്; ജിദ്ദ വിമാനം നെടുമ്പാശ്ശേരിയിലിറക്കി\nകരിപ്പൂര് വിമാനദുരന്തം; വിവിധ ആശുപത്രികളില് ചികിത്സയിലുള്ളവരുംമരിച്ചവരും\nപ്രവാസികൾക്ക് ആശ്വാസം: കുവൈത്ത്-ഇന്ത്യ താത്കാലിക വിമാന സര്‍വീസ് ആരംഭിക്കുന്നു\nസംസ്ഥാനത്ത് കനത്ത മഴയ്ക്ക് സാധ്യത; ഇടുക്കി, വയനാട്,കോഴിക്കോട് ജില്ലകളില് റെഡ് അലര്‍ട്ട്\nHome Movies International എമി ജാക്‌സണ് വിവാഹിതയാകുന്നു; വരന് ബ്രിട്ടനിലെ ശതകോടീശ്വരന്\nഎമി ജാക്‌സണ് വിവാഹിതയാകുന്നു; വരന് ബ്രിട്ടനിലെ ശതകോടീശ്വരന്\nതെന്നിന്ത്യന് സിനിമ താരം എമി ജാക്‌സണ് വിവാഹിതയാവുന്നു. മൂന്ന് വർഷം നീണ്ടുനിന്ന പ്രണയത്തിനൊടുവിലാണ് വിവാഹം.ബ്രിട്ടീഷുകാരനായ ശത കോടീശ്വരന് ജോര്‍ജ് പനയോറ്റുവിനെയാണ് എമി ജാക്‌സന്റെ ജീവിത പങ്കാളിയാകുന്നത്.\nബ്രിട്ടനിലെ കോടീശ്വനും എബിലിറ്റി ഗ്രൂപ്പ് സ്ഥാപകനുമായ ആന്‍ഡ്രിയാസ് പനയ്യോട്ടിന്റെ മകന് ജോര്‍ജാണ് വരന്. ഇരുവരും 2015മുതല് പ്രണയത്തിലാണെന്ന വാര്‍ത്ത എത്തിയെങ്കിലും ഏമി നിരസിച്ചിരുന്നു.\nകഴിഞ്ഞ വാലന്റൈന്‍സ് ദിനത്തിലാണ് എമി തന്റെ പ്രണയം ആദ്യമായി ലോകത്തോട് പറഞ്ഞത്. പുതുവര്‍ഷത്തില് പുതുയാത്ര തുടങ്ങിയെന്നും താന് ലോകത്തിലെ ഏറ്റവും സന്തോഷവതിയായ പെണ്‍കുട്ടിയാണെന്നും എമി ഇന്‍സ്റ്റാഗ്രാമില് കുറിച്ചിരുന്നു. തന്റെ വിവാഹ നിശ്ചയം കഴിഞ്ഞ വിവരം ഇന്‍സ്റ്റാഗ്രാം പോസ്റ്റിലൂടെയാണ് താരം ആരാധകരെ അറിയിച്ചത്. ജനുവരി ഒന്നാം തിയതിയാണ് ജോര്‍ജിനൊപ്പമുള്ള ചിത്രത്തോടൊപ്പം താരം തന്റെ വിവാഹ വാര്‍ത്ത പങ്കുവെച്ചത്. ഡിസംബറോടെ വിവാഹിതയാകാനാണ് താരം തീരുമാനിച്ചിരിക്കുന്നത്.\nരജനികാന്ത് ചിത്രം 2.0 ൽ അടക്കം നായികയായ എമി ജാക്സൺ യുകെയിലെ ലിവര്‍പൂളിലാണ് ജനിച്ചു വളർന്നത്.2009ലെ മിസ് ടീന് വേള്‍ഡ് ആയി തെരഞ്ഞെടുക്കപ്പെട്ടതോടെയാണ് എമി ശ്രദ്ധേയയാവുന്നത്. തുടർന്ന് മോഡലിംഗ് രംഗത്തേക്ക് പ്രവേശിച്ച താരം എ എല് വിജയ് സംവിധാനം ചെയ്ത മദ്രാസ് പട്ടണം എന്ന തമിഴ് ചിത്രത്തിലൂടെയായിരുന്നു ഇന്ത്യൻ സിനിമയിൽ അരങ്ങേറ്റം കുറിച്ചത്.\nPrevious articleഹർത്താൽ അക്രമികളെ പിടികൂടാൻ ഓപ്പറേഷന് ബ്രോക്കണ് വിന്‍ഡോ\nNext articleഒരിക്കലും തിരികെ വരാത്ത ചൊവ്വായാത്രയ്ക്ക് ദമ്പതികള് ഉള്‍പെടെ 4200 പേര്; പട്ടികയില് പാലാക്കാട്ടുകാരിയും\nഐശ്വര്യ റായിക്കും മകൾക്കും കൊവിഡ് രോഗമുക്തി ആശുപത്രി ആശുപത്രി വിട്ടു\nമലയാളത്തിന്റെ വാനമ്പാടിക്ക് ഇന്ന് 57ാം പിറന്നാള്\nക്യാപ്റ്റന് ദീപക് സാത്തേ: ഡിഫൻസ് അക്കാദമിയിൽ 58ാം റാങ്ക്; നഷ്ടമായത് 30 വര്‍ഷത്തെ പരിചയസമ്പത്തുള്ള...\nകോഴിക്കോട്: കരിപ്പൂർ വിമാനത്താവളത്തിൽ എയർ ഇന്ത്യ എക്സ്പ്രസ് ലാൻഡിങ്ങിനിടെ തകർന്നുണ്ടായ ദുരന്തത്തിൽ നമുക്ക് നഷ്ടമായത് 30 വർഷത്തോളം പരിചയ സമ്പത്തുള്ള കരുത്തുറ്റ പൈലറ്റിനെ… 1980 തിൽ മഹാരാഷ്ട്രയിലെ നാഷണല് ഡിഫന്‍സ്...\nകരിപ്പൂരില് വിമാനം റണ്‍വേയില്‍നിന്ന് താഴേക്കുപതിച്ചു; പൈലറ്റ് അടക്കം 16 മരണം\nഫ്രാങ്കോ മുളയ്ക്കലിന് ജാമ്യം\nകന്യാസ്ത്രീ പീഡനക്കേസിൽ ഫ്രാങ്കോ മുളയ്ക്കലിന് ജാമ്യം. കർശന വ്യവസ്ഥകളോടെയാണ് ജാമ്യം അനുവദിച്ചത്. കര്‍ശന വ്യവസ്ഥകളോടെയാണ് ജാമ്യം അനുവദിച്ചത്. ഇന്ന് ഫ്രാങ്കോ മുളയ്ക്കൽ കോടതിയിൽ എത്തിയിരുന്നു. കോട്ടയം അഡീഷണൽ സെഷൻസ് കോടതിയാണ്...\nതിരുവനന്തപുരം: ബംഗാള് ഉള്‍ക്കടലില് ന്യൂനമര്‍ദം രൂപപ്പെട്ടതിനാല് സംസ്ഥാനത്ത് അതിശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥ നിരീക്ഷണകേന്ദ്രം. ഇടുക്കിയിലും വയനാട്ടിലും കോഴിക്കോട്ടും റെഡ് അലര്‍ട്ടും വിവിധ ജില്ലകളില് ഓറഞ്ച് അലര്‍ട്ടും പ്രഖ്യാപിച്ചിട്ടുണ്ട്.\nNews Desk - August 6, 2020\nകോവിഡ് രോഗം സ്ഥിരീകരിച്ച ബച്ചൻ കുടുംബത്തിലെ നാല് പേരിൽ അഭിഷേക് ബച്ചൻ മാത്രമാണ് ഇപ്പോഴും ചികിത്സയിലുള്ളത്. 26 ദിവസത്തെ ആശുപത്രി വാസം കഴിഞ്ഞിട്ടും തനിക്ക് ഡിസ്ചാർജ് ചെയ്യാനുള്ള സമയം ഇനിയും...\nതിരുവനന്തപുരം ∙ കേരളത്തില് പ്രളയ മുന്നറിയിപ്പ് നല്‍കി ദേശീയ ജല കമ്മിഷന്. ഇടുക്കിയിലും കോഴിക്കോടും വിവിധ സ്ഥലങ്ങളിൽ ഉരുൾപൊട്ടലുണ്ടായി. വയനാട്ടിലെ കനത്ത മഴയെ തുടർന്ന് ചാലിയാർ പുഴയിൽ മലവെള്ളപ്പാച്ചിലുണ്ടായി. വിവിധ...\nഫോണിലൂടെ അശ്ലീലം പറഞ്ഞെന്ന യുവതിയുടെ പരാതി; നടന് വിനായകനെ അറസ്റ്റ് ചെയ്തേക്കും


ഗര്‍ഭധാരണത്തിന് ഏറ്റവും പറ്റിയ സമയം ഏതാണ്? | Right Time For Pregnancy - Malayalam BoldSky\nഗര്‍ഭധാരണത്തിന് ഏറ്റവും പറ്റിയ സമയം ഏതാണ്?\n| Published: Saturday, March 17, 2018, 16:45 [IST]\nആരോഗ്യവതിയായ ഒരു പെണ്‍കുട്ടി ഗര്‍ഭധാരണത്തിന് ശാരീരികമായി യോഗ്യയാവുന്നത് അവള്‍ക്കു മാസമുറ ആരംഭിക്കുന്നതോടെയാണ്. എന്നാല് പതിനെട്ടോ ഇരുപതോ വയസ്സിനുള്ളില് ഗര്‍ഭിണി ആവുന്നതിനെ ഇന്ത്യന് നിയമം എതിര്‍ക്കുന്നു. നിയമത്തിന്റെ കണ്ണില് നിന്നല്ലാതെ നോക്കിയാലും പതിനെട്ടു വയസ്സില് കുറവ് പ്രായതില് അമ്മ ആകുന്നത് പ്രോത്സാഹിപ്പിക്കാന് കഴിയില്ല.\nകൌമാരത്തില് ഉള്ള വിവാഹം നഗരങ്ങളില് വളരെ അപൂര്‍വമായി മാത്രം കണ്ടുവരുന്നു. എന്നാല് ഗ്രാമങ്ങളിലും ഉത്തര ഇന്ത്യയിലും അതൊരു സാധാരണ സംഭവം ആയിരുന്നു. ചില ദേശങ്ങളില് വിവാഹം കഴിഞ്ഞു ആദ്യ വര്‍ഷത്തിനുള്ളില് തന്നെ കുട്ടികള് ഉണ്ടാവേണ്ടത് അത്യാവശ്യം ആയിരുന്നു. കാലക്രമേണ ഈ വിശ്വാസം ഇല്ലാതായി വരുന്നു.\nഇത്രയധികം പ്രധാനമായ ഒരു വിഷയം ആണ് "ഏതാണ് ഗര്‍ഭിണി ആവാന് പറ്റിയ സമയം " എന്നത്. ഒരുപാട് ആലോചിച് എടുക്കേണ്ട ഒരു തീരുമാനം ആണിത്. കാരണം നിങ്ങളുടെ ജീവിതം തന്നെ ഇതിനെ അപേക്ഷിച്ചാണ് ഇരിക്ക്കുന്നത്. ഏതാണ് ഗര്ഭിണി ആവാന് പറ്റിയ സമയം എന്ന് എങ്ങനെ തിരിച്ചറിയും? ഇതാ ചില മാര്‍ഗങ്ങള്?\nഭാര്യയും ഭര്‍ത്താവും ഒരുമിചെടുക്കേണ്ട തീരുമാനം\nപങ്കാളിയുടെയോ മൂന്നാമതോരാളുടെയോ സ്വാധീനം ഇല്ലാതെ ഭാര്യ ഭര്‍ത്താക്കന്മാര് പരസ്പരം മനസിലാകി എടുക്കേണ്ട ഒരു തീരുമാനം ആണ് തങ്ങള്‍ക്ക് എപ്പോള് കുട്ടികള് വേണം എന്നുള്ളത്.നിങ്ങളുടെ അമ്മക്ക് ഒരു പേരക്കുട്ടിയെ കാണണം എന്നുള്ളത് മാത്രം ആയിരിക്കരുത് ഗര്‍ഭിണി ആവാന് ഉള്ള തീരുമാനത്തിന് പിറകില്. പരസ്പരം ഉള്ളു തുരന്നുള്ള സംസാരത്തിലൂടെ തീരുമാനിക്കാം എപ്പോള് കുട്ടികള് വേണം എന്നുള്ളത്.\nഒരു ചെറിയ ഇടവേളക്ക് സ്വയം ഒരുങ്ങാം\nഗര്‍ഭിണി ആവാന് തീരുമാനിച്ചു കഴിഞ്ഞാല് കരിയറില് ഒരു ചെറിയ ഇടവേളക്കായി സ്ത്രീ സ്വയം ഒരുങ്ങാം. കാരണം പ്രസവത്തിനും പ്രസവാനന്തര ശുശ്രൂഷകള്‍ക്കും ആയി കുറച്ചു നാള് നിങ്ങള് ജോലിയില് നിന്നു വിട്ടു നിന്നെ മതിയാവു. ഈ കാലത്ത് അമിത അധ്വാനമോ ഒരു പ്രമോഷനുള്ള ആഗ്രഹങ്ങലോ വേണ്ടന്നു വയ്ക്കാം\nപ്രത്യുല്പാധന ശേഷിയും പ്രായവും കണക്കിലെടുക്കുക.\nപുരുഷന്മാരെ അപേക്ഷിച്ച് സ്ത്രീകളുടെ പ്രത്യുല്പാധന കാലം വളരെ കുറവാണു. ആര്‍ത്തവം നിലക്കുന്നതോടെ അതവസാനിക്കുന്നു. ഗര്‍ഭിണി ആകാന് ഒരുപാട് കാലം കാത്തിരിക്കുന്നത് അതിനാല് തന്നെ സ്വീകാര്യമല്ല. മുപ്പതു വയസ്സിനു ശേഷം ഉള്ള ഗ്രഭാധരണം വളരെയധികം സങ്കീര്‍ണം ആണ്. അതിനാല് നിങ്ങളുടെ പ്രായവും ആരോഗ്യസ്ഥിതിയും കണക്കിലെടുത്ത് ഉചിതമായൊരു തീരുമാനം എടുക്കാന് ശ്രമിക്കാം.\nപങ്കാളിയുമായി പിണക്കതിലോ മറ്റു മാനസിക പിരിമുറുക്കത്തിനോ അടിമയാണോ നിങ്ങള് എങ്കില് ഈ ഭൂമിയിലേക്ക് ഒരു ജീവനെ കൂടി കൊണ്ടുവരാന് നിങ്ങള്‍ക്ക് യാതൊരു അവകാശവും ഇല്ല. ഒരു കുഞ്ഞിനു ഏറ്റവും അത്യാവശ്യം അതിന്‍റെ അച്ഛന്റെയും അമ്മയുടെയും സ്നേഹവും ലാളനവും ആണ്. സന്തോഷത്തോടെ ഉള്ള ഒരു ഗര്‍ഭകാലത്തിനു മാത്രമേ അതുറപ്പ് വരുത്താന് സാധിക്കു.\nവീട്ടിലേക്ക് പുതിയതായി വരുന്ന ആ കുഞ്ഞു അതിഥിയെ സ്വീകരിക്കാന് സാമ്പത്തികമായും അല്പം ഒരുങ്ങാം, അവനോ അവള്‍ക്കോ കൊടുക്കേണ്ട ജിവിത ഗുണനിലവാരം വിദ്യാഭ്യാസം മുതലായവയെ പറ്റിയെല്ലാം ചെറിയൊരു ധാരണ ഉണ്ടാവുന്നത് നല്ലതാണ്.\nജീവിതത്തില് ആത്മവിശ്വാസം കൈവരുന്നത് പ്രായത്തിലൂടെയും അനുഭവങ്ങളിലൂടെയും ആണ്.നല്ല ക്ഷമയും ആത്മധൈര്യവും നല്ല മാതാപിതാക്കള് ആകാനും അത്യവശ്യമാണ്. പങ്കാളിയും കുടുംബവും പരസ്പരം നല്‍കുന്ന ധൈര്യവ്യം ആത്മവിശ്വാസവും ഏറെ വിലപ്പെട്ടതാണ്. ഓര്മ്മിക്കുക: നാം എടുക്കുന്ന ഒരു തെറ്റായ തീരുമാനം ഒരു ജീവനെ അതിന്‍റെ ജീവിതത്തില് മുഴുവന് ബാധിച്ചേക്കാം.\nRead more about: pregnancy care kid കുഞ്ഞ് കുട്ടി ഗര്‍ഭം\nWhich is the right time to plan forababy? Check out these instructions, before you plan.\nStory first published: Saturday, March 17, 2018, 16:45 [IST]\nMar 17, 2018 ലെ വാര്‍ത്തകള്


കോഴിക്കോട് പാളയം മാർക്കറ്റിൽ 232 പേർക്ക് കൊവിഡ്; മാർക്കറ്റ് അടച്ചിട്ടേക്കും | Metro Journal Online\nകൊവിഡ് പാളയം മാർക്കറ്റിൽ 232 പേർക്ക് കൊവിഡ് സ്ഥിരീകരിച്ചു. 760 പേരിൽ നടത്തിയ ആന്റിജൻ പരിശോധനയിലാണ് 232 പേർക്ക് പോസിറ്റീവായിരിക്കുന്നത്. രോഗം സ്ഥിരീകരിച്ചവരിൽ ഏറെയും ലോഡിംഗ് തൊഴിലാളികളും കച്ചവടക്കാരും മാർക്കറ്റിലെ തൊഴിലാളികളുമാണ്.\nഏതാനും ദിവസങ്ങളിലായി കോഴിക്കോട് രോഗവ്യാപനം അതിരൂക്ഷമാണ്. തിങ്കളാഴ്ച 545 പേർക്കും ചൊവ്വാഴ്ച 394 പേർക്കുമാണ് രോഗം സ്ഥിരീകരിച്ചത്. ഇന്ന് പാളയത്ത് തന്നെ 232 പേർക്ക് രോഗം സ്ഥിരീകരിച്ചതിനാൽ ജില്ലയിലെ കണക്കിലും വലിയ വർധനവുണ്ടാകാനാണ് സാധ്യത. നിലവിലെ സാഹചര്യത്തിൽ മാർക്കറ്റ് അടച്ചിടാനുള്ള സാധ്യതയേറെയാണ്.\n← കൊവിഡ് വ്യാപനം: ഇന്ത്യയിൽ നിന്നുള്ള യാത്രാവിമാനങ്ങൾക്ക് സൗദി വിലക്കേർപ്പെടുത്തി\nയു.എ.ഇയില് ഇന്ന് 1,083 പേര്‍ക്ക് കൊവിഡ് സ്ഥിരീകരിച്ചു; 970 പേര് കൂടി രോഗമുക്തരായി →


നിയമസഭാ കൈയാങ്കളി കേസില് മന്ത്രി വി. ശിവന്‍കുട്ടിയടക്കമുള്ള പ്രതികള് വിചാരണ നേരിടണമെന്ന തിരുവനന്തപുരം സി.ജെ.എം. കോടതി വിധിയെ നിയമപരമായി നേരിടാന് സി.പി.എം. തീരുമാനം - Media Malayalam (മീഡിയ മലയാളം)\nനിയമസഭാ കൈയാങ്കളി കേസില് മന്ത്രി വി. ശിവന്‍കുട്ടിയടക്കമുള്ള പ്രതികള് വിചാരണ നേരിടണമെന്ന തിരുവനന്തപുരം സി.ജെ.എം. കോടതി വിധിയെ നിയമപരമായി നേരിടാന് സി.പി.എം. തീരുമാനം\nനിയമസഭാ കൈയാങ്കളി കേസില് മന്ത്രി വി. ശിവന്‍കുട്ടിയടക്കമുള്ള പ്രതികള് വിചാരണ നേരിടണമെന്ന തിരുവനന്തപുരം സി.ജെ.എം. കോടതി വിധിയെ നിയമപരമായി നേരിടാന് സി.പി.എം. തീരുമാനം. ശിക്ഷിക്കപ്പെട്ടാല് മാത്രം പദവികള് രാജിവച്ചാല് മതിയെന്നുമാണു പാര്‍ട്ടി നിലപാട്. നിയമസഭാ കൈയാങ്കളി കേസില് പ്രചരിപ്പിക്കപ്പെട്ട ദൃശ്യങ്ങള് വ്യാജമാണെന്ന വാദം വിടുതല് ഹര്‍ജിയില് പ്രതികള് ഉയര്‍ത്തിയിരുന്നു. ഇക്കാര്യം കോടതി അംഗീകരിച്ചില്ല.\nഇതിനെതിരേ അപ്പില് നല്‍കാന് പ്രതികള്‍ക്കു അവസരമുണ്ട്. ഇക്കാര്യത്തില് നിയമോപദേശം തേടും. വിചാരണ നടപടികള് തുടങ്ങിയാലും പരമാവധി നീട്ടിക്കൊണ്ടുപോകാനാവും പ്രതികളുടെ ശ്രമം. അതിനിടെ കോടതിയില് ഹാജരാകാന് പ്രതികള്‍ക്കു കോടതി ഉടന് നോട്ടീസ് അയക്കും. ഇ.പി. ജയരാജന്, കെ.ടി. ജലീല്, കെ. അജിത്ത്, സി.കെ. സദാശിവന്, കുഞ്ഞഹമ്മദ് മാസ്‌റ്റര് എന്നിവരാണു മറ്റു പ്രതികള്. തോമസ് ഐസക്, വി.എസ്. സുനില്‍കുമാര്, പി. ശ്രീരാമകൃഷ്‌ണന് തുടങ്ങിയവരടക്കം ഇരുപതോളം എം.എല്.എമാര് ഡയസില് കയറിയിരുന്നെന്നും അതില് തങ്ങള് മാത്രം എങ്ങനെയാണു പ്രതികളായതെന്ന് അറിയില്ലെന്നും പ്രതികള് വിടുതല് ഹര്‍ജിയില് പറഞ്ഞിരുന്നു.\nവാച്ച് ആന്‍ഡ് വാര്‍ഡായി വന്ന പോലീസുകാരാണ് അതിക്രമം കാണിച്ചതെന്നും പ്രതികള് പറഞ്ഞു. അവര് സംഘര്‍ഷം ഉണ്ടാക്കിയപ്പോള് പ്രതിരോധിക്കുക മാത്രമാണു ചെയ്‌തതെന്നാണു പ്രതികളുടെ വാദം.\n21 മന്ത്രിമാര് ഉള്‍പ്പെടെ 140 എംഎല്‍എമാരും നിയമസഭയില് ഉണ്ടായിരുന്നു. എന്നാല് അവരാരും കൈയാങ്കളി കേസുമായി ബന്ധപ്പെട്ട് സാക്ഷികളായില്ല. പകരം പോലീസുകാര് മാത്രമാണ് സാക്ഷികളായത്. ഇക്കാര്യം മേല്‍കോടതിയില് ഉന്നയിക്കാനാകും.\nനിയമസഭാ കൈയാങ്കളി കേസില് വിചാരണ മനഃപൂര്‍വം വൈകിക്കുന്നതു ചൂണ്ടിക്കാട്ടി, അശ്വനികുമാര് ഉപാധ്യായ കേസില് ഇടക്കാല ഹര്‍ജിക്കുള്ള സാധ്യതയും പാര്‍ട്ടിനേതൃത്വം കണക്കുകൂട്ടുന്നു. അശ്വനികുമാര് കേസ് അടുത്താഴ്‌ച സുപ്രീം കോടതിയില് വരുന്നുണ്ട്‌്.\nagainst Thiruvananthapuram CJM court verdict\nCPM decides to take legal action\nPrevious articleഒന്നാം വര്‍ഷ ബിരുദ വിദ്യാര്‍ഥികളെ വാക്‌സിനേഷന് നിബന്ധനകളില് നിന്ന് ഒഴിവാക്കാന് മുഖ്യമന്ത്രിയുടെ നേതൃത്വത്തില് ചേര്‍ന്ന കോവിഡ് അവലോകനയോഗത്തില് തീരുമാനിച്ചു\nNext articleമകളുടെ വിവാഹ നിശ്‌ചയത്തലേന്ന് പിതാവ് കാറപകടത്തില് മരിച്ചു


Bonneville ഗോള്‍ഡ് ലൈന് പതിപ്പുകളെ ഇന്ത്യയില് അവതരിപ്പിച്ച് Triumph; മാറ്റങ്ങള് ഇങ്ങനെ - Malayalam DriveSpark\nPublished: Tuesday, December 21, 2021, 16:41 [IST]\nഈ വര്‍ഷത്തിന്റെ പകുതിയോടെയാണ് നിര്‍മാതാക്കളായ ട്രയംഫ് മോട്ടോര്‍സൈക്കിള്, T100, സ്ട്രീറ്റ് സ്‌ക്രാംബ്ലര്, സ്പീഡ്മാസ്റ്റര്, ബോബര്, T120, T120 ബ്ലാക്ക് മോട്ടോര്‍സൈക്കിളുകള്‍ക്കായി പുതിയ ഗോള്‍ഡ് ലൈന് എഡിഷന് മോഡലുകള് പുറത്തിറക്കിയത്.\nതുടക്കത്തില് ആഗോള വിപണിക്കായി അവതരിപ്പിച്ച ഈ മോഡലുകളെ വരും വര്‍ഷം ഇന്ത്യയിലും വില്‍പ്പനയ്ക്ക് എത്തിക്കുമെന്ന് കമ്പനി ഔദ്യോഗികമായി തന്നെ വെളിപ്പെടുത്തിയിരുന്നു. എന്നാല് ഇപ്പോഴിതാ ഈ മോട്ടോര്‍സൈക്കിളുകളെ വിപണിയില് എത്തിച്ചിരിക്കുകയാണ് ട്രയംഫ്. 12 മാസത്തേക്ക് മാത്രമാകും ഈ മോഡലുകള് ലഭ്യമാകുകയെന്ന് കമ്പനി അറിയിച്ചു.\nപുതിയ ഗോള്‍ഡ് ലൈന് എഡിഷന് ശ്രേണിയുടെ വില 9.95 ലക്ഷം മുതല് 12.75 ലക്ഷം വരെയാണ്, മോട്ടോര്‍സൈക്കിളിനെ ആശ്രയിച്ച്. എല്ലാ വിലകളും എക്‌സ്‌ഷോറൂം ആണ്. ഗോള്‍ഡ് ലൈന് പതിപ്പ്, യുകെയിലും തായ്ലന്‍ഡിലുമുള്ള വിദഗ്ധ പരിശീലനം ലഭിച്ച ചിത്രകാരന്മാരുടെ കൈകൊണ്ട് പൂര്‍ത്തിയാക്കിയ മോഡലുകളാണ്.\n2020-ല് അവതരിപ്പിച്ച ലിമിറ്റഡ് എഡിഷന് ട്രയംഫ് സ്ട്രീറ്റ് ട്വിന് ഗോള്‍ഡ് ലൈനിന്റെ വിജയത്തെ തുടര്‍ന്നാണ് ഗോള്‍ഡ് ലൈന് എഡിഷന് വരുന്നത്. ഓരോ ബോണവില്ലെ മോഡലുകള്‍ക്കും പ്രത്യേക നിറം ലഭിക്കുമെങ്കിലും ട്രയംഫിന്റെ ഇന്-ഹൗസ് വിദഗ്ധര് പൂര്‍ത്തിയാക്കിയ അതേ കൈകൊണ്ട് പെയിന്റ് ചെയ്ത സ്വര്‍ണ്ണ പിന്‍സ്ട്രിപ്പിംഗ് പങ്കിടുന്നു. ഒരേ എഞ്ചിന്, സൈക്കിള് ഭാഗങ്ങള് ഉപയോഗിക്കുന്നത് തുടരുന്ന രണ്ട് മോട്ടോര്‍സൈക്കിളുകളിലെയും മെക്കാനിക്കലുകളില് മാറ്റങ്ങളൊന്നുമില്ലെന്നും കമ്പനി വ്യക്തമാക്കി.\nട്രയംഫ് ഗോള്‍ഡ് ലൈന് എഡിഷന് ഡിസൈനുകള്‍ക്ക് രണ്ട്-കളര് അടിസ്ഥാന സ്‌കീം ലഭിക്കുന്നു. ആര്‍ട്ടിസ്റ്റിന്റെ തുടര്‍ച്ചയായ ഒറ്റ സ്ട്രോക്ക് ഉപയോഗിച്ച് കൈകൊണ്ട് ഗോള്‍ഡ് ലൈന് പ്രയോഗിക്കുകയും ഒരു പ്രത്യേക സോഫ്റ്റ്-ബ്രിസ്റ്റഡ് വാള്-ലൈനര് ബ്രഷ് ഉപയോഗിക്കുകയും ചെയ്യുന്നു.\nപിന്‍സ്ട്രൈപ്പ് സ്ഥാപിച്ചുകഴിഞ്ഞാല്, ലാക്വറിന്റെ അവസാനത്തെ വ്യക്തമായ കോട്ട് ഉപയോഗിച്ച് പ്രത്യേക പെയിന്റ് അടച്ചിരിക്കുന്നു. കൃത്യമായ സ്ഥിരതയ്ക്കായി ഒരു സെല്ലുലോസ് ലാക്കറുമായി പൊടിച്ച നിറം കലര്‍ത്തി പ്രത്യേകം രൂപപ്പെടുത്തിയതാണ് ഗോള്‍ഡ് ലൈനിംഗിന് ഉപയോഗിക്കുന്ന പെയിന്റുകള് എന്ന് ട്രയംഫ് പറയുന്നു. ഓരോ കലാകാരന്മാരും ഓരോ ഗോള്‍ഡ് ലൈന് എഡിഷനിലേക്കും ഫിനിഷിംഗ് വിശദാംശങ്ങള് ചേര്‍ക്കുന്നു, അവരുടെ ഇനീഷ്യലുകള് ഉപയോഗിച്ച് അവരുടെ സൃഷ്ടികള് ഒപ്പിട്ട് വ്യക്തിഗത ടച്ച് നല്‍കുകയും ചെയ്യുന്നു.\nബോണവില്ലെ T100 ഗോള്‍ഡ് ലൈന് പതിപ്പ്\nനിര്‍മാതാക്കളുടെ എന്‍ട്രി ലെവല് റെട്രോ ഓഫറായ ബോണവില്ലെ T100, സൈഡ് പാനലുകളിലും ഫ്യുവല് ടാങ്കിന് മുകളിലും ഗ്രീന് വരകളുള്ള (കോമ്പറ്റീഷന് ഗ്രീന് എന്ന് വിളിക്കപ്പെടുന്ന) സില്‍വര് കളര് സ്‌കീമുമായി (സില്‍വര് ഐസ് എന്ന് വിളിക്കുന്നു) വരുന്നു. കൈകൊണ്ട് വരച്ച ഗോള്‍ഡ് ലൈനിംഗും സൂക്ഷ്മമായ 'ഗോള്‍ഡ് ലൈന്' ലോഗോയും ഇതിന് ലഭിക്കുന്നു.\nഅതുല്യമായ പുതിയ വൈറ്റും ഗോള്‍ഡും ഉള്ള ബോണവില്ലെ T100 ലോഗോകളും കൈകൊണ്ട് വരച്ച ഗോള്‍ഡ് ലൈനിംഗും ഉള്ള സൈഡ് പാനല് സ്‌ട്രൈപ്പ് ഗ്രാഫിക്‌സിലും കോമ്പറ്റീഷന് ഗ്രീന് ഉണ്ട്. 10.09 ലക്ഷം രൂപ (എക്സ്‌ഷോറൂം) വിലയുള്ള ഗോള്‍ഡ് ലൈനാണ് ബോണവില്ലെ T100.\nബോണവില്ലെ സ്ട്രീറ്റ് സ്‌ക്രാംബ്ലര്\nസ്ട്രീറ്റ് സ്‌ക്രാമ്പ്‌ളര് ഗോള്‍ഡ് ലൈന് പതിപ്പിന് പ്രത്യേക മാറ്റ് പസഫിക് ബ്ലൂ കളര് സ്‌കീം ലഭിക്കുന്നു. മോട്ടോര്‍സൈക്കിളിന്റെ ഫ്യുവല് ടാങ്കില് മാറ്റ് പസഫിക് ബ്ലൂ കളര് സ്‌കീമില് ഓഫ്‌സെറ്റ് റേസിംഗ് സ്ട്രൈപ്പും ഹാന്‍ഡ്-പെയിന്റ് ഗോള്‍ഡ് ലൈനിംഗും ഗോള്‍ഡ് നിറത്തിലുള്ള ട്രയംഫ് ലോഗോയും അവതരിപ്പിക്കുന്നു.\nഅതേസമയം മഡ്ഗാര്‍ഡുകള് പ്രീമിയം മാറ്റ് ജെറ്റ് ബ്ലാക്ക് നിറത്തിലാണ് പൂര്‍ത്തിയാക്കിയിരിക്കുന്നത്. മാറ്റ് പസഫിക് ബ്ലൂ ഫ്‌ലൈസ്‌ക്രീനുമായി പൊരുത്തപ്പെടുന്ന ഒരു അക്‌സസറി ഫിറ്റ്, ആധികാരിക സ്‌ക്രാംബ്ലര് ശൈലിയിലേക്ക് ചേര്‍ക്കാന് ഉയര്‍ന്ന തലത്തിലുള്ള മഡ്ഗാര്‍ഡ് എന്നിവയും ട്രയംഫ് വാഗ്ദാനം ചെയ്യുന്നു. സ്ട്രീറ്റ് സ്‌ക്രാമ്പ്‌ളര് ഗോള്‍ഡ് ലൈനിന് 9.95 ലക്ഷം രൂപയാണ് (എക്സ്‌ഷോറൂം) വില.\nട്രയംഫ് ബോണവില്ലെ സ്പീഡ്മാസ്റ്റര് എന്ന് വിളിക്കപ്പെടുന്ന ബോബറിന്റെ കൂടുതല് പ്രായോഗിക പതിപ്പിന്റെ ഗോള്‍ഡ് ലൈന് പതിപ്പ്, സഫയര് ബ്ലാക്ക് ട്വിന് സ്‌ട്രൈപ്പ് ഡിസൈനും ബ്രഷ്ഡ് ഫോയില് കാല്‍മുട്ട് പാഡ് ഗ്രാഫിക്‌സും ഉള്ള സില്‍വര് ഐസ് ഫ്യൂവല് ടാങ്കുമായിട്ടാണ് വരുന്നത്.\nകൂടാതെ മധ്യഭാഗത്തുടനീളമുള്ള ഇരട്ട സഫയര് ബ്ലാക്ക് റേസിംഗ് വരകള്‍ക്ക് ചുറ്റും കൈകൊണ്ട് വരച്ച ഗോള് പിന് വരകളും കാണാം. ഫെന്‍ഡറുകളും സൈഡ് പാനലുകളും കറുപ്പിക്കുകയും ചെയ്തിട്ടുണ്ട്. രണ്ടാമത്തേതിന് ഗോള്‍ഡ് ഫിനിഷ് ചെയ്ത സ്പീഡ്മാസ്റ്റര് ലോഗോയും ലഭിക്കുന്നു. സ്പീഡ്മാസ്റ്റര് ഗോള്‍ഡ് ലൈന് എഡിഷന്റെ വില 12.75 ലക്ഷം രൂപയാണ് (എക്‌സ്‌ഷോറൂം).\nബോണവില്ലെ ബോബര് ഗോള്‍ഡ് ലൈന് പതിപ്പിന് ഫ്യുവല് ടാങ്കില് കാര്‍ണിവല് റെഡ് പെയിന്റ് സ്‌കീമും ഫ്യുവല് ടാങ്കില് ഗോള്‍ഡ് ട്രയംഫ് ലോഗോയും സഫയര് ബ്ലാക്ക് സൈഡ് പാനലുകളില് ബോബര് ലോഗോയും ഉള്ള ഫെന്‍ഡറുകളും ലഭിക്കുന്നു.\nഅധിക സ്പോര്‍ട്ടിനെസിനായി, ട്രയംഫ് ഫ്യുവല് ടാങ്കില് കൈകൊണ്ട് ചായം പൂശിയ ഗോള്‍ഡ് ലൈനിംഗിനൊപ്പം ഇരട്ട സഫയര് ബ്ലാക്ക് റേസിംഗ് സ്ട്രൈപ്പുകളും നിര്‍മാതാക്കള് വാഗ്ദാനം ചെയ്തിട്ടുണ്ട്. സൈഡ് പാനലുകള് സഫയര് ബ്ലാക്ക് നിറത്തിലാണ് പൂര്‍ത്തിയാക്കിയിരിക്കുന്നത്. ബോബര് ഗോള്‍ഡ് ലൈനിന് 12.75 ലക്ഷം രൂപയാണ് (എക്സ്‌ഷോറൂം) വില.\nബോണവില്ലെ T120 ഗോള്‍ഡ് ലൈന് പതിപ്പ്\nകോംപറ്റീഷന് ഗ്രീന്, സില്‍വര് ഐസ് കളര് സ്‌കീമിലാണ് ബോണവില്ലെ T120 ഗോള്‍ഡ് ലൈന് എഡിഷന് വരുന്നത്. ടാങ്കിലെ ക്ലാസിക് കോമ്പറ്റീഷന് ഗ്രീന് ഫില്ലിന് കൈകൊണ്ട് വരച്ച ഗോള്‍ഡ് വരയും സൂക്ഷ്മമായ 'ഗോള്‍ഡ് ലൈന്' ലോഗോയും ഉണ്ട്, അതേസമയം സൈഡ് പാനലുകളില് സ്‌ട്രൈപ്പ് ഗ്രാഫിക്‌സ് കാണാന് സാധിക്കും.\nഅതുല്യമായ വൈറ്റും, ഗോള്‍ഡും ഉള്ള ബോണവില്ലെ T120 ലോഗോയും കൈകൊണ്ട് വരച്ച ഗോള്‍ഡ് ലൈനിംഗും ഉണ്ട്. മഡ്ഗാര്‍ഡുകള് സില്‍വര് ഐസില് പൂര്‍ത്തിയാക്കിയിട്ടുണ്ട്, കൂടാതെ സില്‍വര് ഐസ് ഫ്‌ലൈസ്‌ക്രീനുമായി പൊരുത്തപ്പെടുന്ന ആക്സസറി ഫിറ്റും ലഭ്യമാണ്. ബോണവില്ല T120 ഗോള്‍ഡ് ലൈനിന് 11.79 ലക്ഷം രൂപയാണ് (എക്‌സ്‌ഷോറൂം) വില.\nTriumph motorcycles introduced bonneville gold line edition range in india find here all details\nStory first published: Tuesday, December 21, 2021, 16:41 [IST]


രുചി മുത്തശ്ശി ഇനിയില്ല; ഫുഡ് വ്ലോഗ്ഗിംഗിലൂടെ യുട്യൂബിലെ താരമായ മസ്താനമ്മക്ക് വിട – Media Ink Online\nമസ്തനാമ്മയുടെ കൺട്രി ഫുഡ്സ് എന്ന ചാനൽ അഞ്ചു ലക്ഷത്തിനു മുകളിൽ ആളുകളാണ് സബ്സ്ക്രൈബ് ചെയ്തത്\nനാടൻ രുചികൾ വീഡിയോകളിളിലൂടെ ലോകവുമായി പങ്കുവച്ച രുചി മുത്തശ്ശി മസ്തനാമ്മ അന്തരിച്ചു. 107 ആം വയസ്സിലായിരുന്നു രുചി മുത്തശ്ശിയുടെ അന്ത്യം. കഴിഞ്ഞ വർഷം ഏറ്റവും കൂടുതൽ ആളുകൾ യൂട്യൂബിലൂടെ കണ്ട വിഡിയോ ചാനൽ കണ്ട്രി ഫുഡ്സിൽ മസ്താനമ്മയുടെ പാചകമായിരുന്നു പ്രധാന വിഷയം.\nരുചികരമായ ഭക്ഷണങ്ങൾ ഉണ്ടാക്കിയിരുന്ന മസ്താനമ്മയുടെ പാചകം ചെറുമകനാണ് ആദ്യമായി യൂട്യൂബിലൂടെ ലോകത്തെ അറിയിച്ചത്. പ്രാദേശിക രുചിഭേദങ്ങൾ നാടൻ രീതിയിൽ തയാറാക്കുന്നതിലൂടെ ഈ മുത്തശ്ശി ഏറെ അഭിനന്ദനങ്ങൾ ഏറ്റു വാങ്ങിയിരുന്നു. 2016 ൽ ചെറുമകൻ ലക്ഷ്മണിനും കൂട്ടുകാർക്കും വഴുതനങ്ങാ കറി തയാറാക്കുന്നതിന്റെ വിഡിയോ സമൂഹമാധ്യമങ്ങളിൽപങ്കുവച്ചത് വിജയിച്ചതോടെ മസ്താനമ്മ താരമായി.\nമസ്തനാമ്മയുടെ കൺട്രി ഫുഡ്സ് എന്ന ചാനൽ അഞ്ചു ലക്ഷത്തിനു മുകളിൽ ആളുകളാണ് സബ്സ്ക്രൈബ് ചെയ്തത്.ആന്ധ്രപ്രദേശിലെ ഗുഡിവാഡയിലായിരുന്നു ഈ മുത്തശ്ശിയുടെ താമസം.യൂട്യൂബിലൂടെ മികച്ച വരുമാനം ഇവർ നേടി.\nപതിനൊന്നാം വയസില് വിവാഹിതയായ മസ്താനമ്മയ്ക്ക് അഞ്ച് മക്കളായിരുന്നു. ഇരുപത്തിരണ്ടാം വയസില് ഭര്‍ത്താവ് മരിച്ചതോടെ അഞ്ച് മക്കളെയും ഇൗ അമ്മ കഷ്ടപ്പെട്ട് വളർത്തേണ്ടി വന്നു. പാചകം അതിനൊരു വഴിയൊരുക്കി. ഒടുവിൽ എല്ലാ പ്രാരബ്ധവും കഴിഞ്ഞു വിശ്രമ ജീവിതം നയിക്കുമ്പോഴാണ് കൺട്രി ഫുഡ്സ് ഹിറ്റാകുന്നത്.ഇതിലൂടെ ലക്ഷങ്ങളുടെ വരുമാനവും മസ്താനമ്മക്ക് ലഭിച്ചു . പാചകത്തിലും ഒപ്പം രുചിക്കൂട്ട് തയാറാക്കുന്നതിലും മസ്താനമ്മയ്ക്ക് പ്രത്യേക കഴിവായിരുന്നു. 107–ാമത്തെ വയസിൽ ഒട്ടേറെ രുചിക്കൂട്ടുകൾ ബാക്കി വച്ചാണ് മുത്തശ്ശിയുടെ വിട വാങ്ങിയത്


പടച്ചോന് ബിരിയാണി നല്‍കാന് കൊതിച്ച അമ്മായി മുസ്തഫ | DoolNews\nSunday, 11th April 2021, 11:52 am\n‘അമ്മായി മുസ്തഫ’ എന്ന പേരില് അറിയപ്പെട്ട മുസ്തൂക്ക ഇന്ന് വിട പറയുമ്പോള്, ഒരു തലമുറയുടെ ഓര്‍മ്മകളില് ഉന്മാദത്തിന്റെ വിസ്മയകരമായ പകര്‍ച്ചകള് അനുഭവപ്പെടുത്തിയ ഒരു ‘ഭ്രാന്തനായ അവധൂതന്റെ’ വിട പറയല് കൂടിയാണ്. അയാള്, അത്രമേല് പ്രധാനപ്പെട്ട ഓര്‍മയാണ് ഞങ്ങള്‍ക്ക്. ദൈവത്തിനും അയാള്‍ക്കുമിടയില് ഇടനിലക്കാരില്ലായിരുന്നു. ഉന്മാദം പൂര്‍ണ്ണമായ ജന്മവാസന പോലെ അയാള് സ്വന്തം പേരിനോടൊപ്പം ചേര്‍ത്തു നടന്നു. വേനല് പോലെ കത്തിയാളുന്ന ബോധവുമായി മുസ്തൂക്ക മാടായിയുടെ തെരുവുകളിലൂടെ നടന്നു. ചിരിക്കുകയാണോ കരയുകയാണോ പാടുകയാണോ അലറുകയാണോ എന്നറിയാതെ പല ഭാവങ്ങളില് അയാള് കാലവുമായി സംവദിച്ചു.\nബാല്യത്തില്, ഞങ്ങളുടെ എളാമ്മയുടെ കല്യാണത്തിന് പുതിയാപ്പിള തക്കാരത്തിന് പലഹാരങ്ങളുണ്ടാക്കിയത്, അമ്മായി മുസ്തുക്കയാണ്. കാജ, മണ്ട, കൊയലപ്പം, തുടങ്ങിയ പുതിയാപ്പിള പലഹാരങ്ങള് വിശേഷ രുചിയോടെ അയാള് ചുട്ടെടുത്തു. ബിരിയാണി വെക്കുന്നതിലും കേമനായിരുന്നു. അതു കൊണ്ട് ചിലര് ‘ബിരിയാണി മുസ്ത്തൂക്ക’ എന്നും വിളിച്ചു.\nഅടുക്കളയില്, പാചകങ്ങളില് സ്ത്രീകളെ സഹായിക്കുന്നതില് അയാള് ആനന്ദം കണ്ടെത്തി. അവരോട് ‘സൊറ’ പറഞ്ഞ് അയാള് ചിരിച്ചു. അതു കൊണ്ട് ‘അമ്മായി മുസ്തഫ’ എന്ന് സ്ത്രീകള് തന്നെ അയാള്‍ക്ക് വിളിപ്പേര് നല്‍കി. ഞങ്ങളുടെ നാട്ടിലെ പ്രമാണിയായ ഒരാളുടെ മകനാണ്. പക്ഷെ, ദൈവം അയാള്‍ക്ക് ‘തറവാടി’ത്തമില്ലാത്ത ഭ്രാന്ത് നല്‍കി .\nമാടായിയുടെ തെരുവുകള്‍ക്ക് മുസ്തൂക്ക ഓര്‍മയുടെ എത്രയോ വളവു തിരിവുകളാണ്. പലപ്പോഴും നഗ്‌ന സത്യങ്ങള് വിളിച്ചു പറഞ്ഞ ഭ്രാന്തനായ അവധൂതന്.\nമലബാറിലെ മുസ്‌ലിങ്ങളെ ‘പോത്തിറച്ചി’യില് നിന്ന് വിലക്കിയവര്\nമുസ്തൂക്കയുടെ അടുത്ത ബന്ധു മരിച്ചു. ഖബര് കുഴി വെട്ടുകാര് ഖബറിന് മുസ്തൂക്കയെ കാവല് നിര്‍ത്തി, അടുത്തൊരു ചായക്കടയിലേക്ക് പോയി. മയ്യിത്തുമായി വന്നവര് കാണുന്നത്, ഖബറില് ശാന്തനായി കിടക്കുന്ന മുസ്തൂക്കയെയാണ്. മണ്ണ് കുടഞ്ഞെണീറ്റ് മുസ്തൂക്ക പറഞ്ഞു: ‘ഖബറില് പേടിച്ചത്ര ചൂടില്ല!’\nഞങ്ങളുടെ ഗ്രാമ കവലയായ മൊട്ടാമ്പ്രത്ത് നിന്ന് പഴയങ്ങാടിയിലേക്ക് സി.പി.ഐ.എമ്മിന്റെ ഒരു കാല് നട ജാഥ നടക്കുകയാണ്. ഇങ്ക്വിലാബ് സിന്ദാബാദ് വിളിച്ചു നടന്ന മുസ്തൂക്ക പഴയങ്ങാടി റെയില്‍വേ മുത്തപ്പന് മഠത്തിനരികില് എത്തിയപ്പോള് ‘ശ്രീ മുത്തപ്പന്’ സിന്ദാബാദ് വിളിച്ചു. മാടായിപ്പള്ളിയുടെ മുന്നിലെത്തിയപ്പോള് ‘ശിഹാബ് തങ്ങള് സിന്ദാബാദ്, മുസ്‌ലിം ലീഗ് സിന്ദാബാദ്’ എന്നും വിളിച്ചു.\nഅങ്ങനെ, മുസ്തൂക്ക ‘ആരും കൈ വെക്കാത്ത ഭ്രാന്തമായ പ്രതിഭാസ’മായി ഞങ്ങളുടെ നാട്ടിലൂടെ അലഞ്ഞു. മുസ്തൂക്കയുടെ ഏറ്റവും പ്രശസ്തമായ ദുആ ഇതാണ്: ‘പടച്ചോനെ, നിനക്ക് ഞാന് ബിരിയാണിയും കൊയലപ്പവും ഒറുമത്തില് വെച്ച് തരാം. പടപ്പായ പടപ്പുകള്‍ക്കെല്ലാം സമാധാനം കൊടുക്കണേ!’\nപടച്ചോന് ബിരിയാണി നല്‍കാന് ആഗ്രഹിച്ച അമ്മായി മുസ്തഫ\nവിട, മുസ്തൂക്ക. ഖബറില് ഒട്ടും ചൂടുണ്ടാവില്ല.\nContent Highlight: Thaha Madayi writes about Ammayi Musthafa


« പൊതുമുതൽ സാധാരണക്കാരുടെ സ്വത്ത്\nജൈവകൃഷി സെമിനാറും പ്രദർശനവും »\n1968 ലെ ഇൻസെക്ടിസൈഡ് ആക്ടും 1971 ലെ ഇൻസെക്ടിസൈഡ് റൂളും കാലപ്പഴക്കം ചെന്നതും ദോഷകരവും ആണ്. അക്കാലത്ത് ഉണ്ടായിരുന്നതിനെക്കാൾ വീര്യം കൂടിയ പല പെസ്റ്റിസൈഡുകളും ആഗോളവിപണിയിൽ സ്ഥാനം പിടിക്കുകയും വീര്യം എത്രതന്നെ കൂടിയാലും അതെല്ലാം കഠിനമായ വിഷത്തിൽത്തന്നെ നിലകൊള്ളുകയും ചെയ്തു. WTO യും മറ്റും പലകാര്യങ്ങളിലും പരിഷ്കാരങ്ങൾ ലോകമെമ്പാടും നടത്തുകയാണല്ലോ. എന്തുകൊണ്ട് ഇക്കാര്യം മാത്രം ഒഴിവാക്കി? മൊൺസാന്റോ പോലുള്ള വിഷനിർമാതാക്കളെ സഹായിക്കുകതന്നെയാണല്ലോ ഇതിന്റെ പിന്നിലെ സത്യം.\n1994 ൽ നടന്ന ചർച്ചയിൽ തടസ്സം നിന്ന ഇന്ത്യ എങ്ങിനെയാണ് ഇതിന്റെയെല്ലാം വിപണിയായി മാറിയത്. WHO ധാരാളം പെസ്റ്റിസൈഡുകളുടെ വീര്യത പ്രസിദ്ധീകരിച്ചത് ഇന്ത്യൻ നിയമത്തെ മറികടക്കുവാൻ കെൽപ്പുള്ളവയായിരുന്നോ? 38 വർഷമായി ചുവപ്പും, മഞ്ഞയും, നീലയും, പച്ചയും നിറങ്ങൾ കാട്ടി ഇന്ത്യൻ ജനതയെ കേന്ദ്രം പറ്റിക്കുകയായിരുന്നില്ലെ ചെയ്തത്. എൻഡോസൾഫാൻ മോഡറേറ്റ്‌ലി ഹസാർഡസും കാർബോഫുറാൻ ഹൈലി ഹസാർഡസും ബ്രോമാഡിയോലോൺ എക്സ്‌ട്രീമിലി ഹസാർഡസും ആണ് എങ്കിൽ ഇവമൂന്നും ഇന്ത്യയിൽ ഒരേ ശ്രേണിയിലെ കഠിനവിഷം മാത്രമാണ്. ഇത് ഒരു ഉദാഹരണം മാത്രം. ഇന്ത്യയിൽ ഇത്തരം വിഷനിർമാതാക്കളുടെ സ്റ്റൈഫന്റും സ്കോളർഷിപ്പും കൈപ്പറ്റിക്കൊണ്ട് പ്രവർത്തിക്കുന്ന നമ്മുടെ ശാത്രജ്ഞർ നമ്മെത്തന്നെ കൊല്ലുകയല്ലെ ചെയ്യുന്നത്.\nNo comments yet to ഇൻസെക്ടിസൈഡ് ആക്ടും ഇൻസെക്ടിസൈഡ് റൂളും\n7 March 2006 at 11:17 AM\n9 March 2006 at 11:05 AM\n16 March 2006 at 4:34 PM


ബസിലെ മോഷണശ്രമം: തമിഴ്നാട് സ്വദേശികളായ യുവതികൾ റിമാൻഡിൽ : Deepika.com Nattu Visesham\nTuesday, September 21, 2021 11:33 PM IST\nചാത്തന്നൂർ: കെ എസ് ആർ ടി സി ബസിൽ മോഷണം നടത്താൻ ശ്രമിച്ച തമിഴ്നാട് സ്വദേശിനികളെ പരവൂർ കോടതി റിമാൻഡ് ചെയ്തു. തെങ്കാശി റെയിൽവേ പുറമ്പോക്ക് കോളനിയിൽ താമസിക്കുന്ന സ്വയത (22), പ്രിയ (20) എന്നിവരെയാണ് പാരിപ്പള്ളി പോലീസ് അറസ്റ്റ് ചെയ്തത്. പെരുമ്പുഴ കളപ്പാറ പാലവിള വീട്ടിൽ രാജിയുടെ ബാഗ് തുറന്ന് കവർച്ച നടത്താൻ ശ്രമിക്കുന്നതിനിടെയാണ് പിടിയിലായത്.\nകൊല്ലത്തു നിന്നും തിരുവനന്തപുരത്തേക്ക് പോകുകയായിരുന്ന ഫാസ്റ്റ് പാസഞ്ചർ ബസിൽ കയറിയ യുവതികൾ, പാരിപ്പള്ളിയിൽ ഇറങ്ങാൻ ശ്രമിച്ച രാജിയുടെ ബാഗ് തുറന്ന് മോഷ്ടിക്കാൻ ശ്രമിച്ചപ്പോൾ പിടികൂടുകയായിരുന്നു.\nബസിലെ യാത്രക്കാർ ചേർന്ന് യുവതികളെ തടഞ്ഞുവച്ച് പാരിപ്പള്ളി പോലീസിനെ ഏല്പിക്കുകയായിരുന്നു. രാജിയുടെ പരാതിയിൽ യുവതികൾക്കെതിരെ കേസെടുത്ത ശേഷം പരവൂർ കോടതിയിൽ ഹാജരാക്കുകയായിരുന്നു.\nസിപിഎം ബ്രാഞ്ച് സമ്മേളനം\nചാത്തന്നൂർ: സിപിഎം നെടുങ്ങോലം പോസ്റ്റ് ഓഫീസ് ബ്രാഞ്ച് സമ്മേളനം നടന്നു. ബാലകൃഷ്ണൻ അധ്യക്ഷത വഹിച്ച സമ്മേളനം ലോക്കൽ കമ്മിറ്റി സെക്രട്ടറി ജയലാൽ ഉണ്ണിത്താൻ ഉദ്ഘാടനം ചെയ്തു.\nസമ്മേളനത്തിൽ മികച്ച കർഷകരേയും ഉന്നത വിജയം കരസ്ഥമാക്കിയ വിദ്യാർഥികളേയും അനുമോദിച്ചു. സുഭഗ കുമാർ, സുചീന്ദ്രബാബു, മണിലാൽ, ഷാജി എന്നിവർ പ്രസംഗിച്ചു. സെക്രട്ടറിയായി സി. അയ്യപ്പനെ തെരഞ്ഞെടുത്തു.


ഡീസല് പെട്രോള് വിലയില് കുതിപ്പ്; പത്തു ദിവസം തുടര്‍ച്ചയായ വര്‍ധന – Chandrika Daily\nBy Ummer vilayil Saturday November 28, 2020 22:53 pm\nഡീസല് പെട്രോള് വിലയില് കുതിപ്പ്; പത്തു ദിവസം തുടര്‍ച്ചയായ വര്‍ധന\nപെട്രോള് വില പത്തു ദിവസത്തിനിടെ 1.24 രൂപ കൂടി. ഡീസല് വില ഉയര്‍ന്നത് 1.91 രൂപയും\nകൊച്ചി: പെട്രോള് വില പത്തു ദിവസത്തിനിടെ 1.24 രൂപ കൂടി. ഡീസല് വില ഉയര്‍ന്നത് 1.91 രൂപയും. ശനിയാഴ്ച തിരുവനന്തപുരത്ത് പെട്രോള് വില 84.13 രൂപയും ഡീസലിന് 77.82 രൂപയുമാണ്. നവംബര് 19 മുതല് ഇന്ധന വില തുടര്‍ച്ചയായി കൂടിക്കൊണ്ടിരിക്കുകയാണ്.\nഅസംസ്‌കൃ എണ്ണയുടെ വില വര്‍ധനവാണ് ഇന്ധന വില കൂടാന് കാരണം. ബ്രന്‍ഡ് ക്രൂഡോയില് വില വീപ്പക്ക് 48.18 ഡോളറില് എത്തി. കഴിഞ്ഞ ചൊവ്വാഴ്ച 46.23 ഡോളറായിരുന്നു.\nകോവിഡ് ലോക്ഡൗണ് ഭാഗമായി ഇന്ധന ഉപഭോഗത്തില് വന്ന കുറവിനെത്തുടര്‍ന്ന് വില താഴ്ന്നതോടെ എണ്ണ ഉല്‍പാദകരായ ഒപെക് ഉല്‍പാദനം വെട്ടിക്കുറച്ചിരുന്നു. ഓരോ ദിവസവും 7.7 ദശലക്ഷം ബാരലിന്റെ കുറവാണ് വരുത്തിയത്. ഇതോടൊപ്പം കോവിഡ് വാക്‌സിന് പരീക്ഷണങ്ങളില് പുറത്തുവന്ന മികച്ച ഫലം ഇന്ധനവില വര്‍ധിക്കാന് കാരണമായി.\nCategories: india, News Tags: fuel price


കൊറോണ തന്ന ടിവി : Deepika.com Sunday Special\nഇളനീല നിറത്തിലുള്ള ചായംപൂശിയ ഒരു കെട്ടിടത്തിന്‍റെ ഒന്നാം നിലയിലെ ഒരു ജനാലയ്ക്ക് പിറകിൽ നിന്നാണ് ആ ശബ്ദം കേൾക്കുന്നത്. ആ ജനാലയുടെ ഇളംപച്ചനിറത്തിലുള്ള കർട്ടനു പുറകിൽ ആരോ നിൽക്കുന്നുണ്ട്. ഞാനും അമ്മയും ഓട്ടോയിൽ കയറി തിരികെപ്പോരുമ്പോഴേക്കും കർട്ടനിടയിലൂടെ പുറത്തിട്ട കൈകൾ വീശിക്കൊണ്ടിരിക്കുന്നുണ്ടായിരുന്നു.\n“വാവേ, എടാ വാവേ”അമ്മയുടെ വിളി എന്നെ ഉറക്കത്തിൽ നിന്നുണർത്തി. കണ്ടുകൊണ്ടിരുന്ന സ്വപ്നം പാതിയിൽ മുറിഞ്ഞുപോയതിന്‍റെ ദേഷ്യത്തിൽ അച്ഛന്‍റെ പുതപ്പ് പിന്നെയും മേലേക്ക് വലിച്ചിട്ട് തിരിഞ്ഞുകിടന്നു. പുറത്ത് മഴ അൽപാൽപമായി പെയ്തുവീഴുന്നു. ചോർച്ച തടയാനായി ഓടിനുമുകളിൽ ഇട്ടിരിക്കുന്ന പടുതയുടെ കൂടുതലുള്ള ഭാഗം കിഴക്കുവശത്തേക്ക് വലിച്ചുകെട്ടിയിട്ടുണ്ട്.\nഅതിൽ വെള്ളം വീഴുന്ന ശബ്ദം ഈ പായിൽ കിടന്ന് കേൾക്കാം. ആ ശബ്ദം ഇഷ്ടമല്ലെങ്കിലും ഈ മഴക്കാലത്ത് ആ ശബ്ദം സഹിക്കാതെ നിവൃത്തിയില്ല. ഒരുപക്ഷെ മഴയിൽ നിന്നുള്ള സംരക്ഷണത്തിന് പടുത ആവശ്യപ്പെടുന്ന കൂലിയായിരിക്കാം ഈ ശബ്ദം. സിമന്‍റ് തറയിൽ പതിവു വിരുന്നുകാരെപ്പോലെ ഈർപ്പം വന്നുതുടങ്ങിയിട്ടുണ്ട്. പായ മടക്കി എടുക്കുമ്പോൾ രാത്രിയിൽ പായിൽ കിടന്ന് മൂത്രമൊഴിച്ചതാണെന്ന് അനുജത്തിമാർ കളിയാക്കാൻവരും.\nമണ്ണിഷ്ടിക ഈർപ്പം വലിച്ചുതുടങ്ങിയതിന്‍റെ ഒരു മണമുണ്ട് വീടിനകത്ത്. ഇനി മഴക്കാലം മാറാതെ രക്ഷയില്ല. അല്ലെങ്കിലും മഴക്കാലം എന്നും ദുരിതകാലം ആണല്ലോ. അമ്മ അടുക്കളയിൽ പാത്രങ്ങളോട് സംസാരിക്കാൻ തുടങ്ങിയിട്ട് കുറച്ചധികം സമയമായി. എഴുന്നേൽക്കാൻ മനസുവരുന്നില്ല. എഴുന്നേറ്റിട്ടും വലിയ വിശേഷമൊന്നുമില്ല. ഇന്നലത്തെ റേഷനരിയുടെ ചോറ്, ചൂടാക്കി സവാളയും വാട്ടിത്തരും. അച്ഛൻ മരിച്ചതിൽപ്പിന്നെ ഈ വീട്ടിലെ വർഷങ്ങളായുള്ള പ്രഭാതഭക്ഷണം ഇതാണ്.\n“വാവേ, എഴുന്നേക്കെടാ. പല്ലുതേച്ച് കഞ്ഞികുടിച്ച് വല്ലതും പഠിക്കാൻ നോക്ക്.”\nഅമ്മ ആടിന് വെള്ളം കൊടുക്കുന്നതിനിടയിൽ സ്ഥിരം ഡയലോഗുകൾ ആവർത്തിച്ചുതുടങ്ങി. സ്ഥിരം കേട്ടുകേട്ട് ആടുകൾക്കുപോലും ആ ഡയലോഗുകൾ മടുപ്പായിക്കാണും. വാവേ എന്ന വിളി തന്നെ ദേഷ്യമാണ്. പത്തിൽ എത്തിയിട്ടും വാവേ എന്നേ അമ്മ വിളിക്കൂ. ക്ലാസ് ടീച്ചറെ കാണാൻ എത്തിയപ്പോൾപോലും വാവയെന്നാണ് എന്നെ വിളിച്ചത്.\nഅന്ന് ടീച്ചർപോലും എന്നെ കളിയാക്കി. എത്രപറഞ്ഞാലും അമ്മ ആ വിളി മാറ്റില്ല. എഴുന്നേറ്റിട്ട് എന്ത് പഠിക്കാനാണ്? ടീച്ചേഴ്സ് ഓൺലൈൻ ക്ലാസുകൾ നടത്തുന്നുണ്ട്. പക്ഷേ മൊബൈൽ ഇല്ലാത്തതിനാൽ അവിടെ നടക്കുന്നതെന്തെന്ന് ഒരു പിടിത്തവുമില്ല. മൊബൈൽ ഉണ്ടായിട്ടും കാര്യമില്ല, വീടിനകത്ത് സിഗ്നലൊന്നും കിട്ടില്ല.\nഅമ്മയുടെ പഴഞ്ചൻ മൊബൈൽ വീട്ടിലെത്തിയാൽ പിന്നെ മിണ്ടാറേയില്ല. വാട്സ്ആപ്പിൽ ടീച്ചർമാർ ക്ലാസ്നോട്ട് വിടുന്നുണ്ട്. കൂട്ടുകാരൻ ജോബിയുടെ വീട്ടിൽപോയി അത് പകർത്തിയെഴുതും. ഇന്നലെ അവന്‍റെ ചേട്ടൻ ഡൽഹിയിൽ നിന്നും വന്നു. അതോടെ അവരെല്ലാം ക്വാറന്‍റീനിൽ ആയി. ഇനിയുള്ളത് എന്‍റെ അതേ ക്ലാസിൽ പഠിക്കുന്ന മഞ്ജുവിന്‍റെ വീടാണ്. പക്ഷേ അവളുടെ അപ്പന് എന്നെ കാണുന്നതേ ഇഷ്ടമല്ല. പഠിപ്പുനിർത്തി വല്ല ജോലിക്കും പോകാനാണ് അങ്ങേരു പറയുന്നത്. ഞാൻ പഠിക്കുന്നത് അഹങ്കാരമാണുപോലും.\nഎഴുന്നേറ്റു പല്ലുതേച്ചു വന്നപ്പോഴേക്കും അമ്മൂമ്മ കടുംകാപ്പിയുമായി വന്നു. പതിവുപോലെ ഒരു കഷ്ണം ശർക്കര കയ്യിൽ തന്നു.\n“ഇതോടെ ശർക്കരയും തീർന്നു. ഇനി ശമ്പളം കിട്ടാതെ ഒന്നും നടക്കില്ല. അതുകൊണ്ട് നാളെ മുതൽ കാപ്പിക്ക് മധുരണ്ടാവില്ല”\nഅമ്മയുടെ മുന്നറിയിപ്പ്. ജീവിതത്തിനോ മധുരമില്ല, ആകെയുള്ള മധുരം എല്ലാ ദിവസവും കടുംകാപ്പിയുടെ കൂടെ കിട്ടുന്ന ശർക്കര കഷണത്തിനാണ്. ഇനി നാളെ മുതൽ അതും അന്യമാകും. കയ്യിലെ ശർക്കര കഷ്ണത്തിലേക്ക് കൊതിയോടെ നോക്കുന്ന അനുജത്തിക്ക് അതുകൊടുത്തു. ഏതായാലും നാളെ മുതൽ മധുരമുണ്ടാകില്ലല്ലോ. ഇപ്പോഴേ അതുമായി പരിചയപ്പെട്ടേക്കാം.\nഅമ്മയ്ക്ക് ജോലിക്ക് പോകേണ്ട സമയമായി. കുറെ നാളത്തെ അലച്ചിലിനുശേഷം അമ്മയ്ക്കിപ്പോൾ ഒരു ജോലിയുണ്ട്. വ്യാപാരി വ്യവസായി ഏകോപന സമിതിയുടെ പേരിലുള്ള ചിട്ടി പിരിക്കൽ. രാവിലെ വൈകിട്ട് വരെ ഇരിട്ടിയിലെ എല്ലാ കടകളും കയറിയിറങ്ങണം. മാസാവസാനം കിട്ടുന്നത് 6000 രൂപ.\nഅതുകൊണ്ടുവേണം എന്‍റെയും രണ്ട് അനുജത്തിമാരുടെയും അമ്മയുടെയും അമ്മൂമ്മയുടെയും വയറുനിറയാൻ. സ്കൂൾ അങ്ങ് ദൂരെയാണ്. ഈ മലയിൽ നിന്നിറങ്ങി അടുത്തമലയും കയറി വേണം റോഡിലെത്താൻ. അവിടെനിന്ന് പിന്നെയും6കിലോമീറ്റർ. അനുജത്തിമാർ ഉള്ളതുകൊണ്ട് അമ്മ ഓട്ടോയിലാണ് സ്കൂളിലേക്ക് വിടുന്നത്. അമ്മയുടെ ശമ്പളം മുഴുവൻ പോകുന്നത് ഓട്ടോക്കാരന് നൽകിയാണ്.\n“വാവേ, ഇന്നലെയും ലില്ലി ടീച്ചർ വിളിച്ചിരുന്നു. ടിവി ഇല്ലാതെ പറ്റില്ലാന്നാണ് അവർ പറയുന്നെ. ഞാൻ എന്ത് ചെയ്യാനാണ്. ഒരു ടിവി വാങ്ങാനുള്ള വകുപ്പ് ഉണ്ടായിരുന്നേൽ ഞാൻ പണയം വച്ച കമ്മലെങ്കിലും എടുപ്പിക്കായിരുന്നു. ഇരിട്ടി മുഴുവൻ എല്ലാ ദിവസോം നടക്കുന്നതാ. എല്ലാ കടയിലുംകേറണം. ഒരു കമ്മലുപോലുമില്ലാതെ നടക്കുന്ന വിഷമം ആർക്കു മനസിലാവും?”\nഒരു ടിവി ഉണ്ടായിരുന്നെങ്കിൽ വിക്ടേഴ്സ് ചാനലിലെ ക്ലാസ്‌് എങ്കിലും കൂടാമായിരുന്നു. ബാക്കി സമയം സിനിമകാണാനോ ക്രിക്കറ്റ് കാണാനോ ഒക്കെ സൗകര്യപ്പെടുമായിരുന്നു. പക്ഷെ സ്വന്തമായി ഒരു ടിവി ഇല്ല. അച്ഛനുള്ളപ്പോൾ ഉണ്ടായിരുന്ന ടിവി ഇനി നന്നാക്കാൻ പറ്റില്ലെന്നാണ് അനീഷ് ചേട്ടൻ പറഞ്ഞത്. കഴിഞ്ഞ ട്വന്‍റി ട്വന്‍റി വേൾഡ് കപ്പ് സമയത്ത് ഞാൻ പുള്ളിക്കാരന്‍റെ കാലു പിടിച്ചതാണ്. ഇനി രക്ഷയില്ല. പുതിയത് വാങ്ങുക മാത്രമാണ് പോം വഴി. ആ വഴിയാണെങ്കിൽ യാതൊരു പ്രതീക്ഷയും ഇല്ലാത്തതാണ്.\n“ഞാൻ ഇരിട്ടീ ചെല്ലുമ്പോ ആ അന്തോണി അച്ചനെ വിളിച്ചുനോക്കാം. കുറച്ചു പൈസ കടമായി ചോദിക്കാം”.\nഅമ്മ ഇറങ്ങുന്നതിനുമുന്പായി പറഞ്ഞു. അത് നല്ലൊരു ഐഡിയ ആണെന്ന് എനിക്ക് തോന്നി. കിട്ടിയില്ലെങ്കിലും സാരമില്ല. ദേഷ്യപ്പെടുകയോ കളിയാക്കുകയോ ചെയ്യില്ല. ഏതായാലും കുറച്ചുനാളുകളായി അന്തോണി അച്ചന്‍റെ സഹായമാണല്ലോ അടുപ്പിൽ തീ കത്തിക്കുന്നത്. കൊറോണ വന്ന് ലോക്ക്ഡൗൺ ആരംഭിച്ചപ്പോൾ ആകെ വിളിച്ചതും ക്ഷേമം അന്വേഷിച്ചതും അച്ചൻ മാത്രമാണ്. അത്യാവശ്യം ഒരു മാസത്തേക്കുള്ള പലചരക്കു സാധനങ്ങൾ വാങ്ങാനും അച്ചൻ പൈസ തന്നിരുന്നു.\nഅന്തോണി അച്ഛനെ കാണാൻ പോയതുമുതൽ അമ്മയ്ക്ക് വളരെ സമാധാനമാണ്. എല്ലാ മാസത്തിലും അച്ചൻ നൽകുന്ന പൈസ ചെറുതെങ്കിലും വളരെ സഹായകമാകുന്നുണ്ട്. മഠത്തിലെ സിസ്റ്റേഴ്സിന്‍റെ നിർദേശപ്രകാരമാണ് പോയത്. ഏതായാലും അച്ചൻ എല്ലാ മാസവും ചെറിയൊരു സഹായം ചെയ്യുന്നുണ്ട്. വീട്ടിലേക്കുള്ള അത്യാവശ്യം സാധനങ്ങൾ വാങ്ങുന്നത് അതുകൊണ്ടാണ്.\nപിന്നെയും എന്തൊക്കെയോ പതം പറഞ്ഞുകൊണ്ടും അനുജത്തിമാർക്ക് ചെയ്യാനുള്ള ജോലി നിർദേശിച്ചുകൊണ്ടും അമ്മ മലയിറങ്ങാൻ തുടങ്ങി. ഇനി അമ്മ വരണമെങ്കിൽ വൈകുന്നേരം അഞ്ചു മണി ആകണം. കൊറോണ ആയതുകൊണ്ട് പുറത്തുപോകാനോ കൂട്ടുകാരുമായി കളിക്കാനോ കഴിയില്ല. അടുത്തെങ്ങും വീടുകളുമില്ല. അതുകൊണ്ടുതന്നെ അനുജത്തിമാരെ ഒറ്റയ്ക്കാക്കിപ്പോയാൽ അമ്മ വഴക്കുപറയും. കിടന്നുറങ്ങിയും പഴയ കഥാപുസ്തകങ്ങൾ പിന്നെയും വായിച്ചും സമയം കളയുകതന്നെ. ഒരു ടിവി ഉണ്ടായിരുന്നെങ്കിൽ എന്ന് കൊതിയോടെ ഓർത്തു.\nഒരുപക്ഷേ വീട്ടിൽ ടിവി ഇല്ലാത്ത ക്ലാസിലെ ഒരേയൊരു കുട്ടി ഞാൻ മാത്രമായിരിക്കും. എല്ലാവരും സിനിമയും ക്രിക്കറ്റും സീരിയലുകളും ഫുട്ബോളും ഒക്കെ കാണുമ്പോൾ ഞാൻ മാത്രം അതിനെക്കുറിച്ച് ഒന്നും പറയാനില്ലാതെ തഴയപ്പെടുന്നു. ജോബിയുടെ ചേട്ടൻ വരുമ്പോൾ പുതിയ ടിവി വാങ്ങുമെന്നും അപ്പോൾ പഴയ ടിവി എനിക്ക് തരാമെന്നും അവൻ പറഞ്ഞിരുന്നതാണ്.\nനടക്കുമോ ആവോ? ഇപ്പോഴത്തെ അവന്‍റെ വീട്ടിലെ ടിവി 28 ഇഞ്ച് ആണുപോലും. ചേട്ടൻ വരുമ്പോൾ 50 ഇഞ്ചിന്‍റെ വാങ്ങുമെന്നാണ് അവൻ വീരവാദം മുഴക്കുന്നത്. പക്ഷേ ഞാനത് അമ്മയോട് പറഞ്ഞപ്പോൾ അമ്മയ്ക്ക് ഇഷ്ടപ്പെട്ടില്ല. “നീ മറ്റുള്ളവരുടെ ആക്രി പെറുക്കി നടന്നോ’’ എന്നാണ് അമ്മ മറുപടി പറഞ്ഞത്.\nസന്ധ്യയാകുന്നതിനുമുന്പേ അമ്മ ഓടിക്കിതച്ചെത്തി. അകലെ നിന്ന് തന്നെ അമ്മയുടെ ശബ്ദം കേൾക്കാം. “എടാ, വാവേ, വേഗം കയ്യും മുഖവും കഴുകി ഡ്രസ് മാറി വാ. അന്തോണി അച്ചൻ പഴയ ഒരു ടിവി തരാമെന്ന് ഏറ്റിട്ടുണ്ട്”.\n“പഴയ ടിവി വാങ്ങാൻ എന്തിനാ ഞാൻ. അമ്മ പോയാൽ പോരെ?” പെട്ടെന്ന് അതാണ് ചോദിക്കാൻ തോന്നിയത്.\n“നീ തർക്കുത്തരം പറയാതെ തുണി മാറെടാ. പഴയ ടിവി എങ്കിൽ അത്. അതെങ്കിലും തരാൻ അച്ചൻ മനസ് കാണിച്ചല്ലോ.”\n“അച്ചന് തരുമ്പോൾ ഒരു പുതിയ ടിവി തന്നുകൂടേ” ? പിറുപിറുത്തുകൊണ്ട് ഞാൻ ഡ്രസ് മാറി. അപ്പോഴേക്കും അമ്മയും റെഡി ആയി. “വേഗം വാ. അല്ലെങ്കിൽ വരാൻ വൈകും. നമുക്ക് ജംഗ്ഷനിൽ നിന്ന് ഒരു ഓട്ടോ കൂട്ടിപ്പോകാം”\nഓട്ടോയിൽ സ്കൂളിൽ പോകാൻ മാത്രമാണ് കയറുന്നത്. അല്ലാതെയുള്ള യാത്രകളെല്ലാം ബസിൽ തന്നെ. യാത്രകൾതന്നെ വളരെ വിരളമാണ്. ഏതായാലും ടിവി കിട്ടുമെന്നതും നാളെ മുതൽ ടിവി കാണാം എന്നതും എന്നിൽ എന്തെന്നില്ലാത്ത ആവേശം സൃഷ്ടിച്ചു. ഏതോ വലിയ സ്വപ്നം സാക്ഷാത്കരിക്കുന്ന സന്തോഷത്തോടെ അമ്മയുടെ മുൻപേ നടന്നു. എങ്കിലും കിട്ടുന്നത് ഒരു പഴയ ടിവി ആണല്ലോ എന്ന് മനസ് വെറുതെ സങ്കടപ്പെട്ടു.\nജംഗ്ഷനിൽ നിന്ന് ഓട്ടോയിൽ കയറിയപ്പോൾ മുതൽ കിട്ടാൻ പോകുന്ന ടിവിയെക്കുറിച്ചായിരുന്ന ചിന്ത മുഴുവൻ. വലിയ ടിവി ആയിരിക്കുമോ? ഒത്തിരി പഴയതാകുമോ? കളർ ടിവി തന്നെ ആയിരിക്കില്ലേ? പലവിധ ചിന്തകളുമായി വൈകാതെ അന്തോണി അച്ചന്‍റെ ആശ്രമത്തിൽ എത്തി.\nഓട്ടോയിൽ നിന്നിറങ്ങി മണിയടിക്കാനായി അമ്മ നീങ്ങിയപ്പോഴേക്കും ഒരു ശബ്ദം\n“മണിയടിക്കണ്ട. അവിടെ നിന്നാൽ മതി.”\nമുകളിൽ നിന്നാണ്. ഒരു ജനാലയിൽ കൂടി ഒന്നാം നിലയിൽ നിന്ന് ആരോ സംസാരിക്കുന്നുണ്ട്. അമ്മ വേഗം കൈകൂപ്പി.\n“ഞാൻ അത്യാവശ്യമായി ബാംഗ്ലൂർ പോയതുകൊണ്ട് ഇപ്പോൾ ക്വാറന്‍റീനിൽ ആണ്. നിങ്ങൾ ഉള്ളിൽ കയറേണ്ട. ടിവി ഇപ്പോൾ കൊണ്ടുവരും”.\nപറഞ്ഞുതീർന്നപ്പോഴേക്കും ഒരു ചെറുപ്പക്കാരൻ ഒരു കടലാസുപെട്ടിയുമായി എത്തി. അതെന്‍റെ കൈയിലേക്ക് തന്നു. “ഇതെന്താ” ? പെട്ടെന്നൊന്നും മനസിലാകാതെ ഞാൻ ചോദിച്ചു.\n“ഇതാണ് നിനക്കുള്ള ടീവി. പഴയ ടിവി എന്ന് ഞാൻ വെറുതെ പറഞ്ഞതാ. പഴയതാണെന്നു പറഞ്ഞാൽ അത്യാവശ്യമുള്ളവർ മാത്രമേ വരൂ എന്നറിയാം. നിങ്ങൾ അത്യാവശ്യക്കാരാണെന്ന് ബോധ്യപ്പെട്ടു. പോയി നന്നായി പഠിക്ക്. നീ പഠിച്ച് മിടുക്കനാകുമ്പോൾ ഇതുപോലെ ഒരു ടിവി ഏറ്റവും ആവശ്യമുള്ളവർക്ക് കൊടുത്തോളൂ”. മുകളിൽ നിന്ന് പിന്നെയും അതെ ശബ്ദം.\nഅമ്മയുടെ കണ്ണുകൾ നിറഞ്ഞിരിക്കുന്നതുകണ്ടു.\n“വേഗം പൊയ്ക്കോ. നേരം വൈകിക്കേണ്ട.” ഓട്ടോയിൽ കയറി തിരികെ പോരുമ്പോൾ ഞാൻ ജനാലയിലേക്ക് ഒന്നുകൂടി നോക്കി. ആ ജനാലയുടെ ഇളംപച്ചനിറത്തിലുള്ള കർട്ടനിടയിലൂടെ പുറത്തിട്ട കൈകൾ വീശുന്നുണ്ടായിരുന്നു.\nസിജോ കണ്ണന്പുഴ ഒഎം


ലോകത്തെ ഏറ്റവും പഴയ ആധുനിക മനുഷ്യനെ കണ്ടെത്തി; 2.10 ലക്ഷം വർഷം പഴക്കമുള്ള തലയോട്ടി\nലോകത്തെ ഏറ്റവും പഴയ...\n11 July 2019 9:47 AM GMT\nആഫ്രിക്കക്ക് പുറത്ത് ആധുനിക മനുഷ്യരുടേതെന്ന് കരുതുന്ന ഏറ്റവും പഴക്കമുള്ള ശേഷിപ്പുകൾ കണ്ടെത്തി. 2,10,000 വർഷം പഴക്കമുള്ള തലയോട്ടിയാണ് ഗ്രീസിൽ നിന്നും കണ്ടെത്തിയത്. യൂറോപ്പ് നിയാണ്ടർത്തലുകളുടെ അധീനതയിലായിരുന്ന കാലമാണത്. ആഫ്രിക്കയിൽ നിന്നും ആളുകൾ നേരത്തെ കുടിയേറി എന്നാണ് ഇന്നത്തെ ആളുകളുടെ ഡി‌എൻ‌എ-യുമായി യാതൊരു ബന്ധവുമില്ലാത്ത ഈ തലയോട്ടി സൂചിപ്പിക്കുന്നത്. കണ്ടെത്തലുകൾ നേച്ചർ ജേണലിൽ പ്രസിദ്ധീകരിച്ചിട്ടുണ്ട്.\n1970 കളിലാണ് ഗ്രീസിലെ അപിഡിമ ഗുഹയിൽ നിന്നും രണ്ട് സുപ്രധാന ഫോസിലുകൾ ഗവേഷകർ കണ്ടെത്തുന്നത്. ഒന്ന് വളരെ വികൃതവും മറ്റൊന്ന് അപൂർണ്ണവുമായിരുന്നു. കമ്പ്യൂട്ട് ടോമോഗ്രഫി സ്കാനിംഗും യുറേനിയം-സീരീസ് ഡേറ്റിംഗുമാണ് അതിനുള്ളിലെ രഹസ്യങ്ങൾ കണ്ടെത്തിയത്. കുറച്ചെങ്കിലും കേടുപാടുകൾ ഇല്ലാത്ത തലയോട്ടി നിയാണ്ടർത്താൽ വിഭാഗത്തിന്റേതാണ്. എന്നാൽ രണ്ടാമത്തേത് ആധുനിക മനുഷ്യന്റെതിനു സമാനമായ തലയോട്ടിയാണ്. 'അതിനർത്ഥം 210,000 വർഷം മുൻപുതന്നെ ഗ്രീസിൽ ആധുനിക മനുഷ്യർക്ക് സമാന മായവർ ജീവിച്ചിരുന്നുവെന്നും, 170,000 വർഷങ്ങൾക്ക് മുമ്പ് നിയാണ്ടർത്തൽ വിഭാഗം അവിടെ എത്തതിയെന്നുമാണ്' എന്ന് ലണ്ടനിലെ നാച്ചുറൽ ഹിസ്റ്ററി മ്യൂസിയത്തിൽ നിന്നുള്ള ഗവേഷകൻ പ്രൊഫ. ക്രിസ് സ്ട്രിംഗർ പറഞ്ഞു.\nആഫ്രിക്കയ്ക്ക് പുറത്തുള്ള മനുഷ്യർ ഏകദേശം 60,000 വർഷങ്ങൾക്ക് മുമ്പ് ഭൂഖണ്ഡം വിട്ടുപോയവരാകാം എന്നാണ് ഇതുവരെ അനുമാനിച്ചിരുന്നത്. 1990 കളിൽ ഇസ്രായേലിലെ കഫ്സെ-യില്നിന്നും കണ്ടെത്തത്തിയ ഹോമോ സാപ്പിയൻസ് ഫോസിലുകൾക്ക് 90,000 മുതൽ 125,000 വർഷം വരെ പഴക്കമുണ്ടെന്നാണ് കരുതുന്നത്. എന്നാൽ സമീപ കാലത്ത് നടന്ന പല ഗവേഷണങ്ങളും നമ്മൾ കരുത്തുന്നതിനെക്കാൾ മുൻപുതന്നെ ആഫ്രിക്കയുടെ പുറത്ത് നമ്മുടെ പൂർവ്വികർ എത്തതിയിരുന്നു എന്നാണ് സൂചിപ്പിക്കുന്നത്. ചൈനയിൽ നിന്നും 80,000 മുതൽ 120,000 വർഷം വരെ പഴക്കമുള്ള ആധുനിക മനുഷ്യന്റെ ഫോസിലുകൾ നേരത്തെ കണ്ടെത്തിയിരുന്നു.\nവായനയ്ക്ക്: Earliest modern human found outside Africa\nafrica human modern man natural history


« വിഷമില്ലാത്തതും ഭക്ഷ്യ യോഗ്യവുമായ ചില ഫലങ്ങൾ\nചില ഔഷധ സസ്യങ്ങളും രോഗചികിത്സയും »\nഅന്‌പതുവർഷം മുന്‌പ് കാർഷിക കേരളത്തിന്റെ അവസ്ഥ എന്തെന്ന് പരിശോധിക്കുക ഉചിതമായിരിക്കും. കേരളപ്പിറവിക്കുശേഷം ആദ്യമായി അധികാരത്തിൽവന്ന കമ്യൂണിസ്റ്റ് സർക്കാരിലെ ജലസേചനവകുപ്പ്‌മന്ത്രിയായിരുന്ന വി.ആർ.കൃഷ്ണയ്യർ (ജസ്റ്റിസ് കൃഷ്ണയ്യർ) മുങ്കൈയെടുത്ത് തയ്യാറാക്കിയ ‘വാട്ടർ റിസോഴ്‌സസ് ഓഫ് കേരള (1958)’ എന്ന ബൃഹദ് റിപ്പോർട്ടിലെ ചില സ്ഥിതിവിവരകണക്കുകൾ ഇവിടെ ഉദ്ധരിക്കുന്നു. 1951 ലെ സെൻസസ് പ്രകാരം കേരളത്തിലെ ജനസംഖ്യ 136 ലക്ഷമായിരുന്നു. ഒരാൾക്ക് പ്രതിദിനം 16 ഔൺസ്‌് (454 ഗ്രാം) എന്ന കണക്കിൽ സംസ്താനത്തെ വാർഷിക അരി ആവശ്യം 22.35 മെട്രിക് ടണ്ണായിരുന്നു. 5.27 ലക്ഷം ഹെക്ടറിൽ നെൽകൃഷി നടത്തിയിരുന്നതിൽ നിന്നും 9.04 ലക്ഷം മെട്രിക് ടൺ അരി ഉൽപ്പാദിപ്പിച്ചിരുന്നു. ഉൽപ്പാദനക്ഷമതയാകട്ടെ പ്രതിഹെക്ടറിന് 1740 കിലോഗ്രാമും. മൊത്തം നെൽ വിസ്തൃതിയുടെ അന്‌പത് ശതമാനത്തിൽ താഴെ മാത്രമേ ഇരുപ്പൂ നിലങ്ങൾ ഉണ്ടായിരുന്നുള്ളു. ഇന്നറിയപ്പെടുന്ന ജലസേചന പദ്ധതികളൊന്നും അന്ന് നിലവിലില്ലായിരുന്നു. ഒരു മൈനർ വകുപ്പായ കൃഷി ഡിപ്പർട്ട്‌മെന്റിന്റെ കീഴിൽ കേവലം നൂറിൽ താഴെ വരുന്ന കൃഷി ഇൻസ്പെക്ടർമാരും ഒരു ഡ്സനിൽ കുറവു മാത്രം മേലുദ്യോഗസ്ഥരുമായിരുന്നു ഉണ്ടായിരുന്നത്. അത്യുൽപ്പാദനശേഷിയുള്ള വിത്തിനങ്ങളോ രാസവളങ്ങളോ കീടനാശിനികളോ കളനാശിനികളോ കുമിൾനാശിനികളോ ഒന്നുംതന്നെ പ്രചാരത്തിൽ ഇല്ലായിരുന്നു. ഇക്കാരണം കൊണ്ട് കൃഷിയിടങ്ങളിലെയും പരിസരത്തെ ജലാശയങ്ങളിലെയും പരിസ്ഥിതിയിൽ മലിനീകരണവും സംഭവിച്ചിരുന്നില്ല. ഓരോ കൃഷിയിടത്തിലും നെൽകൃഷിക്കുപുറമെ വൈവിധ്യമാർന്ന ഒട്ടേറെ പഴവർഗങ്ങളും പച്ചക്കറികളും കിഴങ്ങുവർഗങ്ങളും സുഗന്ധവ്യഞ്ജനങ്ങളും അടയ്ക്ക, നാളികേരം, കശുമാവ് എന്നിവയുടെ ബഹുവിള കൃഷിരീതിയും നടപ്പിലുണ്ടായിരുന്നു. കൂടാതെ എല്ലാ കൃഷിയിടത്തിലും കന്നുകാലി, കോഴി, ആട്, താറാവ്, എരുമ, പോത്ത് എന്നിവയേയും പോറ്റിവളർത്തിയിരുന്നു. ജൈവവളത്തിനും പച്ചിലവളത്തിനും ക്ഷാമമില്ലാതിരുന്നതിനാൽ മണ്ണിന്റെ ഭലവൃഷ്ടി സുസ്ഥിരമായി നിലനിറുത്തുന്നതിനും സാധിച്ചിരുന്നു. ചുരുക്കത്‌തിൽ കേരളത്തിലെ കാലാവസ്ഥയ്ക്കും മണ്ണിനും പറ്റിയ ഒരു കാർഷിക ജീവിതരീതിയായിരുന്നു നിലനിന്നിരുന്നത്. എന്നാൽ ഓരോ ദശകം പിന്നിടുന്തോറും കൃഷിയിൽ ഒട്ടേറെ പരിഷ്ക്കാരങ്ങൾ വന്നുചേർന്നു. ഒരു ജീവിതരീതി എന്നതിൽനിന്നും ജീവിതമാർഗമായി കൃഷി മാറി. അന്‌പത് വർഷം പിന്നിട്ടപ്പോൾ കൃഷി എന്നത് അഗ്രി ബിസിനസ്സ് ആയി പരിണമിച്ചിരിക്കുന്നു. ഈ കാലഘട്ടത്തിൽ കേരളത്തിലെ കാർഷിക വികസനത്തിനായി ജലസേചന പദ്ധതികളിലൂടെയും തീവ്ര കൃഷിയുടെ അനുസാരികളായ മുന്തിയ വിത്തിനങ്ങൾ, രാസവളങ്ങൾ, കീടനാശിനികൾ, കുമിൾ നാശിനികൾ, കളനാശിനികൾ, കാർഷികവായ്പ്പ, വിപണിയിലെ ഇടപെടലുകൾ, ഗവേഷണം, വിജ്ഞാനവ്യാപനം എനിവയ്ക്കായി ചെലവഴിച്ച ആയിരക്കണക്കിന് കോടി രൂപയുടെ പ്രയോജനം നമ്മുടെ കാർഷിക മേഖലയേയും കർഷകരേയും സന്‌പുഷ്ടമാക്കിയോ എന്ന ചോദ്യത്തിനും നാം ഉത്തരം കണ്ടെത്തിയേ തീരൂ. കേരള കാർഷിക സർവകലാശാലയുടെ ഇന്നത്തെ ദയനീയ സ്ഥിതിയും പരിശോധിക്കേണ്ടതാണ്.


സുസൂക്കി ഇനസുമ ലോഞ്ച് ചെയ്തു - DriveSpark Malayalam\nസുസൂക്കി ഇനസുമ ലോഞ്ച് ചെയ്തു\nPublished: Tuesday, January 21, 2014, 11:47 [IST]\nസുസൂക്കി ഇനസുമ ഇന്ത്യന് വിപണിയില് ലോഞ്ച് ചെയ്തു. 250 സിസി ശേഷിയുള്ളതാണ് ഈ ബൈക്ക്.\n250 സിസി സെഗ്മെന്റില് നടന്നുവരുന്ന വന്‍മത്സരത്തിലേക്ക് ഇനസുമ എരിവും ഒരല്‍പം പുളിയും ചേര്‍ക്കുമെന്നാണ് പ്രതീക്ഷിക്കേണ്ടത്. സുസൂക്കി ബൈക്കുകള്‍ക്ക് പൊതുവിലുള്ള വിലക്കൂടുതല് ഇനസുമയുടെയും പ്രത്യേകതയാണെങ്കിലും ബൈക്കിന് സ്വന്തമായുള്ള ബ്രാന്‍ഡ് മൂല്യം വെച്ചുമാത്രം കുറെയെല്ലാം മുമ്പോട്ടുന്താന് സുസൂക്കിക്ക് സാധിക്കും.\nട്വിൻ സിലിണ്ടർ എൻജിൻ\nനേക്കഡ് ബൈക്കുകള്‍ക്കിടയിൽ ട്വിൻ സിലിണ്ടർ എൻജിനുമായി നിലവിലില്ല എന്നത് ശ്രദ്ധിക്കണം. ഫെയേഡ് ബൈക്കുകളെ പരിഗണിച്ചാലും നിഞ്ജ 300ൽ മാത്രമാണ് ട്വിൻ സിലിണ്ടറുള്ളത്. സുസൂക്കി ഇനസുമയുടെ വിലക്കൂടുതലിനെ ഇത് ന്യായീകരിക്കുന്നുണ്ട്.\nനിഞ്ജ 300, ഹോണ്ട സിബിആര് 250, ഹ്യോസംഗ് ജിടി 250 ആര്, കെടിഎം ഡ്യൂക്ക് 250 എന്നിവയെയാണ് ഇന്നത്തെ ഇന്ത്യന് ബൈക്ക് വിപണിയില് ഇനസുമയ്ക്ക് എതിരാളികളായി കാണേണ്ടത്.\nടൂ സിലിണ്ടർ എൻജിൻ സുസൂക്കി ഇനസുമയുടെ പ്രകടനശേഷി വർധിപ്പിക്കുന്ന ഘടകമാണ്. ടൂ സിലിണ്ടര് എന്‍ജിന് ക്രൂയിസിംഗിന് മികച്ച പിന്തുണ നല്‍കുന്നു. ടൂറിംഗ് ബൈക്കായി ഉപയോഗിക്കാന് എന്തുകൊണ്ടും പര്യാപ്തമായ ഒരു വാഹനമാണിത്.\nദില്ലി എക്സ്ഷോറൂം നിരക്ക് പ്രകാരം 3,10,121 രൂപയാണ് സുസൂക്കി ഇനസുമയുടെ വില.\nകൂടുതല്... #suzuki inazuma #suzuki motorcycle #സുസുക്കി ഇനസുമ #സുസുക്കി മോട്ടോര്‍സൈക്കിള്\nSuzuki Inazuma Launched in India.


ബിജെപിയും യുഡിഎഫും വോട്ടുകച്ചവടം നടത്തി; യുഡിഎഫിന്റെ ആത്മവിശ്വസത്തിന് പിന്നിൽ അതായിരുന്നു: മുഖ്യമന്ത്രി | Metro Journal Online\nബിജെപിയും യുഡിഎഫും വോട്ടുകച്ചവടം നടത്തി; യുഡിഎഫിന്റെ ആത്മവിശ്വസത്തിന് പിന്നിൽ അതായിരുന്നു: മുഖ്യമന്ത്രി\n3rd May 2021 3rd May 2021 MJ News Desk\nനിയമസഭാ തെരഞ്ഞെടുപ്പിൽ സംസ്ഥാനത്താകെ വോട്ടുകച്ചവടം നടന്നുവെന്ന ആരോപണവുമായി മുഖ്യമന്ത്രി പിണറായി വിജയൻ. വോട്ടെണ്ണുന്ന ദിവസം വരെ യുഡിഎഫിനുണ്ടായിരുന്ന ആത്മവിശ്വാസത്തിന് പിന്നിൽ ഈ കച്ചവടമായിരുന്നുവെന്നും മുഖ്യമന്ത്രി പറഞ്ഞു\nപത്തോളം സീറ്റുകളിൽ വോട്ട് മറിച്ചതിന്റെ ഭാഗമായാണ് യുഡിഎഫ് വിജയിച്ചത്. അതില്ലായിരുന്നുവെങ്കിൽ യുഡിഎഫ് പതനം ഇതിനേക്കാളും വലുതാകുമായിരുന്നു. തെരഞ്ഞെടുപ്പ് രംഗം കണ്ടിരുന്ന ഒരാൾക്കും നാടിന്റെ അനുഭവം അറിയുന്നവർക്കും യുഡിഎഫ് വിജയിക്കുമെന്ന് പറയാൻ സാധിക്കില്ല. യാഥാർഥ്യങ്ങൾ അട്ടിമറിക്കാൻ കച്ചവട കണക്കിലൂടെ സാധിക്കുമെന്നായിരുന്നു യുഡിഎഫ് കരുതിയിരുന്നത്. നേരത്തെ തന്നെയുള്ള കച്ചവടം ഇപ്പോൾ വിപുലപ്പെട്ടു.\nഅടിവെച്ച് അടിവെച്ച് കയറ്റമാണ് തങ്ങൾക്ക് കേരളത്തിലെന്നാണ് ബിജെപി അവകാശപ്പെടുന്നത്. അതിന് വേണ്ട സംഘടനാ പ്രവർത്തനങ്ങളും അവർ നടത്തുന്നുണ്ട്. ദേശീയ നേതാക്കളും പണവും ഉപയോഗിച്ച് പ്രചാരണം നടത്തി. എന്നാൽ തെരഞ്ഞെടുപ്പ് ഫലം വന്നപ്പോൾ 90 മണ്ഡലങ്ങളിൽ ബിജെപിക്ക് വോട്ട് കുറഞ്ഞു. 2016ലെ തെരഞ്ഞെടുപ്പുമായി താരതമ്യം ചെയ്താൽ ഇത്ര ഭീമമായ രീതിയിൽ എങ്ങനെ വോട്ടു കുറയാൻ ഇടയായി എന്ന് പറയണം. സ്വാഭാവികമായി അതിന്റെ വർധനവ് ഓരോ പാർട്ടിക്കും ലഭിക്കേണ്ടതാണ്. എന്തേ ഇത്രമാത്രം പ്രവർത്തനം നടത്തിയിട്ടും ബിജെപിക്ക് അത് ലഭിക്കാതെ പോയി\nനമ്മുടെ നാടിന്റെ ചരിത്രത്തിൽ ഇത്ര വലിയ ചോർച്ച ഒരുകാലത്തും ഉണ്ടായിട്ടില്ല. ജനങ്ങൾ ബിജെപിയെ കൈ ഒഴിയുന്നു എന്ന സൂചനയും ഫലം കാണുന്നുണ്ടെന്നും മുഖ്യമന്ത്രി പറഞ്ഞു.\n← 24 മണിക്കൂറിനിടെ പരിശോധിച്ചത് 96,296 സാമ്പിളുകൾ; 19,519 പേർ കൂടി രോഗമുക്തരായി\nജനവികാരം അട്ടിമറിക്കാനുള്ള ശ്രമം വിജയിച്ചില്ല: സുകുമാരൻ നായർക്കെതിരെ പിണറായി →\nസംസ്ഥാനത്ത് ഇന്ന് 41,953 പേർക്ക് കൊവിഡ്, 58 മരണം; 23,106 പേർക്ക് രോഗമുക്തി 5th May 2021\nസമ്പൂർണ്ണ അടച്ചിടലിനു സാധ്യത; സംസ്ഥാനത്ത് രോഗികളുടെ എണ്ണത്തിൽ ക്രമാതീതമായ വർധന 5th May 2021\nചിരിയുടെ തിരുമേനി വിടവാങ്ങി: ഫിലിപ്പോസ് മാർ ക്രിസോസ്റ്റം വലിയ മെത്രാപ്പോലിത്ത അന്തരിച്ചു 5th May 2021


ആ ഓർമകൾക്കിന്നു പതിമൂന്നു വയസ്സ്\nആ വിയോഗത്തിനിന്ന് പതിമൂന്നു വയസ്സ് !!. കണ്ണൂർ AR ക്യാമ്പ് മൈതാനത്തിൽ തുടങ്ങി ലക്കി സ്റ്റാർ ക്ലബിലൂടെ, കേരളാ പോലീസ് ടീമിലൂടെ മലയാളികളുടെ മനസ്സിലെത്തിയ നായകൻ വി. പി. സത്യൻ പല്ലവാരം സബർബൻ റെയിൽവേ ട്രാക്കിൽ ഓർമയായി മാറിയിട്ട് ഇന്നേക്ക് പതിമൂന്ന് വർഷം !!.\nഒരുകാലത്തു കേരള ഫുടബോളിൻറെയും ഇന്ത്യൻ ഫുടബോളിന്റെയും പ്രതിരോധനിരയിലെ അവസാനവാക്കായിരുന്നു സത്യൻ. ഐ എം വിജയനും, യു. ഷറഫലിക്കും പാപ്പച്ചനുമൊപ്പം 1988 ൽ അഖിലേന്ത്യ പോലീസ് ഗെയിംസിൽ കേരള പോലീസിനെ ചാമ്പ്യന്മാരാക്കിയ സത്യൻ വളരെ വേഗം കേരള സന്തോഷ് ട്രോഫി ടീമിന്റെയും നായകനായി. 1992ൽ ശക്തരായ ഗോവയെ മൂന്നു ഗോളുകൾക്ക് തോൽപിച്ചു സന്തോഷ് ട്രോഫി കിരീടം കേരളത്തിലേക്കെത്തിച്ച സത്യൻ സന്തോഷ് ട്രോഫിക്കായുള്ള മലയാളികളുടെ നീണ്ട 19 വർഷത്തെ കാത്തിരിപ്പിനാണ് അറുതി വരുത്തിയത് !!.\nസന്തോഷ് ട്രോഫി വിജയത്തിനു ശേഷം കൽക്കട്ട ഭീമന്മാരായ മോഹൻ ബഗാനുവേണ്ടിയാണ് സത്യൻ പന്തു തട്ടിയത്. ആ വർഷം ബഗാനെ ഫെഡറേഷൻ കപ്പ് ജേതാക്കളാക്കിയെങ്കിലും ഒരുപാടു കാലം കൽക്കട്ടയിൽ തുടരാൻ സത്യനു സാധിച്ചില്ല. തൊട്ടടുത്ത വർഷം വീണ്ടും കേരളാ പോലീസിലെത്തിയ സത്യൻ പിന്നീട് ഇന്ത്യൻ ബാങ്കിന്റെ ജേഴ്സിയണിഞ്ഞു. 2001 വരെ ബാങ്കിനുവേണ്ടി കളിച്ച അദ്ദേഹം പിന്നീട് ടീമിന്റെ പരിശീലകന്റെ കുപ്പായവുമണിഞ്ഞു.\nഇന്ത്യൻ ടീമിനുവേണ്ടിയും മികച്ച പ്രകടനമായിരുന്നു ഈ പ്രതിരോധനിരക്കാരൻ കാഴ്ച്ചവെച്ചത്. ഡിഫെൻസിൽ സത്യനുള്ളപ്പോൾ ഇന്ത്യൻ ഫോർവേഡുകൾക്ക് ഭയക്കാനൊന്നുമില്ലായിരുന്നു. അവർ ഗോളടിക്കാൻ മറന്നപ്പോളൊക്കെ പിൻനിരയിൽനിന്നും ആ ദൗത്യവും സത്യൻ ഏറ്റെടുത്തു. എൺപതു രാജ്യാന്തര മത്സരങ്ങളിൽ അദ്ദേഹം ഇന്ത്യക്കായി ബൂട്ടു കെട്ടി. 1986 മെർദേക കപ്പിൽ കൊറിയക്കെതിരെ അദ്ദേഹം നേടിയ ആ ലോങ്ങ് റേഞ്ച് ഗോൾ, 93 നെഹ്‌റു കപ്പിൽ ടീം രണ്ടു ഗോളുകൾക്ക് പിറകിൽ നിൽക്കേ നേടിയ ഗോൾ !!, ഇവയെല്ലാം സത്യന്റെ പ്രതിഭ വിളിച്ചോതുന്നവയായിരുന്നു.\n1991ലാണ് ഇന്ത്യൻ ടീമിന്റെ നായകവേഷം ആദ്യമായി സത്യനെ തേടിയെത്തിയത്. ഇരുപത്തഞ്ചോളം അന്താരാഷ്ട്ര മത്സരങ്ങളിൽ അദ്ദേഹം നായകന്റെ ആം ബാൻഡ് ധരിച്ചു കളത്തിലിറങ്ങി. 1995ൽ സാഫ് ഗെയിംസ് സ്വർണമെഡൽ നേടിയതാണ് നായകനെന്ന നിലയിൽ സത്യന്റെ പ്രധാന നേട്ടം. കളിയിൽ നിന്നും വിരമിച്ച ശേഷം 2001ൽ ഇന്ത്യൻ ടീമിന്റെ ദക്ഷിണ കൊറിയൻ പര്യടനത്തിൽ സ്റ്റീഫൻ കോൺസ്റ്റൻടൈനു കീഴിൽ സഹ പരിശീലകനായും സത്യൻ സേവനമനുഷ്ഠിച്ചു.\nഒന്നര ദശാബ്ദത്തിലേറെ ഇന്ത്യൻ ഫുടബോളിന്റെ ഭാഗമായ സത്യനു പക്ഷേ അവഗണനകൾ മാത്രമായിരുന്നു കായിക ഭരണാധികാരികളുടെ ഭാഗത്തുനിന്നും ലഭിച്ചത്. 92ൽ മോഹൻ ബഗാനുവേണ്ടി കളിക്കാൻ കൊൽക്കൊത്തയിലേക്കു പോയതോടെ കേരളാ പൊലീസിലെ ഉദ്യോഗം നഷ്ടപ്പെട്ട സത്യനു പക്ഷേ അതിനു മുൻപേ ലഭിക്കേണ്ടിയിരുന്ന ഉദ്യോഗക്കയറ്റങ്ങൾ പലതും നഷ്ടപ്പെട്ടിരുന്നു. ഒടുവിൽ മുപ്പത്തിയഞ്ചാം വയസ്സിൽ നേടിയ ഒരു ബാങ്ക് ജോലി മാത്രമായിരുന്നു ആ കായിക ജീവിതത്തിന്റെ ബാക്കിപത്രം. ഐ എം വിജയനും, ജോപോൾ അഞ്ചേരിയുമടക്കം കൂടെക്കളിച്ചവരെ പുരസ്‌കാരങ്ങൾ തേടിയെത്തുമ്പോഴും ഒരു തവണപോലും സത്യൻ അർജുന അവാർഡിനായി പരിഗണിക്കപ്പെടുക പോലും ചെയ്തില്ലെന്നത് ദുഃഖകരമായ വസ്തുതയാണ്.\nമരിക്കുന്നെങ്കിൽ ഫുടബോൾ മൈതാനത്തുവെച്ചായിരിക്കണമെന്നായിരുന്നു സത്യന്റെ ആഗ്രഹം. പക്ഷേ പല്ലവാരത്തെ ചീറിപ്പായുന്ന സബർബൻ ട്രെയിനുകൾക്കിടയിൽവച്ചു\n“രംഗബോധമില്ലാത്ത കോമാളിയെ പുൽകുമ്പോൾ ” ഒരുപാടു സ്വപ്‌നങ്ങൾ അദ്ദേഹം ബാക്കിയാക്കിയിരുന്നു. സത്യന്റെ മരണശേഷം ഭാര്യ അനിത സത്യൻ ആരംഭിച്ച സത്യൻ സോക്കർ സ്കൂൾ ആ സ്വപ്നങ്ങളുടെ പൂർത്തീകരണത്തിനായായിരിക്കാം. നിരാശയുടെ ബാക്കിപത്രമായിരുന്നു സത്യന്റെ മരണമെങ്കിൽ പ്രതീക്ഷയുടെ പുൽനാമ്പാകട്ടെ ആ കായിക വിദ്യാലയം. ഒരുപാടു പുതിയ സത്യൻമാർ അവിടെ നിന്നും ഉയർന്നു വരട്ടെ. നമ്മുടെ ക്യാപ്റ്റന്റെ സ്വപ്‌നങ്ങൾ ഓരോന്നായി പൂർത്തീകരിക്കപ്പെടട്ടെ !!.


കേരളത്തില് ഗ്ലൂക്കോമ വര്‍ധിക്കുന്നു - Trivandrum News\nBy Editor March 14, 2014 Health & LifeStyle0Comments\nതിരുവനന്തപുരം 10 മാര്‍ച്ച്: പൂര്‍ണ അന്ധത പരത്തുന്ന നേത്രരോഗമായ ഗ്ലോക്കോമ, കേരളത്തിലും നാള്‍ക്കുനാള് വര്‍ദ്ധിച്ചുവരുന്നു. കാഴ്ച തിരിച്ചുപിടിക്കാനാകാത്ത അവസ്ഥയെത്തുമ്പോഴാണ് പലരും രോഗം തിരിച്ചറിയുന്നത്. കാലേകൂട്ടിയുള്ള പരിശോധന അനിവാര്യമാണെന്ന്, ലോക ഗ്ലോക്കോമ ദിനത്തില് വിദഗ്ധര് മുന്നറിയിപ്പ് നല്‍കുന്നു.\nകണ്ണില് എപ്പോഴോ കടന്നുകൂടിയ ഇരുട്ടകറ്റാനുള്ള അംബിക കുമാരിയമ്മയുടെ ശ്രമങ്ങള് ഫലംകണ്ടുതുടങ്ങുകയാണ്. സംയമനം കൈവിടാതെ, ആത്മവിശ്വാസം തെല്ലും ചോരാതെ ഗ്ലോക്കോമയ്‌ക്കെതിരെയുള്ള പോരാട്ടത്തിലാണ് ഈ അധ്യാപിക. കൈവിട്ടുപോയ കാഴ്ച തിരിച്ചുപിടിക്കുന്നതിന്റെ സന്തോഷം വിലയേറിയത്. ഇന്ത്യയില് മാത്രം 13 ദശലക്ഷംപേര് ഗ്ലോക്കോമ രോഗികളാണെന്നാണ് കണക്ക്. 40 വയസിനുമുകളിലുള്ളവരെയാണ് ഗ്ലോക്കോമ പ്രധാനമായും കീഴടക്കുന്നത്. എങ്കിലും ആര്‍ക്കും എപ്പോള് വേണമെങ്കിലും രോഗം വരാം. പ്രത്യേക രോഗലക്ഷണങ്ങളൊന്നും ഇല്ലാത്തതിനാല് പലരും അവസാന ഘട്ടത്തിലായിരിക്കും രോഗം മനസിലാക്കുന്നതുപോലും.\nഗ്ലോക്കോമയെക്കുറിച്ചുള്ള അഞ്ജതയാണ് പലരോഗികളെയും ചികില്‍സയില് നിന്ന് അകറ്റുന്നത്. പൂര്‍ണമായും ഭേദമാക്കാനാകത്തെതെന്ന കാരണത്താല് ഗ്ലോക്കോമയുമായുള്ള ഒത്തുതീര്‍പ്പില് ഇരുട്ടിലേക്കു യാത്രയാകുന്നവരാണ് ഭൂരിഭാഗവും. ഗ്ലോക്കോമയോട് സന്ധിചെയ്യും മുമ്പെ അംബിക കുമാരിയമ്മയെ ഒരിക്കലെങ്കിലും ഓര്‍ക്കുക. ജീവിതത്തില് പ്രകാശം നിറയ്ക്കാന് മനസ്സും സജ്ജമാക്കണം\nപന്നിപ്പനി : മരണം 34൦൦൦


മാംഗോ മൊബൈൽ ഉദ്ഘാടനം: സഭയെ തെറ്റിദ്ധരിപ്പിച്ച പി ടി തോമസ് മാപ്പ് പറയണമെന്ന് മുഖ്യമന്ത്രി | Metro Journal Online\nമാംഗോ മൊബൈൽ ഉദ്ഘാടനം: സഭയെ തെറ്റിദ്ധരിപ്പിച്ച പി ടി തോമസ് മാപ്പ് പറയണമെന്ന് മുഖ്യമന്ത്രി\nമാംഗോ മൊബൈൽ ഉദ്ഘാടനം ചെയ്യാമെന്ന് മുഖ്യമന്ത്രി സമ്മതിച്ചെന്നും ഉദ്ഘാടനത്തിന് മുമ്പ് മാംഗോ മൊബൈൽ ഉടമ അറസ്റ്റിലായെന്നുമുള്ള പിടി തോമസ് എംഎൽഎയുടെ ആരോപണത്തിനെതിരെ മുഖ്യമന്ത്രി പിണറായി വിജയൻ. പ്രതിപക്ഷം സഭയിൽ അടിസ്ഥാനരഹിതമായ കാര്യങ്ങളാണ് പറയുന്നതെന്ന് മുഖ്യമന്ത്രി വ്യക്തമാക്കി\nമാംഗോ ഫോൺ ഉദ്ഘാടനം ചെയ്യാമെന്ന് പറഞ്ഞത് താനല്ല. തട്ടിപ്പുകാരുടെ സ്വാധീനത്തിൽ നിൽക്കുന്നത് താനല്ല. മുട്ടിൽ മരം കൊള്ളക്കാരുമായി തനിക്ക് ബന്ധമുണ്ടെന്ന് സ്ഥാപിക്കാനാണ് ശ്രമം. മൊബൈൽ ഉദ്ഘാടനം ചെയ്യാമെന്ന് പറഞ്ഞ മുഖ്യമന്ത്രി മറ്റൊരാളാണ്. അത് ആരാണെന്ന് തന്നെക്കൊണ്ട് പറയിപ്പിക്കുന്നതിൽ പി ടി തോമസിന് സന്തോഷമുണ്ടാകും.\nസഭയെ തെറ്റിദ്ധരിപ്പിച്ച പി ടി തോമസ് മാപ്പ് പറയുകയാണ് വേണ്ടതെന്ന് മുഖ്യമന്ത്രി പറഞ്ഞു. 2016 ഫെബ്രുവരിയിലാണ് മാംഗോ കേസ് പ്രതികൾ അറസ്റ്റിലായത്. അന്ന് മുഖ്യമന്ത്രി ഉമ്മൻ ചാണ്ടിയായിരുന്നു. തെറ്റിദ്ധരിപ്പിക്കുന്ന പ്രസ്താവന നടത്തിയതിന് പി ടി തോമസ് സഭയിൽ മാപ്പ് പറയണം.\nപട്ടാപ്പകലിനെ കുറ്റാക്കൂരിട്ടായി ചിത്രീകരിക്കുന്ന രീതികൾക്കായി സഭ ദുരുപയോഗം ചെയ്യരുത്. തെറ്റിദ്ധാരണയുടെ ഒരു മൂടൽ മഞ്ഞുണ്ടാക്കി ഇന്നത്തെ മുഖ്യമന്ത്രിയെ അതിന്റെ മറവിൽ നിർത്താൻ നോക്കുക. അതാണ് നടന്നത്. മുഖ്യമന്ത്രിയെ നിങ്ങൾ കൊണ്ടുവരുന്ന മൂടൽ മഞ്ഞിന് കീഴ്‌പ്പെടുത്താനാകില്ല എന്നുമാത്രം പറയട്ടെയെന്നും പിണറായി കൂട്ടിച്ചേർത്തു.\n← പെൺകുട്ടിയെ ഉപദ്രവിക്കുന്നത് തടഞ്ഞു; ഹരിയാനയിൽ ബോക്‌സറെ കുത്തിക്കൊന്നു\nസ്വർണക്കടത്ത് കേസ്: ഫൈസൽ ഫരീദിന്റെ സഹായി മൻസൂർ അറസ്റ്റിൽ →


Special arrangements are being made for public examinations സംസ്ഥാനത്തെ സ്‌കൂളുകളിലെ പൊതുപരീക്ഷകള്‍ക്ക് പ്രത്യേക സംവിധാനം ഏര്‍പ്പെടുത്തുന്നു\nസംസ്ഥാനത്തെ സ്‌കൂളുകളിലെ പൊതുപരീക്ഷകള്‍ക്ക് പ്രത്യേക സംവിധാനം ഏര്‍പ്പെടുത്തുന്നു. വിദ്യാര്‍ത്ഥികളുടെ പരീക്ഷാഭാരം കുറയ്ക്കുന്ന തരത്തിലാണ പുതിയ മാറ്റം. സിലബസ് വെട്ടിക്കുറയ്ക്കില്ലെങ്കിലും നിശ്ചിത പാഠങ്ങള് പരീക്ഷയ്ക്ക് ഒഴിവാക്കും. ഏതൊക്കെ ഭാഗങ്ങളില് നിന്നുള്ള ചോദ്യങ്ങളാണ് പരീക്ഷയ്ക്ക് വരുന്നതെന്ന് വിദ്യാര്‍ത്ഥികളെ മുന്‍കൂട്ടി അറിയിക്കും. കൊവിഡ് സാഹചര്യം കണക്കിലെടുത്താണ് നടപടി.\nപല സംസ്ഥാനങ്ങളും കൊവിഡ് പ്രതിസന്ധി കണക്കിലെടുത്ത് 30 ശതമാനത്തോളം സിലബസ് വെട്ടിക്കുറച്ചിരുന്നു. കേരളത്തിലും ഇതേ ആവശ്യം ഉയര്‍ന്നെങ്കിലും സിലബസ് വെട്ടിക്കുറയ്ക്കേണ്ടെന്ന തീരുമാനമാണ് കരിക്കുലം കമ്മിറ്റിയെടുത്തത്. പഠിക്കേണ്ട ഭാഗങ്ങള് വെട്ടിക്കുറച്ചാല് പിന്നീടു ഇതു പഠിക്കാന് കഴിയാതെ അടുത്ത ക്ലാസിലെ പഠനത്തെ ബാധിക്കും. ഓരോ ക്ലാസിലും പഠന പുരോഗതിയുണ്ടാകുന്ന തരത്തിലാണു പാഠ്യപദ്ധതി രൂപീകരിച്ചിട്ടുള്ളത്. അതിനാല് എല്ലാ പാഠഭാഗങ്ങളും കുട്ടികളെ പഠിപ്പിക്കണം. എന്നാല് വിദ്യാര്‍ത്ഥികളുടെ പരീക്ഷാഭാരം കുറയ്ക്കും. ഇതുസംബന്ധിച്ച് കരിക്കുലം കമ്മിറ്റി വിശദമായി ചര്‍ച്ച ചെയ്തു. നിശ്ചിത പാഠഭാഗങ്ങള് പരീക്ഷയ്ക്ക് ഒഴിവാക്കും. ഏതൊക്കെ ഭാഗങ്ങളില് നിന്നാണ് ചോദ്യമുണ്ടാകുകയെന്ന് വിദ്യാര്‍ത്ഥികളെ മുന്‍കൂട്ടി അറിയിക്കാനും ധാരണയായി.\nസ്‌കൂള് തുറന്ന് പത്ത്, പ്ലസ് ടു ക്ലാസുകളിലേക്കുള്ള പഠനം തുടങ്ങിയാല് അധ്യാപകര് വീണ്ടും പഠിപ്പിക്കുന്നതും ഇതേ പാഠഭാഗങ്ങളായിരിക്കും. ജനുവരി രണ്ടാം ആഴ്ചയോടെ പത്താം ക്ലാസിന്റെ എല്ലാ പാഠഭാഗങ്ങളും ഫെബ്രുവരി പത്തോടെ പ്ലസ്ടുവിന്റെ സയന്‍സ് വിഷയങ്ങളും പൂര്‍ത്തിയാക്കും. കുട്ടികള്‍ക്ക് ബുദ്ധിമുട്ടുണ്ടാകാത്ത വിധത്തില് ക്ലാസുകള് സംപ്രേഷണം ചെയ്യാനുള്ള ക്രമീകരണമാണ് ഏര്‍പ്പെടുത്തുന്നതെന്ന് കൈറ്റും അറിയിച്ചു.\nStory Highlights – Special arrangements are being made for public examinations\nRead more on: examinations | kerala


സിദ്ദീഖ് കാപ്പന്റെ മോചനത്തിന് മുഖ്യമന്ത്രി ഇടപെടണം; ഭാര്യ റെയ്ഹാനത്ത് – Chandrika Daily\nBy web desk 1 Tuesday December 22, 2020 12:49 pm\nസിദ്ദീഖ് കാപ്പന്റെ മോചനത്തിന് മുഖ്യമന്ത്രി ഇടപെടണം; ഭാര്യ റെയ്ഹാനത്ത്\nയുപി പൊലീസ് യുഎപിഎ വകുപ്പുകള് ചുമത്തി അറസ്റ്റു ചെയ്ത് അറസ്റ്റ് ചെയ്ത സദ്ദീഖ് കാപ്പന്റെ കാര്യത്തില് സര്‍ക്കാര് ഇടപെടണമെന്ന് ഭാര്യ റെയ്ഹാനത്ത്\nകോഴിക്കോട്: യുപി പൊലീസ് യുഎപിഎ വകുപ്പുകള് ചുമത്തി അറസ്റ്റു ചെയ്ത് അറസ്റ്റ് ചെയ്ത സദ്ദീഖ് കാപ്പന്റെ കാര്യത്തില് സര്‍ക്കാര് ഇടപെടണമെന്ന് ഭാര്യ റെയ്ഹാനത്ത്. കാപ്പന്റെ മോചനം ആവശ്യപ്പെട്ട് കുടുംബം ജനുവരിയില് സെക്രട്ടേറിയറ്റിന് മുന്നില് ധര്‍ണ നടത്തും.\nസിദ്ദീഖ് കോടികളുടെ ഇടപാട് നടത്തിയെന്നാണ് യുപി പൊലീസ് പറയുന്നത്. സിദ്ദീഖിന്റെ ബാങ്ക് അക്കൗണ്ടില് പണമുണ്ടോ എന്ന് ആദ്യം പരിശോധിക്കട്ടെ. യുപി പൊലീസ് പറയുന്നത് മുഴുവന് കള്ളമാണെന്നും ഭാര്യ റെയ്ഹാനത്ത് പറഞ്ഞു.\nമറ്റൊരു സംസ്ഥാനത്ത് നടന്ന സംഭവമായതിനാല് ഇടപെടാനാവില്ലെന്നാണ് കേരള പൊലീസിന്റെ വിശദീകരണം. സിദ്ദീഖ് കാപ്പന് പോപ്പുലര് ഫ്രണ്ട് അല്ല. ഒരു രാഷ്ടീയ പാര്‍ട്ടിയുമായും പ്രത്യേകിച്ച് മമതയില്ല. സിദ്ദീഖ് കാപ്പന് മാധ്യമപ്രവര്‍ത്തകന് മാത്രമാണ്. സുപ്രീം കോടതിയിലാണ് ഇനി പ്രതീക്ഷ. മൂന്ന് മക്കളും പ്രായമായ അമ്മയുമാണ് ഉള്ളത്. യു.പി. പൊലീസ് ഓരോ പുതിയ ആരോപണങ്ങള് ഉന്നയിക്കുന്നു, എല്ലാം കളവാണ്.\nസിദ്ദീഖ് കാപ്പനെ കാണാനോ വീഡിയോ കോള് ചെയ്യാനോ അനുവദിക്കുന്നില്ല. സുപ്രീം കോടതി ഉത്തരവിന്റെ പശ്ചാത്തലത്തില് ഫോണ് ചെയ്യാന് അനുമതിയുണ്ട്. പക്ഷെ നേരിട്ട് കാണാന് കഴിയുന്നില്ലെന്നും റെയ്ഹാനത്ത് പറഞ്ഞു.\nCategories: kerala, News Tags: Siddiq kappan, uapa, UP POLICE


ഭർതൃവീട്ടിൽ ശുചിമുറി ഇല്ലെന്ന് പറഞ്ഞ് നവവധു ജീവനൊടുക്കി » Newsthen\nഭർതൃവീട്ടിൽ ശുചിമുറി ഇല്ലെന്ന് പറഞ്ഞ് നവവധു ജീവനൊടുക്കി\nഭർത്താവിൻ്റെ വീട്ടിൽ അടിസ്ഥാന സൗകര്യങ്ങൾ ഇല്ലാത്തതിനാൽ മനംനൊന്ത് നവവധു തൂങ്ങി മരിച്ചു. ഭർതൃഗൃഹത്തിൽ ശുചിമുറി ഇല്ലെന്ന് പറഞ്ഞാണ് യുവതി ആത്മഹത്യ ചെയ്തത്. തമിഴ്‌നാട്ടിലെ കടലൂരിലാണ് സംഭവം. അരിസിപെരിയൻകുപ്പം സ്വദേശി കാർത്തികേയന്റെ ഭാര്യ രമ്യ (27) ആണ് ജീവനൊടുക്കിയത്. സ്വകാര്യ ആശുപത്രി ജീവനക്കാരിയായിരുന്നു രമ്യ.\nഏപ്രിൽ ആറിനായിരുന്നു രമ്യയുടെ വിവാഹം. ഭർത്താവിന്റെ വീട്ടിൽ ശുചിമുറി ഇല്ലാത്തതിനാൽ വിവാഹ ശേഷവും രമ്യ സ്വന്തം വീട്ടിലാണ് കഴിഞ്ഞത്. ശുചിമുറി വേണമെന്ന് രമ്യ ഭർത്താവ് കാർത്തികേയനോട് നിരന്തരം ആവശ്യപ്പെട്ടിരുന്നു. ഇത് മിക്കപ്പോഴും വഴക്കിലാണ് കലാശിച്ചത്. രമ്യയുടെ അമ്മ നൽകിയ പരാതിയുടെ അടിസ്ഥാനത്തിൽ പൊലീസ് കേസെടുത്ത് അന്വേഷണം ആരംഭിച്ചു.\nഎല്.എല്.ബി പരീക്ഷയ്ക്ക് കോപ്പിയടിച്ച പോലീസ് സിഐ ഉൾപ്പെടെ നാലുപേരെ സ്ക്വാഡ് പൊക്കി


മാതാപിതാക്കളില്‍നിന്ന് അകറ്റാന് ഭാര്യ ശ്രമിച്ചാല് ഹിന്ദു യുവാവിന് വിവാഹമോചനമാവാം –സപ്രീം കോടതി | Madhyamam\ndate_range 8 Oct 2016 12:25 AM GMT\nമാതാപിതാക്കളില്‍നിന്ന് അകറ്റാന് ഭാര്യ ശ്രമിച്ചാല് ഹിന്ദു യുവാവിന് വിവാഹമോചനമാവാം –സപ്രീം കോടതി\nന്യൂഡല്‍ഹി: വൃദ്ധ മാതാപിതാക്കളില്‍നിന്ന് അകറ്റാന് ഭാര്യ ശ്രമിച്ചാല് ഹിന്ദു യുവാവിന് വിവാഹമോചനം നടത്താമെന്ന് സുപ്രീംകോടതി. വയോധികരായ മാതാപിതാക്കളുടെ സംരക്ഷണം മക്കളുടെ കടമയാണ്. അവര്‍ക്ക് പാര്‍പ്പിടമടക്കം നിഷേധിക്കുന്നത് ക്രൂരതയാണ്. ഭാര്യയായി വരുന്ന സ്ത്രീ ഭര്‍ത്താവിന്‍െറ കുടുംബത്തിന്‍െറ ഭാഗമാണ്. മാതാപിതാക്കളില്‍നിന്ന് വേറിട്ട് കഴിയണമെന്നും ഭര്‍ത്താവിന്‍െറ വരുമാനം മുഴുവന് തനിക്ക് അനുഭവിക്കണമെന്നുമുള്ള ശാഠ്യം അനുവദിക്കാനാവില്ല. -ജസ്റ്റിസുമാരായ അനില് ആര്. ദവെ, എല്. നാഗേശ്വര റാവു എന്നിവരടക്കമുള്ള ബെഞ്ച് നിരീക്ഷിച്ചു.\nഭര്‍ത്താവിന്‍െറ മാതാപിതാക്കളില്‍നിന്ന് വിട്ട് കഴിയണമെന്ന നിര്‍ബന്ധം പാശ്ചാത്യ ചിന്തയാണ്. ഇത് നമ്മുടെ സംസ്കാരവും ധര്‍മവും അന്യമാക്കുമെന്നും ജസ്റ്റിസ് ദവെ വിധിന്യായത്തില് പറഞ്ഞു. മാതാപിതാക്കളുടെ ഏക ആശ്രയം ഒരു മകനില്‍നിന്നാവുമ്പോള് അയാള് വിവാഹിതനാകുന്നതോടെ കുടുംബത്തില്‍നിന്ന് വിട്ടുകഴിയുക എന്നത് സാധാരണ രീതിയോ സംസ്കാരമോ അല്ല.\nമകനെ വളര്‍ത്തി, വിദ്യാഭ്യാസം നല്‍കിയ മാതാപിതാക്കളെ വാര്‍ധക്യത്തില് ശുശ്രൂഷിക്കുക എന്നത് ധാര്‍മികവും നിയമപരവുമായ കടമയാണ്. വരുമാനമില്ലാത്തവരാണെങ്കില് അവര്‍ക്ക് ജീവനാംശത്തിനും അര്‍ഹതയുണ്ടെന്നും കോടതി വ്യക്തമാക്കി.


'ഇതുകേട്ടില്ലേ' ശ്രദ്ധയോടെ വായിക്കണം\n‘ഇതുകേട്ടില്ലേ’ ശ്രദ്ധയോടെ വായിക്കണം\nആര്. അനന്തനാരായണന് തൃശ്ശൂര്\nകേസരി വാരികയിലെ ‘ഇതു കേട്ടില്ലേ’ എന്ന കോളം സുപ്രധാനമായ അറിവുകള് പങ്കുവെക്കുന്നതിലൂടെ ഏറെ ശ്രദ്ധയാകര്‍ഷിക്കപ്പെട്ടതാണ്. മറ്റെവിടെയും കണ്ടുകിട്ടാത്ത വാര്‍ത്തകളോ വാര്‍ത്തകളിലെ വീക്ഷണങ്ങളോ ആണ് ആ കോളത്തെ വ്യതിരിക്തമാക്കുന്നത്. സപ്തംബര്4ലക്കം കേസരിയിലെ രണ്ട് വാര്‍ത്തകളും അതിന്റെ വിശകലനവും ഏറെ പ്രാധാന്യമുള്ളതാണ്. ഒന്ന് ആഗോള ഇസ്ലാമിക മതമൗലികവാദിയായ സക്കീര് നായിക്കിന്റെ പ്രസ്താവനയാണ്. മുസ്ലീങ്ങള് ആസൂത്രിതമായി ചിലയിടങ്ങളിലേക്ക് മാറിത്താമസിച്ച് അവിടെ ഇസ്ലാമിക കേന്ദ്രമാക്കുക എന്നതാണ് അദ്ദേഹത്തിന്റെ പ്രസ്താവനയുടെ ഉള്ളടക്കം. ഇന്നത്തെ സാഹചര്യത്തില് ഇതിന് ഏറ്റവും അനുയോജ്യമായ സ്ഥലമായി അദ്ദേഹം നിര്‍ദ്ദേശിക്കുന്നത് കേരളമാണ്. ഭരണകൂടങ്ങളുടെ പിന്തുണയും ജനസംഖ്യയിലെ ഉയര്‍ന്ന വര്‍ദ്ധനവും സാമ്പത്തിക സ്വാധീനവും ഇടത് – ഇസ്ലാമിക ബുദ്ധിജീവികളുടെ എന്തിനും ഏതിനുമുള്ള ന്യായീകരണവും വച്ചുനോക്കുമ്പോള് കേരളത്തോളം സാധ്യതയുള്ള മറ്റൊരു സ്ഥലം അദ്ദേഹത്തിന് നിര്‍ദ്ദേശിക്കാനില്ല എന്നത് വസ്തുതയാണ്. എന്നാല് ഇവിടുത്തെ ഹൈന്ദവ – ക്രൈസ്തവ വിശ്വാസികള് ഇത് എത്രകണ്ട് ഉള്‍ക്കൊണ്ടിട്ടുണ്ട് എന്ന് പറയുക സാധ്യമല്ല. ഇതര വിശ്വാസങ്ങളെ കുഴിച്ചുമൂടി തങ്ങളുടെത് മാത്രം നിലനിര്‍ത്തുക എന്ന കാഴ്ചപ്പാടാണല്ലോ ഇതിന്റെയൊക്കെ പുറകിലുള്ളത്.\nമറ്റൊരു വാര്‍ത്തയും വിശകലനവുമുള്ളത് ദല്‍ഹി കലാപത്തെക്കുറിച്ച് മോണിക്ക അറോറയടക്കമുള്ളവര് ചേര്‍ന്നെഴുതിയ ‘ഡല്‍ഹി റയട്ട്‌സ് 2020’ എന്ന പുസ്തകത്തിന്റെ പ്രസിദ്ധീകരണത്തില് നിന്നും ബ്ലുംസ്ബറി എന്ന അന്താരാഷ്ട്ര പ്രസാധകര് പിന്‍വലിഞ്ഞു എന്നുള്ളതാണ്. സത്യത്തോടുള്ള ഇവരുടെ നിലപാട് ഇതില് നിന്നൊക്കെ വ്യക്തമാണല്ലോ. സത്യത്തോട് ഇത്രമാത്രം അസഹിഷ്ണുത പ്രകടിപ്പിക്കുന്ന ഇത്തരക്കാരാണ് സ്വാതന്ത്ര്യത്തിനും സഹിഷ്ണുതയ്ക്കും വേണ്ടി വാതോരാതെ പ്രസംഗിക്കുന്നത് എന്ന് നാം തിരിച്ചറിയണം. എന്തായാലും ഗരുഡ പ്രകാശന് ആ പുസ്തകം പ്രസിദ്ധീകരിക്കാന് മുന്നോട്ടു വന്നത് അഭിനന്ദാര്‍ഹമാണ്.


16 June, 2020 02:15:30 PM\nശ്രീനഗർ: ഇന്ത്യ- ചൈന അതിര്‍ത്തിയിലെ ലഡാക്കിലെ ഗല്‍വാന് താഴ്‌വരയില് സൈനികര് ഏറ്റുമുട്ടി. മൂന്ന് ഇന്ത്യന് സൈനികര്‍ക്ക് വീരമൃത്യൂ. ഇന്നലെ രാത്രിയാണ് സംഘര്‍ഷമുണ്ടായത്. ഒരു കേണലും രണ്ട് ജവാന്മാരുമാണ് കൊല്ലപ്പെട്ടത്. ഇന്‍ഫന്ററി ബെറ്റാലിയന്റെ കമാന്‍ഡിംഗ് ഓഫീസറാണ് കൊല്ലപ്പെട്ട കേണല്. അതിര്‍ത്തിയില് സംഘര്‍ഷം പതിവാണെങ്കിലും 40 വര്‍ഷത്തിനിടെ ഇതാദ്യമായാണ് സൈനികര്‍ക്ക് ജീവഹാനിയുണ്ടാകുന്നത്.\n16 ബിഹാര് ബറ്റാലിയനിലെ കമാന്‍ഡിംഗ് ഓഫീസര് ആയ സന്തോഷ് ബാബു ആണ് വീരമൃത്യൂ വരിച്ച കേണല്. ആന്ധ്രാപ്രദേശ് സ്വദേശിയാണ് ഇദ്ദേഹം. എന്നല് സൈനികര് കൊല്ലപ്പെട്ടതിനെ കുറിച്ച് അറിയില്ലെന്നാണ് ചൈന പറയുന്നത്. ഇന്ത്യയുടെ ഭാഗത്തുനിന്നും ഏകപക്ഷീയമായ നടപടി പാടില്ലെന്നും പ്രകോപനമുണ്ടാകരുതെന്നും ചൈന വ്യക്തമാക്കി. അതിര്‍ത്തിയില് ഇന്ത്യന് സേനയും തിരിച്ചടിച്ചതായും ചൈനീസ് പക്ഷത്തും ആള്‍നാശമുണ്ടെന്നും സൂചനയുണ്ട്. തോക്കുപയോഗിച്ചുള്ളഏറ്റുമുട്ടല് നടന്നിട്ടില്ലെന്നും കല്ലുകള് കൊണ്ട് പരസ്പരം ഏറ്റുമുട്ടിയതാവാമെന്നും സൂചനയുണ്ട്.\nഗല്‍വാന് താഴ്‌വരയില് ചൈന കടന്നുകയറ്റം പതിവാക്കിയതോടെ ഇരുഭാഗത്തേയും സൈനികര് പരസ്പരം ഏറ്റുമുട്ടിയിരുന്നു. സൈനിക തലത്തിലെ ഉന്നതതല ചര്‍ച്ചകള്‍ക്കൊടുവില് ചൈനീസ് സൈന്യം മൂന്നു കിലോമീറ്ററോളം പിന്മാറിയതായും റിപ്പോര്‍ട്ടുണ്ടായിരുന്നു. അപ്രതീക്ഷിതമായാണ് ഇന്നലെ രാത്രി ഏറ്റുമുട്ടലുണ്ടായത്. പ്രശ്‌ന പരിഹാരത്തിന് ഇരുപക്ഷത്തെയും സേനകള് ചര്‍ച്ച തുടങ്ങി.\nഗാല്‍വാനില് ഇന്ത്യ നടത്തുന്ന റോഡ് നിര്‍മ്മാണം ഉപേക്ഷിക്കണമെന്നാണ് ചൈനയുടെ ആവശ്യം. ഈ റോഡ് വന്നാല് അതിര്‍ത്തിയിലേക്കുള്ള ഇന്ത്യന് സൈന്യത്തിന് വരവ് സുഗമമാകും. ഈ റോഡിനെ ചൊല്ലി ഇരുപക്ഷത്തേയും സൈനികര് തമ്മില് ഉന്തും തള്ളും പതിവായിരുന്നു. കല്ലേറും നടന്നിട്ടുണ്ട്. എന്നാല് 1975ന് ശേഷം വെടിവയ്പ് ഉണ്ടായിട്ടില്ല.\nകഴിഞ്ഞ ദിവസം ലഡാക്ക് അതിര്‍ത്തിയില് നാലിടത്ത് ചൈന നുഴഞ്ഞുകയറ്റം നടത്തിയിരുന്നു. ചര്‍ച്ചകള്‍ക്കൊടുവില് മൂന്നിടങ്ങളില് അതിക്രമിച്ചു കയറിയ ഇന്ത്യന് മണ്ണില് നിന്ന് ചൈന പിന്മാറിയിരുന്നു. എന്നാല് ഗാല്‍വാനിന്റെ കാര്യത്തില് ചൈന കടുംപിടുത്തം തുടരുകയായിരുന്നു. ഗാല്‍വനില് റോഡ് നിര്‍മ്മാണത്തില് നിന്ന് നിന്ന് ഇന്ത്യ പിന്മാറിയാല് പിന്മാറാമെന്ന നിലപാടാണ് ചൈനീസ് സൈന്യത്തിന്.


‘ നിങ്ങളെയും നിങ്ങളുടെ അനുയായികളെയും ചെരിപ്പൂരി അടിക്കും ’ ; ബി.എസ്.പി നേതാവിന്റെ വിവാദപ്രസംഗം.. - The Kerala Online\nPosted on April 16, 2019 April 16, 2019 Author Chief Editor\tComments Off on ‘ നിങ്ങളെയും നിങ്ങളുടെ അനുയായികളെയും ചെരിപ്പൂരി അടിക്കും ’ ; ബി.എസ്.പി നേതാവിന്റെ വിവാദപ്രസംഗം..\nഫത്തേപുർ സിക്രി :\nനുണ പ്രചരിപ്പിച്ചാൽ കോൺഗ്രസ്സ് നേതാവ് രാജ് ബബ്ബറിനെയും അനുയായികളെയും ചെരിപ്പൂരി അടിക്കുമെന്ന് ബി.എസ്.പി നേതാവ് ഗുഡ്ഡു പണ്ഡിറ്റ് .\nബബ്ബറിന്റെ അനുയായികളെ നായ്ക്കളെന്നാണ് പണ്ഡിറ്റ് വിശേഷിപ്പിച്ചത് . ‘സമൂഹത്തിൽ നുണ പ്രചരിപ്പിച്ചാൽ നിങ്ങളെയും നിങ്ങളുടെ അനുയായികളെയും ചെരിപ്പൂരി അടിക്കുമെന്ന് ഗംഗാ മാതാവിന്റെ പേരിൽ സത്യം ചെയ്യുന്നു .’ കോൺഗ്രസ്സ് നേതാവ് രാജ് ബബ്ബറിനെയും അനുയായികളെയും ഉദ്ദേശിച്ച് അദ്ദേഹം പറഞ്ഞു . ഈ പ്രസ്താവനകൾ വിവാദത്തിന് തിരി കൊളുത്തിയിരിക്കുകയാണ് .\nമാതൃകാ പെരുമാറ്റച്ചട്ടം ലംഘിച്ചതിന് പലതവണ തിരഞ്ഞെടുപ്പ് കമ്മീഷന്റെ ശാസന ലഭിച്ച വ്യക്തിയാണ് ഗുഡ്ഡു പണ്ഡിറ്റ് എന്നറിയപ്പെടുന്ന ശ്രീ ഭഗവാൻ ശർമ്മ .\nഏപ്രിൽ 11 മുതൽ മെയ് 19 വരെ നാല് ഘട്ടങ്ങളിലായാണ് ഉത്തർപ്രദേശിൽ ലോക്സഭാ തിരഞ്ഞെടുപ്പ് നടക്കുന്നത് . മെയ് 23നാണ് വോട്ടെണ്ണൽ .\nഞാൻ നാണം കെട്ടു , ഈ തോൽവി എന്റെ മുഖത്ത് കിട്ടിയ അടിയാണ്. എങ്കിലും നിലപാടിൽ ഉറച്ചു നിൽക്കുന്നു.. പ്രകാശ് രാജ്\nPosted on May 23, 2019 May 23, 2019 Author Chief Editor\nബംഗളൂരു : ലോക്സഭാ തെരഞ്ഞെടുപ്പ് പരാജയം തന്റെ മുഖത്തേറ്റ അടിയാണെന്ന് നടൻ പ്രകാശ് രാജ് . ബെംഗളൂരു സെന്‍ട്രലില് സ്വതന്ത്ര സ്ഥാനാര്‍ത്ഥിയായി മത്സരിച്ച പ്രകാശ് രാജ് നിലവില് മൂന്നാം സ്ഥാനത്താണ് . ‘ തെരഞ്ഞെടുപ്പിലെ തോൽവി എന്റെ മുഖത്ത് കിട്ടിയ അടിയാണ് . കൂടുതൽ അപമാനിതനായും , പരിഹാസ്യനായും തോന്നുന്നു . എന്നാല് ഞാനെന്റെ നിലപാടില് തന്നെ ഉറച്ചു നില്‍ക്കും . മതേതര ഇന്ത്യയ്ക്കു വേണ്ടിയുള്ള പോരാട്ടം അവസാനിപ്പിക്കില്ല . ദുരിത പൂര്‍ണമായ ആ യാത്ര ആരംഭിച്ചിട്ടേയുള്ളൂ […]\nഡി.എം.കെ സ്ഥാനാര്‍ഥിയുടെ ഓഫീസില് നിന്ന് കണക്കിൽപ്പെടാത്ത പണം കണ്ടെത്തി ; വെല്ലൂര് മണ്ഡലത്തിലെ വോട്ടെടുപ്പ് റദ്ദാക്കും..


ഡീബഗ്ഗിങ്ങ് | ഉപ്പുമാങ്ങ\nആകെപ്പാടെ പരമസുഖം – കഴിഞ്ഞ നാലഞ്ച് സെമസ്റ്റര് ആര്‍മ്മാദിച്ചത് നിരപ്പാകുന്നത് ഇങ്ങനെയാണ്.\nഇനി കാര്യത്തിലേക്ക്. ഇതിനൊക്കെ പുറമെ ഇവിടെ ചെയ്യുന്ന വേറൊരു പരിപാടിയാണ് ജുഗുനു. ഈ കലാപങ്ങള്‍ക്കൊക്കെ ഇടയില് ഇതില് തലയിടാതെ മുങ്ങി നടക്കാറാണ് സാധാരണ പതിവ്. കുറേപേര് ഇക്കാര്യത്തില് എന്നെപ്പോലെയായതിനാലും പരിപാടി അല്‍പം വിഷമമുള്ളതായതിനാലും ഒടുവില് വാണം വിടുന്ന ഡേറ്റ് ഇങ്ങനെ നീണ്ടുനീണ്ടുപോവുകയാണ്. ഇതിന്റെ പിന്നില് പ്രവര്‍ത്തിച്ച ഒരു സെറ്റ് വിദ്യാര്‍ത്ഥികള് ഈ സെമസ്റ്റര് തീരുമ്പോഴേക്ക് മൂത്തുനരച്ച് പാസൗട്ടാകാന് പോകുകയാണെന്നതുകൊണ്ട് ഒരുവിധം കൊണ്ടുപിടിച്ച് പണി നടക്കുന്നുണ്ട്. എന്നെ മിന്നാമിനുങ്ങന്മാര്‍ക്ക് വല്ല്യ വിശ്വാസമായതിനാല് ഇടയ്ക്കിടെ ഓരോ പണി ചെയ്യാന് തരും. കോഡിങ്ങാണ് അധികവും. മൈക്രോകണ്ട്രോളറുകളെ എനിക്ക് കാര്യമായി പരിചയമില്ലാത്തതുകൊണ്ട് സാധാരണ സിയില് കോഡ് ചെയ്യുന്നു – അത് മൈക്രോകണ്ട്രോളറിലേക്ക് പോര്‍ട്ട് ചെയ്യുന്ന കാര്യം ബാക്കിയുള്ളവര് നോക്കിക്കോളും.\nപക്ഷെ നടക്കുന്നില്ല. ചിലപ്പോള് പാക്കറ്റുകള് നഷ്ടമാകുന്നു. ചിലപ്പോള് അയക്കുന്നതല്ല കിട്ടുന്നത്. കുറേ ദിവസമായി ഒ.ബി.സി (ഓണ് ബോര്‍ഡ് കമ്പ്യൂട്ടിങ്ങ് – അല്ലാതെ റിസര്‍വേഷനുമായി യാതൊരു ബന്ധവുമില്ല) സബ്സിസ്റ്റത്തിലെ മൂന്നാലുപേര് ഓരോ മൂലക്ക് പിടിച്ച് നേരെയാക്കാന് നോക്കിക്കൊണ്ടിരിക്കുകയാണ്. ഇന്നിത് തീര്‍ത്തിട്ടേയുള്ളൂ എന്ന് ഞാനും സബ്സിസ്റ്റം തലവന് അങ്കുഷ് ദേശായിയും തീരുമാനിച്ചു. സൈഡില് മാന്വല് ലേബര് ചെയ്യാനായി മിത്തല് സിസ്റ്റഴ്സും (എനിക്ക് ഹാര്‍ഡ്‌വെയറിനെക്കുറിച്ച് അഞ്ചുപൈസക്ക് വിവരമില്ലാത്തതുകൊണ്ട് കോഡിങ്ങിതര പരിപാടികള് ബാക്കിയുള്ളവര്‍ക്ക് വിട്ടുകൊടുക്കുകയാണ് പതിവ്).\nകോഡ് കുത്തിയിരുന്ന് വായിച്ചുനോക്കാന് തുടങ്ങി. അഞ്ചു മിനിറ്റിന് ഒരു ലോജിക്കല് എറര് വച്ച് പൊന്തിവരാന് തുടങ്ങി. അവസാനം ഒപ്റ്റിമൈസേഷനും സിംപ്ലിഫിക്കേഷനും ഒക്കെ കഴിഞ്ഞ് രണ്ടാളും കോഡ് ശരിയാണെന്ന ധാരണയിലെത്തി. പക്ഷെ ഇതുകൊണ്ട് മാത്രം കാര്യമില്ല – ഇതിനുമുമ്പ് നാലഞ്ച് തവണയെങ്കിലും ഇതുപോലെ ധാരണയിലെത്തിയതും റിസീവര് വിസമ്മതിച്ചതും ഒക്കെ ആയിരുന്നു. അതുകൊണ്ട് ടെസ്റ്റ് ചെയ്യാന് മിത്തല് സിസ്റ്റഴ്സിന് വിട്ടുകൊടുത്തു. പ്രതീക്ഷിച്ചതുപോലെ റിസീവര് അതേപടി.\nഞാന് ഡിറ്റക്റ്റീവ് മോഡിലേക്ക് മാറി. തെറ്റ് വല്ലതും കണ്ടാല് കുട്ടികളുടെ കോഡ് വായിച്ച് അതിന് കാരണം കണ്ടെത്തുകയായിരുന്നു ഒളിമ്പ്യാഡ് കാമ്പില് എന്റെ പ്രധാന പണി. ഇവിടെയും അതുതന്നെ ചെയ്യണം. അവസാനം കാര്യം മനസ്സിലായി – ബിറ്റ് സ്റ്റഫിങ്ങ് നടക്കുന്ന പാക്കറ്റുകളാണ് നഷ്ടമാകുന്നത്. ഡിഡക്റ്റീവ് റീസണിങ്ങ് വഴി തെറ്റും മനസ്സിലാക്കാന് പറ്റി – ബിറ്റ് സ്റ്റഫ് ചെയ്ത് അവസാനം വരുന്ന അര-മുക്കാല് ബൈറ്റ് ആരും അയക്കുന്നില്ല, റിസീവറിലെ കോഡ് അതിനെ പ്രോസസ് ചെയ്യുന്നതും മര്യാദയ്ക്കല്ല. കോഡ് ഞാന് ശരിയാക്കി. ബൈറ്റുകള് മൊത്തം അയക്കാന് സിസ്റ്റഴ്സിനോട് പറയുകയും ചെയ്തു.\nഎന്നിട്ടും നീ റണ്ണീലല്ലോ…\nപക്ഷെ റിസീവര് മാത്രം വഴങ്ങുന്നില്ല. കൂട്ടക്കൊലയ്ക്കൊരു വഴിയും കൊല്ലേണ്ട ആളുകളുടെ പട്ടികയുമായി പിന്നെ എന്റെ ചിന്താവിഷയം. വിദേശസര്‍വകലാശാലകള് ഉപഗ്രഹമുണ്ടാക്കുന്നതു മാത്രം ഇന്ത്യയില് റിപീറ്റ് ചെയ്താല് പോരല്ലോ, വെര്‍ജീനിയ ടെകിനും ഇന്ത്യയില് ഒരു അപരന് വേണ്ടേ? അതും എവിടേം എത്തുന്നില്ല എന്നായപ്പോഴാണ് പെട്ടെന്ന് തലയില് ബള്‍ബ് മിന്നിയത്. പാക്കറ്റ് അയക്കുന്ന കോഡ് ഒന്നുകൂടി വായിച്ചുനോക്കി. അയക്കുന്ന ക്യാരക്ടറുകളുടെ ലിസ്റ്റില് പുതുതായി 0x00 ചേര്‍ത്തിരിക്കുന്നെങ്കിലും ക്യാരക്റ്ററുകളുടെ എണ്ണം കൂട്ടാത്തതുകൊണ്ട് അത് അയക്കപ്പെടുന്നില്ല. തല ചുമരിലടിച്ച് പൊളിക്കാനുള്ള പ്രലോഭനമൊഴിവാക്കാന് ഞാന് പോയി ബീന്‍ബാഗിലേക്ക് വീണു. “ഇത് വര്‍ക്ക് ചെയ്യുകയാണെങ്കില് എന്നെ കൊല്ലരുത്“, അങ്കുഷ് പറഞ്ഞു. കൊല്ലുന്നതിനെപ്പറ്റി ആലോചിക്കേണ്ടി വന്നില്ല.\nPrevious Postവേവ് ഷോളിങ്ങ് വീഡിയോNext Postഅഞ്ചര\nOne thought on “ഡീബഗ്ഗിങ്ങ്”\nഫെബ്രുവരി 21, 2010 -ല് 10:32 pm


ജാര്‍ഖണ്ഡ് പിടിക്കാന് കോണ്‍ഗ്രസ്; ഇടതുപക്ഷത്തെ കൂടെ ചേര്‍ക്കും, അന്തിമനീക്കം ഇങ്ങനെ | Congress begins Alliance talks in Jharkhand with Left Leaders - Malayalam Oneindia\nPublished: September 12 2019, 13:04 [IST]\nദില്ലി: നിയമസഭാ തിരഞ്ഞെടുപ്പിന് ഒരുങ്ങുന്ന ജാര്‍ഖണ്ഡില് കോണ്‍ഗ്രസ് അവസാന ശ്രമവുമായി രംഗത്ത്. ബിജെപിയെ മറിച്ചിട്ട് ഭരണം പിടിക്കാന് സഖ്യകക്ഷികളെ തേടുകയാണ് കോണ്‍ഗ്രസ്. ഇടതുപക്ഷത്തെ കൂടെ ചേര്‍ക്കാനും നീക്കം നടക്കുന്നു. പ്രതിപക്ഷ പാര്‍ട്ടികളുമായി നേതാക്കള് ചര്‍ച്ച നടത്തി.\nപാര്‍ട്ടിയിലെ ഗ്രൂപ്പ് പോരിന് കേന്ദ്ര നേതൃത്വം ഇടപെട്ട് അന്ത്യം കുറിച്ചതിന് പിന്നാലെയാണ് തിരഞ്ഞെടുപ്പ് ലക്ഷ്യമിട്ടുള്ള സഖ്യശ്രമം ആരംഭിച്ചിരിക്കുന്നത്. ലോക്‌സഭാ തിരഞ്ഞെടുപ്പില് പ്രതിപക്ഷത്തെ ഐക്യപ്പെടുത്തി കളത്തിലിറങ്ങിയ കോണ്‍ഗ്രസിന് കാര്യമായ നേട്ടമുണ്ടാക്കാന് സാധിച്ചിരുന്നില്ല. ഈ സാഹചര്യത്തില് നിയമസഭാ തിരഞ്ഞെടുപ്പ് മുന്നില് കണ്ടുള്ള നീക്കം വിജയിക്കുമോ എന്ന കാര്യം അവ്യക്തമാണ്. വിശദാംശങ്ങള് ഇങ്ങനെ....\nജാര്‍ഖണ്ഡ് മുക്തി മോര്‍ച്ച, ജാര്‍ഖണ്ഡ് വികാസ് മോര്‍ച്ച (പ്രചാതന്ത്രിക്), ആര്‍ജെഡി, ഇടതുപാര്‍ട്ടികള് എന്നിവരുമായി സഖ്യമുണ്ടാക്കാനാണ് കോണ്‍ഗ്രസിന്റെ ലക്ഷ്യം. ജെഎംഎം, ജെവിഎംപി എന്നിവരുമായി ലോക്‌സഭാ തിരഞ്ഞെടുപ്പില് കോണ്‍ഗ്രസ് സഖ്യമുണ്ടാക്കിയിരുന്നെങ്കിലും വന് നേട്ടം കൊയ്യാന് സാധിച്ചിരുന്നില്ല.\nസഖ്യമില്ലാതെ ബിജെപിയെ പരാജയപ്പെടുത്താന് സാധിക്കില്ലെന്നാണ് കോണ്‍ഗ്രസ് വിലയിരുത്തല്. ജെവിഎംപി നേതാവ് ബാബുലാല് മറാന്‍ഡിജിയുമായി കോണ്‍ഗ്രസ് ചര്‍ച്ച നടത്തി. ജെഎംഎമ്മുമായുള്ള സീറ്റ് ചര്‍ച്ച അടുത്താഴ്ച നിശ്ചയിച്ചിട്ടുണ്ട്. ഇടതുപാര്‍ട്ടികളെ കൂടി കൂടെചേര്‍ക്കാനാണ് നീക്കമെന്ന് കോണ്‍ഗ്രസ് പിസിസി അധ്യക്ഷന് രാമേശ്വര് ഒറോണ് പറഞ്ഞു.\nആര്‍ജെഡിയുടെ ഒട്ടേറെ നേതാക്കള് അടുത്തിടെ ബിജെപിയില് ചേര്‍ന്നിരുന്നു. എന്നാല് ബിജെപി വിരുദ്ധ ചേരി ഇപ്പോഴും ആര്‍ജെഡിയില് സജീവമാണ്. ഇവരെ കൂടെ നിര്‍ത്താനാണ് കോണ്‍ഗ്രസ് ശ്രമം. ലോക്‌സഭാ തിരഞ്ഞെടുപ്പില് ബിജെപി-എജെഎസ്‌യു സഖ്യമാണ് 12 സീറ്റ് നേടിയത്. ബാക്കി രണ്ട് സീറ്റ് കോണ്‍ഗ്രസ്-ജെഎംഎം സഖ്യവും നേടി.\nഅഞ്ച് വര്‍ക്കിങ് പ്രസിഡന്റുമാര്\nകോണ്‍ഗ്രസിലെ ഭിന്നത പരിഹരിക്കാന് കേന്ദ്ര നേതൃത്വം ഇടപെട്ട് അഞ്ച് വര്‍ക്കിങ് പ്രസിഡന്റുമാരെ അടുത്തിടെ നിയമിച്ചിരുന്നു. പ്രകടനപത്രിക കോണ്‍ഗ്രസ് തയ്യറാക്കി വരികയാണ്. ബിജെപി സര്‍ക്കാരിന്റെ പോരായ്മകള് അക്കമിട്ടു നിരത്തുന്ന പ്രചാരണമാണ് കോണ്‍ഗ്രസ് ആസൂത്രണം ചെയ്യുന്നത്.\nജാര്‍ഖണ്ഡില് തൊഴില് രഹിതരുടെ എണ്ണം കൂടി വരികയാണ്. കര്‍ഷകര് അസ്വസ്ഥരാണ്. സാമ്പത്തിക പ്രതിസന്ധി രൂക്ഷമായിരിക്കുന്നു. പോഷകാഹാര കുറവ് മൂലം കുട്ടികള് മരിക്കുന്നു. വിദ്യാഭ്യാസ മേഖല വളരെ പിന്നിലാണ്. ഇത്തരം വിഷയങ്ങള് ബിജെപിക്കെതിരായ തങ്ങളുടെ പ്രചാരണത്തിന് ധാരാളമാണെന്ന് കോണ്‍ഗ്രസ് സംസ്ഥാന അധ്യക്ഷന് പ്രതികരിച്ചു.\njharkhand congress election bjp ജാര്‍ഖണ്ഡ് കോണ്‍ഗ്രസ് ബിജെപി നിയമസഭാ തിരഞ്ഞെടുപ്പ്\nCongress begins Alliance talks in Jharkhand with Left Leaders


ഗതാഗതക്കുരുക്കില് തൃശൂര് നഗരം; റോഡുകളില് കുരുക്കൊഴിയുന്നില്ല\nThu Feb 21 2019 02:57:55 GMT+0530 (IST)\nതൃശൂര്: പൂരത്തിരക്കിനിടയില് ടാറിംഗ് നടത്തുന്നത് ജനങ്ങള്‍ക്ക് ദുരിതമായി. പൂരത്തിന് മൂന്ന് നാള് മാത്രം ബാക്കി നില്‍ക്കെയാണ് തൃശൂര് നഗരത്തിന്റെ വിവിധ ഭാഗങ്ങളില് റോഡുകള് ബ്ലോക്ക് ചെയ്ത് ടാറിംഗ് നടത്തുന്നത്.\nസ്വരാജ് റൗണ്ടിലെ വാഹനത്തിരക്കിനൊപ്പം സമാന്തരറോഡുകളിലെ തടസവും കൂടിയായതോടെ നഗരം അക്ഷരാര്‍ത്ഥത്തില് ഗതാഗത കുരുക്കിലായി. മുഖ്യമന്ത്രിയുടെ വരവിനോടനുബന്ധിച്ചാണ് അടിയന്തിര ടാറിടല്. തിരക്കിനിടയില് ജനങ്ങളെ ദുരിതത്തിലാക്കുന്ന നടപടി അവസാനിപ്പിക്കണമെന്നും യാത്രക്കാര് ആവശ്യപ്പെട്ടു.\nതൃശൂര് നഗരത്തിലേക്കുള്ള പ്രധാന റോഡുകളിലും അറ്റകുറ്റപ്പണി നടക്കുന്നത് യാത്രക്കാരെ ദുരിതത്തിലാക്കി. തൃശൂര്-കുന്നംകുളം റോഡിലും തൃശൂര്-പാലക്കാട് റോഡിലും ഗതാഗത കുരുക്ക് രൂക്ഷമാണ്.\nതൃശൂര്-കുന്നംകുളം റോഡില് കേച്ചേരി, മുതുവറ, ശോഭാ സിറ്റി ജങ്ഷന് എന്നിവിടങ്ങളില് ഗതാഗത കുരുക്ക് നിത്യ സംഭവമാണ്. മുതുവറയില് ടൈല് പതിക്കുന്നത് ഇഴഞ്ഞുനീങ്ങുന്നതാണ് യാത്രാ ക്ലേശത്തിന് ഇടയാക്കുന്നത്. തിരക്കേറിയ പാതയില് ഒരു ഭാഗത്ത് കൂടി ഗതാഗതം നിയന്ത്രിച്ചിരിക്കുകയാണ്. വിഷുവിന് മുന്‍പ് നിര്‍മാണം പൂര്‍ത്തിയാക്കുമെന്ന് അറിയിച്ചിരുന്നെങ്കിലും പൂരം അടുത്തിട്ടും ടൈല് പതിക്കല് പൂര്‍ത്തിയായിട്ടില്ല. പൂരം അടുത്തതോടെ തൃശൂരിലേക്കുള്ള വാഹന ഗതാഗതം ഏറിയതോടെ മണിക്കൂറുകളാണ് ഇവിടെ ഗതാഗതം സ്തംഭിക്കുന്നത്.


17 Dec 2016 6:58 AM GMT\nപൂവാം കുറുന്തില ചൂടേണം'\nപഴയ ഒരു ഈരടിയാണ്. കാരണവന്മാർ പറഞ്ഞുവെച്ചത്. പറഞ്ഞുവരുന്നത് മറ്റൊന്നുമല്ല, പെണ്ണിന്‍റെ കർമ്മഫലമാണ് ആല്ലെങ്കിൽ കഴിവാണ് പുത്രൻമാർ ഉണ്ടാകുന്നതിന്‍റെ അടിസ്ഥാനം എന്നത് ഒരു ശരാശരി മലയാളിയുടെ മനസ്സിൽ നിന്ന് മാറ്റാൻ നമ്മള് ഉദ്ഘോഷിക്കുന്ന സമ്പൂർണ്ണ സാക്ഷരതയ്ക്ക് കഴിഞ്ഞിട്ടില്ല. ഇന്നും മലയാളികൾ ആൺകുഞ്ഞുണ്ടാകാൻ വേണ്ടി വ്രതം നോക്കുകയും പൂവാം കുറുന്തില ചൂടുകയും വടക്കോട്ട് നോക്കി കിടക്കുകയും മാട്ടിറച്ചി കഴിക്കുകയും ഒക്കെ ചെയ്യുന്നുണ്ടോ?\n23 ജോഡി ക്രോമസോമുകളാണ് മനുഷ്യ ശരീരത്തിലെ കോശങ്ങളിൽ കാണപ്പെടുന്നത്. ലിംഗം നിർണ്ണയിക്കുന്നത് ഇതിൽ ഒരു ജോഡി ക്രോമസോമുകളും. പെൺകുട്ടികളിൽ രണ്ട് X ക്രോമസോമുകളും (XX) ആൺ കുട്ടികളിൽ ഒരു X ക്രോമസോമും ഒരു Y ക്രോമസോമും (XY) ആണ് കാണപ്പെടുന്നത്. സ്ത്രീ ശരീരത്തിൽ അണ്ഡാശയത്തിൽ നിന്ന് ഓരോ മാസവും ഒരു അണ്ഡം വീതം വിസര്‍ജ്ജിക്കപ്പെടുന്നു. ഈ അണ്ഡവും പുരുഷ ശരീരത്തിൽ നിന്നു വരുന്ന ബീജവും ബീജസങ്കലനം എന്ന പ്രക്രിയ വഴി ചേർന്നാണ് ഭ്രൂണം രൂപം കൊള്ളുന്നത്. അണ്ഡത്തിന്‍റെ ക്രോമസോം ഘടന എപ്പോഴും X തന്നെ ആയിരിക്കും. പുരുഷനിൽ ഒരു സ്ഖലനത്തിലൂടെ പുറത്തു വരുന്ന ശുക്ലത്തിൽ ദശലക്ഷക്കണക്കിന് ബീജം ഉണ്ടാകാറുണ്ട്. ഇതിൽ പകുതി ബീജങ്ങളുടെ ക്രോമസോം ഘടന X ഉം മറ്റേ പകുതി ബീജങ്ങളുടെ ക്രോമസോം ഘടന Y ഉം ആണ്. X ബീജമാണ് അണ്ഡവുമായി സംയോജിക്കുന്നതെങ്കിൽ ഭ്രൂണത്തിന്‍റെ ക്രോമസോം XX ആയിരിക്കും. കുഞ്ഞ് പെൺകുട്ടിയും. അതേസമയം Y ബീജമാണ് അണ്ഡവുമായി സംയോജിക്കുന്നതെങ്കിൽ ഭ്രൂണത്തിൻറെ ക്രോമസോം ഘടന XY ആയിരിക്കും. കുഞ്ഞ് ആൺകുട്ടിയും.\nപ്രകൃതിനിയമം അനുസരിച്ച് X ബീജവും Y ബീജവും 1:1 എന്ന അനുപാതത്തിലാണ് കാണപ്പെടുന്നത്. അതുകൊണ്ട് തന്നെ ആൺ പെൺ അനുപാതവും 1:1 തന്നെയായിരിക്കേണ്ടതാണ്.\nഈ അനുപാതത്തിൽ മാറ്റം വരുത്താനുതകുന്ന ഭക്ഷണ പദാർത്ഥങ്ങളോ മറ്റ് സ്വാഭാവിക ഘടകങ്ങളോ ഉള്ളതായി തെളിയിക്കപ്പെട്ടിട്ടില്ല. അത്തരം മിഥ്യാ ധാരണകൾക്ക് യാതൊരു ശാസ്ത്രീയ അടിത്തറയുമില്ല. ഒറ്റ അക്ക ദിവസങ്ങളിൽ ലൈംഗിക ബന്ധത്തിലേർപ്പെടുന്നതു കൊണ്ടോ, കട്ടിയുള്ള ആഹാരം കഴിക്കുന്നതു കൊണ്ടോ, വടക്കു വശത്തേക്ക് നോക്കി കിടന്നുറങ്ങുന്നതു കൊണ്ടോ ഒക്കെ ആൺ കുട്ടികളുണ്ടാകും എന്ന് പ്രസിദ്ധീകരിക്കുന്നതു കൊണ്ട് മലയാളികൾ ലോക ജനതക്കു മുന്നിൽ അപഹാസ്യരായിത്തീരുകയേയുള്ളൂ. ശാസ്ത്രീയ അടിത്തറയില്ലാത്ത ഇത്തരം കാര്യങ്ങൾ പൊതു സമൂഹത്തിലെത്തിക്കുക വഴി മനസ്സിന്‍റെ ജീർണ്ണത മറ്റുള്ളവരിലേക്കും എത്തപ്പെടുന്നു. ഈയിടെയായി മലയാളി സമൂഹത്തിൽ കാണപ്പെടുന്ന ഒരു ദുഷ്പ്രവണതയാണ് ശാസ്ത്രീയ അടിത്തറയില്ലാത്ത കാര്യങ്ങളിൽ വശംവദരാവുക എന്നത്. വാക്സിൻ വിരുദ്ധതയും കാൻസറിന് ഒറ്റമൂലി ചികിൽസയുമൊക്കെ ഉദാഹരണങ്ങൾ. സാക്ഷരത കൊണ്ട് ബുദ്ധിയോ സംസ്കാരമോ വർദ്ധിക്കുന്നില്ലെന്ന് സാക്ഷര കേരളം തെളിയിച്ചു കൊണ്ടേയിരിക്കുന്നു.\nഇൻഡ്യയിലെ മറ്റു സംസ്ഥാനങ്ങളെ വച്ചു നോക്കുമ്പോൾ മാതൃ മരണ നിരക്ക്, ശിശു മരണ നിരക്ക് തുടങ്ങിയ ആരോഗ്യ സൂചകങ്ങളിലെല്ലാം കേരളത്തിന്‍റേത് വളരെ മെച്ചപ്പെട്ട നിലവാരത്തിലാണ്. സ്ത്രീ പുരുഷ അനുപാതത്തിലും കേരളം വളരെ മുന്നിലാണ്. 1000 പുരുഷൻമാർക്ക് 1084 സ്ത്രീകൾ എന്നതാണ് കേരളത്തിലെ സ്ത്രീ പുരുഷ അനുപാതം. എന്നാൽ ശ്രദ്ധിക്കപ്പെടേണ്ട ഒരു വസ്തുത കേരളത്തിൽ അഞ്ചു വയസ്സുവരെയുള്ള കുട്ടികളിൽ ഈ അനുപാതം 964 ആയി കുറഞ്ഞു എന്നതാണ്.\nX ക്രോമസോമുമായി ബന്ധപ്പെട്ട (X linked) രോഗങ്ങൾ പൊതുവെ ആൺ കുട്ടികളിൽ പ്രകടമാവുകയും പെൺകുട്ടികൾ ഈ രോഗത്തിൻറെ വാഹകരായിരിക്കുകയും ചെയ്യുന്നു. മാതാപിതാക്കളിൽ ഒരാൾ X linked രോഗങ്ങളുടെ വാഹകരാണെങ്കിൽ ലിംഗ നിർണ്ണയം ചെയ്ത് പെൺകുട്ടിയാണെങ്കിൽ ഗർഭം തുടരാനും ആൺകുട്ടി ആണെങ്കിൽ ഗർഭം അലസിപ്പിച്ചു കളയാനുമാണ് വൈദ്യശാസ്ത്രം നിർദ്ദേശിക്കുന്നത്. ഇത്തരം ചില അപൂർവ അവസരങ്ങളിലൊഴികെ ഗർഭസ്ഥ ശിശുവിന്‍റെ ലിംഗ നിർണയം ചെയ്യുന്നത് ഇന്ത്യയിൽ കുറ്റകരമാണ്.\nകഴിഞ്ഞ ദശാബ്ദത്തിൽ പുതുതായി വന്ന പരിശോധനാ രീതിയാണ് pre implantation genetic diagnosis (PGD). ടെസ്റ്റ്യൂബ് ബേബി ക്ലിനിക്കുകളിലാണ്( IVF Clinic) ഈ പരിശോധന സാധ്യമാകുന്നത്. IVF ക്ലിനിക്കുകളില് സ്ത്രീ ശരീരത്തിൽ നിന്ന് അണ്ഡവും പുരുഷ ശരീരത്തിൽ നിന്ന് ബീജവും എടുത്ത് ശരീരത്തിന് പുറത്തു വച്ച് ബീജസങ്കലനം നടത്തുന്നു. ബീജസങ്കലനം നടന്നുണ്ടായ ഭ്രൂണം കോശവിഘടനം നടന്ന് നാലു മുതൽ എട്ടുവരെ കോശങ്ങളായതിനു ശേഷമാണ് തിരികെ ഗർഭപാത്രത്തിൽ നിക്ഷേപിക്കുന്നത്. ഗർഭപാത്രത്തിലേക്ക് ഭ്രൂണത്തെ നിക്ഷേപിക്കുന്നതിന് മുമ്പ് അതിൽ നിന്ന് ഒരു കോശം എടുത്ത് പരിശോധന ചെയ്താൽ ക്രോമസോം ഘടന 100 ശതമാനം കൃത്യതയോടെ അറിയാൻ കഴിയും. Pre implantation genetic diagnosis എന്ന ഈ പരിശോധന ചെയ്യേണ്ട സാഹചര്യങ്ങൾ എന്തെല്ലാമെന്ന് PC PNDT ACT (Pre Conception and Prenatal Diagnostic Technique Act) വളരെ വ്യക്തമായി നിർവചിച്ചിട്ടുണ്ട്. ജനിതക വൈകല്യങ്ങൾ, metabolic disorders, ക്രോമസോം വൈകല്യങ്ങൾ, X linked വൈകല്യങ്ങൾ തുടങ്ങിയവ കണ്ടെത്താനായി മാത്രം ഈ പരിശോധന നിജപ്പെടത്തിയിരിക്കുന്നു. പെൺഭ്രൂണഹത്യക്കു വേണ്ടി ലിംഗ നിർണയം ചെയ്യാൻ നിയമം അനുവദിക്കുന്നില്ല.\nmale child reproductive health unscientific